
„Paul mergea, simțind cum ceva înăuntrul lui se strânge 
dureros... Totuși, vorbea de zor cu maică-sa. Niciodată nu i-ar 
fi mărturisit cât suferea din pricina acestor lucruri, iar dânsa 
nu ghicea decât în parte.” 


D.H. Lawrence, Fii si îndrăgostiți! 


1 Traducere de Antoaneta Ralian, Editura Univers, 2008, vol. I, 
p.125 (n.r). 


Pentru Colin 
si, de asemenea, pentru Sean, Dan, Vicki si Elizabeth, 


cu dragoste și recunoștință 

JOL, 1 IANUARIE 
Sărbătoare legală în Anglia, Irlanda, 
Scoţia şi Țara Galilor 


Lucruri pe care vreau să le fac în noul an: 


1. O să-i ajut pe nevăzători să treacă strada. 

2. O să-mi pun pantalonii pe umeraș. 

3. O să pun discurile la loc în învelitori. 

4. N-o să mă apuc de fumat. 

5. N-o să-mi mai store coșurile. 

6. O să mă port frumos cu câinele. 

7. O să-i ajut pe cei săraci si pe cei neștiutori. 

8. După sunetele îngrozitoare pe care le-am auzit de 
jos noaptea trecută, am jurat de asemenea să nu beau 
alcool niciodată. 


Tata l-a îmbătat pe câine cu coniac de cireşe la petre- 
cerea de noaptea trecută. Dacă află cei de la Protecţia 
Animalelor, o să fie arestat. Au trecut opt zile de la Cră- 
ciun și mama n-a purtat încă sortul verde din lurex pe 
care i l-am cumpărat! La anu” o să primească pernuţe 
parfumate pentru baie. 

Asta mi-e norocul, mi-a ieșit un coș pe bărbie chiar 
în prima zi din an! 


VINERI, 2 IANUARIE 
Sărbătoare legală în Scoția. 
Lună plină 


M-am simţit rău de tot azi. Din cauza mamei, care la 
două dimineaţa cânta My Way în capul scărilor. Ăsta mi-e 
norocul, să am o mamă ca ea. E posibil ca părinţii mei să 
fie alcoolici. La anu”, cine știe, poate o să fiu la orfelinat. 

Câinele s-a răzbunat pe tata. A sărit ce-a sărit și i-a 
dărâmat macheta de vapor; pe urmă, cu greementul 
agăţat de picioare, a fugit în grădină. Tata spunea 
întruna: „S-au dus pe apa sâmbetei trei luni de mun- 
că“, nu se mai oprea. 

Coșul din bărbie se face din ce în ce mai mare. Din 
cauza mamei, care nu știe că există vitamine. 


SÂMBĂTĂ, 3 IANUARIE 


O să-nnebunesc din cauza lipsei de somn! Tata nu-i 
mai dă voie câinelui în casă, așa c-a lătrat pe-afară, la 
fereastra mea, toată noaptea. Ăsta mi-e norocul! Tata 
i-a strigat o înjurătură. Dacă nu-i atent, o să fie arestat 
pentru limbaj obscen. 

Coșul ăsta cred că-i furuncul. Ăsta mi-e norocul, e 
într-un loc unde poate să-l vadă toată lumea. I-am atras 
mamei atenţia că azi n-am avut deloc vitamina C în meniu. 
A zis: „Atunci du-te și cumpårå-ti o portocală.“ Tipic. 

Tot nu poartă sortul de lurex. 

O să mă bucur când începe școala. 

DUMINICA, 4 IANUARIE 
A doua după Crăciun 


Tata are gripă. Nu mă miră deloc, cu regimul ali- 
mentar de care avem parte. Mama a ieșit pe ploaie să-i 
ia ceva de băut cu vitamina C, dar, după cum i-am spus, 
„acum e prea târziu“. Mare minune că nu facem scor- 
but. Mama zice că ea nu vede nimic pe bărbia mea, dar 
asta numai pentru că se simte vinovată din cauza regi- 
mului alimentar. 

Câinele a fugit, pentru că mama a uitat să închidă 
poarta. Am rupt braţul pick-upului. Încă nu știe nimeni 
și, cu puţin noroc, tata o să fie mult timp bolnav. Nici 
urmă de gort. 


LUNI, 5 IANUARIE 


Câinele încă nu s-a întors. E liniște fără el. Mama a 
sunat la poliţie și l-a descris. L-a făcut să pară mai urât 
decât e de fapt: părul dezordonat peste ochi și alte 
de-astea. Chiar cred că poliţia are lucruri mai bune de 
făcut decât să caute câini: să prindă criminali, de exem- 
plu. I-am spus mamei, dar ea tot a sunat. Dacă o să fie 
omorâtă din cauza câinelui, așa-i trebuie. 

Tata încă lenevește în pat. Cică-i bolnav, dar am 
observat că încă mai fumează! 

Azi a venit Nigel pe-aici. S-a bronzat în vacanța de 
Crăciun. Cred că Nigel se va îmbolnăvi curând din cau- 
za șocului provocat de temperatura scăzută din Anglia. 
Cred că părinţii lui au făcut o greșeală luându-l cu ei în 
afara ţării. 

El încă n-are niciun coș. 

MARTI, 6 IANUARIE 
Epifania. Lunå nouå 


Cåinele a intrat in bucluc! 

A dărâmat de pe bicicletă un angajat care citește 
contoare și i-a împrăștiat toate cartelele. Așa că se prea 
poate s-ajungem toţi la tribunal. Un poliţist a spus că 
trebuie să ne supraveghem câinele și a întrebat de când 
e șchiop. Mama a spus că nu e șchiop și s-a uitat la el. 
În laba stângă din faţă avea o figurină-pirat. 

Câinele s-a bucurat când i-a scos mama piratul, și a 
sărit cu labele pline de noroi pe tunica poliţistului. 
Mama a adus o cârpă din bucătărie, dar avea gem de 
căpşuni pe ea acolo unde-mi ștersesem eu cuțitul, așa 
că tunica a ajuns să arate mai rău decât înainte. După 
aceea polițistul a plecat. Sunt sigur că l-am auzit înju- 
rând. L-aș putea reclama pentru asta. 

O să caut cuvântul „Epifania“ în dicționarul meu 
cel nou. 


MIERCURI, 7 IANUARIE 


Nigel a venit pe-aici de dimineaţă cu o bicicletă nouă. 
Are bidon de apă, kilometraj, vitezometru, șa galbenă 
și roţi foarte subţiri, de curse. Dar degeaba o are Nigel. 
El nu merge cu bicicleta decât până la magazin și îna- 
poi. Dacă ar fi a mea, aş merge prin toată ţara, aș porni 
într-o aventură. 

Coșul sau furunculul meu e la apogeu. În mod sigur 
mai mare de-atât n-are cum să se facă! 

Am găsit în dicţionar o expresie care-l descrie perfect 
pe tata. Bolnav închipuit. E tot în pat, toarnă-n el vita- 
mina C în neștire. 

Câinele e încuiat în magazia pentru cărbuni. 

Epifania e ceva legat de cei trei magi. Mare scofală! 


«JOI, 8 IANUARIE 


Acum mama are gripă. Asta înseamnă că eu trebuie 
să am grijă de amândoi. Ăsta mi-e norocul! 

Am urcat și-am coborât scările toată ziua. Le-am 
pregătit o cină de zile mari: două ouă ochiuri fierte în 
apă cu fasole și budincă de griș la conservă. (Am făcut 
bine că mi-am pus șorțul de lurex pentru că ouăle au 
sărit din cratiţă și m-au stropit din cap până-n picioa- 
re.) Cât p-aci să le spun vreo două când am văzut că 
n-au mâncat deloc. Chiar atât de bolnavi n-au cum să 
fie. I-am dus mâncarea câinelui, la el în magazie. Buni- 
ca vine mâine-dimineaţă, așa că a trebuit să curåt 
cratiţele arse și apoi să scot câinele la plimbare. La 
unsprezece și jumătate m-am dus la culcare. Nu-i de 
mirare că sunt cam scund pentru vârsta mea. 

Am hotărât să nu mă fac doctor. 


VINERI, 9 IANUARIE 


Tuse, tuse, tuse, toată noaptea. Când nu tușea unul 
tușea celălalt. Ar fi putut să fie și ei mai atenţi, avuse- 
sem o zi grea. 

Bunica a venit și a fost dezgustată de felul în care 
arăta casa. I-am arătat camera mea, care e întotdeauna 
ordonată și curată, și mi-a dat cincizeci de penny. l-am 


& 13 $ 


aråtat toate sticlele goale din cogul de gunoi si-a fost 
dezgustatå. 

Bunica a scos câinele din magazie. Spunea că a fost o 
cruzime din partea mamei să-l închidă acolo. Câinele a 
vomitat pe podeaua din bucătărie. Bunica l-a închis la loc. 

Mi-a stors coșul din barbă. Acum e mai rău. l-am spus 
bunicii de șorțul verde și bunica mi-a zis că ea în fiecare 
an, de Crăciun, i-a cumpărat mamei câte un pulover din 
fire sintetice sută la sută și mama n-a purtat absolut 
niciunul niciodată! 


SÂMBĂTĂ, 10 IANUARIE 


a.m. Acum câinele e bolnav! Vomită întruna, așa că 
trebuie să chemăm veterinarul. Tata mi-a spus să nu-i 
spun veterinarului că am ţinut câinele încuiat în maga- 
zie două zile. 

Am acoperit coșul cu un plasture, ca să nu intre 
microbi de la câine. 

Veterinarul a luat câinele. Crede că are o ocluzie și 
că trebuie operat urgent. 

Bunica s-a certat cu mama și a plecat. A găsit toate 
puloverele dăruite de Crăciun tăiate, într-un sac de 
gunoi. E dezgustător, atâţia oameni mor de foame. 

Domnul Lucas, vecinul de alături, a trecut să-i vadă 
pe mama si pe tata, care sunt încă la pat. A adus o feli- 
citare cu urări de însănătoșire și niște flori pentru 
mama. Mama era în pat, cu o cămașă de noapte care 
nu-i acoperea foarte bine pieptul. În timp ce vorbea cu 
domnul Lucas avea o voce scârboasă. Tata se prefăcea 
că doarme. 


& 14 6 


Nigel a adus discurile lui. Îi place punkul, dar eu 
nu-i våd rostul, din moment ce nu poti så intelegi 
niciun cuvånt. 

Må rog, cred cå må transform intr-un intelectual. 
Probabil din cauzå cå am atåtea pe cap. 


p.m. Am fost så våd cum se mai simte cåinele. Vete- 
rinarul mi-a aråtat o pungå de plastic cu multe chestii 
scårboase în ea. O bucată de cărbune, brådutul din 
tortul de Crăciun si piraţii din macheta de vapor a lui 
tata. Unul dintre pirați avea un hanger — trebuie să fi 
fost destul de dureros pentru câine. Arată mult mai 
bine. Putem să-l luăm acasă peste două zile, din nefe- 
ricire. 

Când am ajuns acasă, tata se certa cu bunica la tele- 
fon din cauza sticlelor goale din coșul de gunoi. 

Domnul Lucas era sus, stătea de vorbă cu mama. 
Când a plecat domnul Lucas, tata s-a dus sus și s-a cer- 
tat cu mama și a făcut-o să plângă. E prost dispus. Asta 
înseamnă că se simte mai bine. 

I-am făcut un ceai mamei din proprie inițiativă. 
Chestia asta a făcut-o să plângă iar. Unii oameni sunt 
greu de mulțumit! | 

Coșul e la locul lui. 


DUMINICĂ, 11 IANUARIE 
Prima după Epifanie 


Acum știu că sunt un intelectual. L-am văzut pe 
Malcolm Muggeridge la televizor aseară si am înţeles 
aproape fiecare cuvânt. Totul se leagă. Familie anapo- 
da, mâncare proastă, faptul că nu-mi place punkul. 


& 15 6 


Cred că o să-mi fac abonament la bibliotecă si o så våd 
ce se-ntâmplă. 

Păcat că nu mai sunt și alți intelectuali pe-aici. 
Domnul Lucas poartă pantaloni din catifea cord, dar 
lucrează în asigurări. Asta mi-e norocul. 

Prima ce după Epifanie? 


LUNI, 12 IANUARIE 


Câinele e din nou acasă. Își tot linge firele de la 
operaţie, așa că stau cu spatele la el când mănânc. 

Mama s-a ridicat din pat de dimineaţă să-i facă un 
culcuș câinelui până se însănătoșește. Dintr-o cutie 
de carton de la pachetele de detergent. Tata zice că o 
să-l facă pe câine să strănute și o să i se desfacă sutu- 
ra, iar veterinarul o să ceară și mai mulţi bani ca să-l 
coasă din nou. S-au certat din cauza cutiei, apoi tata 
a început să bată câmpii despre domnul Lucas. Deși 
nu pricep ce legătură are culcușul câinelui cu domnul 
Lucas. 


MARȚI, 13 IANUARIE 


Tata s-a întors la serviciu. Slavă Domnului! Nu știu 
cum îl suportă mama. 

Domnul Lucas a venit de dimineaţă să vadă dacă 
mama are nevoie de ajutor prin casă. E foarte amabil. 
Doamna Lucas era acasă, spăla geamurile pe-afară. 
Scara nu părea foarte solidă. I-am scris lui Malcolm 
Muggeridge, pe adresa BBC-ului — l-am întrebat ce e de 
făcut dacă ești intelectual. Sper să-mi răspundă înapoi, 
pentru că m-am săturat să fiu intelectual de capul meu. 

Am scris o poezie si nu mi-a luat decât două minute. 
Până și poeţilor celebri le ia mai mult. Se numește 
Robinetul, dar de fapt nu e despre un robinet, e foarte 
profundă, despre viaţă și treburi de-astea. 


Robinetul, de Adrian Mole 


Robinetul picură și nu pot să dorm, 

Până dimineaţă o să se fac-un lac enorm. 
Dacă nu ştergem apa covorul se va strica 
Și tata va trebui să se spetească cu munca, 
Ar putea s-o mierlească de atâta muncit. 
Tată, pune-o garnitură, nu fi tâmpit! 


I-am arătat-o mamei, dar ea a râs. Nu e foarte inteli- 
gentă. Nu mi-a spălat șortul pentru ora de sport, iar 
mâine merg la școală. Nu e ca mamele de la televizor. 


MIERCURI, 14 IANUARIE 


Abonament la bibliotecă. Am luat Îngrijirea pielii, 
Originea speciilor și o carte scrisă de o femeie despre 
care mama vorbește mereu. Se numește Mândrie si 
prejudecată, e scrisă de o femeie pe nume Jane Austen. 
Mi-am dat seama că bibliotecara era impresionată. Poa- 
te e și ea o intelectuală, ca mine. Nu s-a uitat la coș, 
poate începe să se micșoreze. Era și timpul! 

Domnul Lucas era în bucătărie, bea cafea cu mama. 
Camera era plină de fum. Râdeau, dar când am intrat 
eu s-au oprit. 

Doamna Lucas era acaså, curåta rigolele. Pårea 
prost dispusă. Cred că domnul și doamna Lucas au o 
căsnicie nefericită. Bietul domn Lucas! 

Niciunul dintre profesorii de la școală n-a remarcat 
că eu sunt un intelectual. O să le pară rău când o să fiu 
celebru. Avem o colegă nouă. Stă lângă mine la geogra- 
fie. E în regulă. O cheamă Pandora, dar îi place să i se 
spună „Cutia“. Habar n-am de ce. S-ar putea să mă 
îndrăgostesc de ea. Ar cam fi și timpul să mă îndrăgos- 
tesc, la urma urmei am 13 ani și 34. 


JOI, 15 IANUARIE 


Pandora are părul de culoarea melasei și e lung, așa 
cum trebuie să fie părul fetelor. Arată bine. Am văzut-o 
jucând netball — îi sălta pieptul. M-am simţit puţin ciu- 
dat. Cred că asta e! 

I-au scos firele câinelui. L-a mușcat pe veterinar, dar 
cred că e obișnuit. (De veterinar zic, câinele știu că e.) 

Tata a aflat de braţul pick-upului. Am zis o minciu- 
nă. Am spus că a sărit câinele pe el și l-a rupt. Tata a 
zis că așteaptă până se face câinele bine și pe urmă îl 
altoiește. Sper că glumea. 

Domnul Lucas era din nou în bucătărie când m-am 
întors de la școală. Mama e mai bine acum, așa că nu 
înţeleg de ce mai vine. 

Doamna Lucas planta pomi pe întuneric. Am citit 
puţin din Mândrie si prejudecată, dar e cam demodată. 
Cred că Jane Austen ar trebui să scrie ceva mai modern. 

Ochii câinelui au aceeași culoare ca ochii Pandorei. 
Dacă nu-l tundea mama, nu aș fi observat. Arată mai rău 
ca niciodată. Domnul Lucas și mama râdeau de noua 

tunsoare a cåinelui, ceea ce nu e prea frumos: cåinii nu 
pot spune nimic in apårarea lor, la fel ca Familia Regalå. 

Mă duc la culcare devreme ca så mă gândesc la Pan- 
dora și să-mi fac exerciţiile de stretching pentru spate. 
Sunt două săptămâni de când n-am mai crescut deloc. 
Dacă situaţia nu se schimbă, o să fiu pitic. 

Dacă nu-mi dispare coșul, sâmbătă mă duc la doctor. 
Nu mai pot trăi așa, toată lumea se holbează la mine. 


VINERI, 16 IANUARIE 


Domnul Lucas a venit pe la noi și s-a oferit să o ducă 
pe mama la cumpărături cu mașina. M-au lăsat și pe 
mine la școală. M-am bucurat când am ieșit din mașină, 
pentru că râdeau prea mult și era prea mult fum. Pe 
drum am văzut-o pe doamna Lucas. Avea niște sacoșe 
mari, venea de la piaţă. Mama i-a făcut cu mâna, dar 
doamna Lucas n-avea cum să facă și ea cu mâna. 

Azi am avut geografie, așa că am stat lângă Pandora 
o oră întreagă. Arată din ce în ce mai bine, în fiecare zi. 
I-am spus că ochii ei seamănă cu ai câinelui meu. M-a 
întrebat ce fel de câine e. I-am zis că e corcitură. 

I-am împrumutat carioca mea albastră pentru con- 
turul Insulelor Britanice. 

Cred că apreciază astfel de mici atenţii. 

Astăzi am început Originea speciilor, dar nu-i la fel 
de bună ca serialul TV, Îngrijirea pielii e super bună. 
Am lăsat-o deschisă la paginile despre vitamine. Sper 
că mama o să înţeleagă aluzia. Am pus-o pe masa din 
bucătărie, lângă scrumieră, n-are cum să n-o vadă. 

Mi-am făcut programare pentru coșul ăsta. S-a 
învineţit. 

SÂMBĂTĂ, 17 IANUARIE 


Azi am fost trezit devreme. Doamna Lucas turna 
beton în fața casei și, în timp ce ea întindea repede 
betonul cu lopata, ca să nu se întărească, betoniera tre- 
buia să stea cu motorul pornit. Domnul Lucas i-a făcut 
un ceai. Chiar e foarte amabil. 

Nigel a venit să vadă dacă vreau să merg la un film, 
dar i-am spus că nu pot, urma să merg la doctor în legă- 
tură cu coșul. El a zis că nu vede niciun coș, dar era pur 
şi simplu amabil, pentru că de fapt coșul este uriaș azi. 

Cred că doctorul Taylor e din categoria medicilor de 
familie suprasolicitaţi, despre care se tot scrie prin zia- 
re. N-a examinat coșul, a zis doar să nu mă îngrijorez 
si m-a întrebat dacă totul e în ordine acasă. I-am spus 
ce viaţă grea am acasă și ce dietă proastă, dar el a zis că 
sunt bine hrănit, să mă duc acasă și să fiu fericit. Cam 
asta-i treaba cu Serviciul Naţional de Sănătate. 

O să-ncep să livrez ziare, intru în sectorul privat. 


DUMINICĂ, 18 IANUARIE 
A doua după Epifanie. 
Începe trimestrul Oxford Hilary! 


Doamna Lucas și mama s-au certat din cauza câine- 
lui, care nu știu cum a scăpat din casă și și-a lăsat 
amprentele în betonul proaspăt turnat al doamnei 
Lucas. Tata s-a oferit să eutanasieze câinele, dar mama 
a început să plângă și-atunci a dat înapoi. Toţi vecinii 


''Trimestrul de după vacanţa de Crăciun. 

ieșiseră în stradă — își spălau mașinile și ascultau. Cåte- 
odată urăsc câinele ăsta din tot sufletul! 

Mi-am adus azi aminte de hotărârea de a-i ajuta pe 
cei săraci și neștiutori, așa că am luat câteva numere 
din almanahurile Beano, ca să le dau unei familii săra- 
ce care s-a mutat pe strada de lângă noi. Știu că sunt 
săraci pentru că televizorul lor e alb-negru. La ușă a 
răspuns un băiat. I-am explicat de ce-am venit. S-a 
uitat la almanahuri, a zis „Le-am citit“ si mi-a trântit 
ușa-n faţă. Cam asta-i treaba cu ajutatul săracilor! 


LUNI, 19 IANUARIE 


La școală am intrat într-un grup care se numește 
Bunii Samariteni. Ajutăm oameni și chestii de-astea. 
Lunea după-amiază avem scutire la mate. 

Azi am discutat despre ce fel de lucruri urmează să 
facem. Eu am fost băgat în grupul pensionarilor foarte 
bătrâni. Nigel s-a ales cu o sarcină super-greţoasă, tre- 
buie să aibă grijă de copii într-un grup de joacă. Moare 
de oftică. 

Abia aștept ziua de luni. O să iau o casetă ca să înre- 
gistrez toate poveștile babalâcilor despre război și alte 
chestii. Sper să dau de unul cu memorie bună. 

Câinele a ajuns iar la veterinar. Are beton pe labe. 
De-aia făcea atâta gălăgie azi-noapte pe scări. 

Pandora mi-a zâmbit azi la cantină, dar eu tocmai 
mă înecasem cu un z âmbesc. 
Ăsta mi-e norocul! 

MARTI, 20 IANUARIE 
Lunå plinå 


Mama isi cautå de lucru! 

Sunt sanse så ajung un delincvent care umblå pe 
străzi si toate alea. Și ce-o så mă fac în vacanțe? Proba- 
bil o să stau prin spălătorii toată ziua ca să mă-ncăl- 
zesc. O să fiu un copil cu cheia atârnată de gât. Si de 
câine cine o să aibă grijă? Și ce-o să mănânc toată ziua? 
O să mănânc numai chipsuri și dulciuri, până o să-mi 
distrug pielea și o să-mi cadă dinţii. Cred că mama e 
foarte egoistă. Oricum nu o să facă față. Nu e foarte 
inteligentă și bea prea mult de Crăciun. 

Am sunat-o pe bunica și i-am spus, iar ea zice că în 
vacanțe pot să stau la ea și mergem împreună la întâl- 
nirile organizaţiei Evergreens după-amiaza și treburi 
din astea. Acum îmi doresc să n-o fi sunat. Samaritenii 
se întâlnesc azi în pauză. Bătrânii au fost împărţiţi. Eu 
m-am ales cu un bătrân al cărui nume e Bert Baxter. 
Are optzeci și nouă de ani, așa că nu cred că e ceva pe 
termen lung. Mâine trec pe la el să-l văd. Sper că n-are 
câine. Sunt sătul de câini. Ba sunt la veterinar, ba stau 
în faţa televizorului. 


MIERCURI, 21 IANUARIE 


Domnul și doamna Lucas divorțează! Sunt primii de 
pe strada noastră. Mama s-a dus să-l consoleze pe dom- 
nul Lucas. Trebuie să fi fost foarte supărat, pentru că 
tata s-a întors de la muncă și ea tot acolo era. Doamna 
Lucas a plecat undeva cu un taxi. 

Cred cå nu se mai intoarce, pentru cå si-a luat si 
trusa de scule. Bietul domn Lucas, acum o så fie nevoit 
så se descurce singur cu spålatul si toate cele. 

A pregătit tata ceva pentru cină. Am mâncat orez 
cu curry semipreparat, altceva nu mai aveam în conge- 
lator, cu excepţia unei pungi cu o chestie verde care nu 
mai avea etichetă. Tata a zis în glumă să o trimitem la 
inspectoratul de sănătate publică. Mama n-a râs. Se gân- 
dea probabil la bietul domn Lucas, care a rămas singur. 

După aceea m-am dus să-l văd pe bătrânul acela, 
domnul Baxter. Tata mergea la badminton, m-a dus și 
pe mine cu mașina. Casa domnului Baxter nu prea se 
vede din stradă. E înconjurată de un gard viu de 
lemn-câinesc, care a crescut enorm. Când am bătut la 
ușă un câine a început să latre și să mârâie și să sară la 
cutia de scrisori. Înainte s-o iau la fugă am auzit zgo- 
mot de sticle dărâmate și înjurături. Sper că am greșit 
numărul. 

În drum spre casă l-am văzut pe Nigel. Mi-a spus că 
tatăl Pandorei e lăptar! Nu prea-mi mai place de ea. 

Nu era nimeni acasă, așa că i-am dat de mâncare 
câinelui, m-am uitat la coșurile mele și m-am culcat. 


«JOI, 22 IANUARIE 


E o minciună ordinară, tatăl Pandorei nu e lăptar! E 
contabil la lăptărie. Pandora spune c-o să-l rupă-n băta- 
ie pe Nigel dacă o să continue cu calomniile. Sunt 
îndrăgostit din nou de ea. 

Nigel m-a rugat să merg cu el mâine seară la o petre- 
cere de la clubul pentru tineri; e organizată ca să se 
strângă fonduri pentru o nouă cutie cu mingi de 
ping-pong. Nu știu dacă o să merg, pentru că în 

weekend Nigel e punkist. Maicå-sa il laså, cu conditia 
så poarte un maiou-plaså pe sub tricoul lui cu mesaje 
sadice, ca så nu-i fie frig. 

Mama o så aibå un interviu de angajare. Dactilogra- 
fiază, ca să-și intre în mână, si nu mai gătește deloc. 
Cum o să fie când chiar o să aibă un serviciu? Tata ar 
trebui să pună piciorul în prag, altfel familia noastră o 
să se destrame. 


VINERI, 23 IANUARIE 


Nu mai merg în viaţa mea la petreceri. În afară de 
mine și de Rick Lemon, șeful organizaţiei de tineret, 
numai golani. Nigel s-a dat în spectacol toată noaptea. 
Până la urmă, și-a băgat un ac de siguranţă în ureche. 
Tata l-a dus la spital cu mașina noastră. Părinţii lui 
Nigel nu au mașină, pentru că taică-su are o placă de 
oțel în cap, iar maică-sa are doar un metru cincizeci. 
Nu-i de mirare că Nigel a ieșit așa, dacă te gândești că 
e fiul unui nebun și al unei pitice. 

Nicio veste de la Malcolm Muggeridge. Poate are o 
stare proastă. Intelectualii, ca el sau ca mine, au de 
multe ori stări proaste. Oamenii de rând nu ne înţeleg 
si spun că suntem morocănoși, dar nu-i așa. 

Pandora a fost la spital să-l vadă pe Nigel. A făcut 
septicemie din cauza acului de siguranţă. Pandora crede 
că Nigel e super curajos. Eu cred că-i super prost. 

M-a durut capul toată ziua, din cauza maică-mii, cu 
nenorocirea ei de dactilografie, dar nu mă plâng. Acum 
trebuie să mă culc. Mâine neapărat mă duc la Bert Baxter. 
Numărul casei era corect. N-AM NOROC! 

SÂMBĂTĂ, 24 IANUARIE 


Ziua de azi a fost cea mai groaznică din viața mea. 
Mama s-a angajat la o firmă de asigurări, cu dactilo- 
grafia ei nenorocită cu tot. Începe de luni! Domnul 
Lucas lucrează tot acolo. O s-o ducă în fiecare zi cu 
mașina. 

Iar tata e prost dispus — capul de bielă e pe ducă. 

Dar cel mai rău e că Bert Baxter nu e un bătrân pen- 
sionar de treabă! Bea și fumează și are un ciobănesc ger- 
man, pe nume Sabre. Sabre a fost închis în bucătărie cât 
am tuns eu gardul uriaș, dar a mârâit încontinuu. 


șocul ăsta nu cred c-o să-mi revin vreodată. 


DUMINICĂ, 25 IANUARIE 
A treia după Epifanie 


10 a.m. Toate grijile astea m-au îmbolnăvit, sunt 
prea slăbit ca să scriu mult. Nimeni n-a observat că 
n-am mâncat nimic de dimineaţă. 

2 p.m. Am luat două aspirine pentru copii la prânz 
și mi-am mai revenit. Poate că atunci când o să fiu 
celebru și jurnalul meu va fi descoperit, oamenii vor 
înţelege cât suferă un intelectual nedescoperit de 13 
ani și 7⁄4. 

6 p.m. Pandora! Iubirea mea pierdută! 

De-acum nu voi mai mângâia părul tău ca melasa! 
(Dar carioca mea albastră îţi stă încă la dispoziţie.) 

8p.m. Pandora! Pandora! Pandora! 

10 p.m. De ce? De ce? De ce? 

Miezul nopții. Am mâncat un sandvici cu pate de crab 
și un mikan! (pentru binele pielii mele). Mă simt puţin 
mai bine. Sper ca Nigel să cadă cu bicicleta și să fie 
călcat de un camion. N-o să mai vorbesc niciodată cu el. 
Ştia că sunt îndrăgostit de Pandora! Dacă de Crăciun aș 
fi primit o cursieră, și nu un ceas digital cu radio și alar- 
mă, nimic din toate astea nu s-ar fi întâmplat. 


LUNI, 26 IANUARIE 


N-am putut să mai zac, a trebuit să-l vizitez pe Bert 
Baxter înainte de școală. Mi-a luat o veșnicie să ajung 
la el, pentru că eram slăbit și din când în când mă 
opream să-mi trag sufletul, dar, cu ajutorul unei bătrâ- 
ne care avea o mustață lungă și neagră, am ajuns în 
fața ușii lui. Bert Baxter era în pat, dar mi-a aruncat 
cheia și am intrat. Sabre era încuiat în baie. Mârâia și 
cred că sfâșia niște prosoape sau ceva. 

Bert Baxter stătea într-un pat foarte murdar fumând 
o ţigară, iar în cameră era un miros îngrozitor — cred că 
venea chiar de la Bert Baxter. Cearșafurile păreau pline 
de sânge, dar Bert a spus că e doar din cauza sandvi- 
ciurilor cu sfeclă pe care le mănâncă noaptea în pat. E 
cea mai scârboasă cameră pe care-am văzut-o în viața 
mea (iar mizeria nu e ceva nou pentru mine). Bert 
Baxter mi-a dat zece penny si m-a trimis să-i cumpăr 
ziarul Morning Star. Deci mai e și comunist pe dea- 
supra! De obicei Sabre îi aduce ziarul, dar de data 
asta n-avea voie să iasă, era pedepsit pentru că rosese 
chiuveta. 


1 Fruct citric originar din China. 


&æ 26 så 


Vånzåtorul mi-a zis så-i dau lui Bert Baxter factura 
(a cumpårat pe datorie ziare in valoare de 31,97 de 
lire), dar, cånd i-am dat-o, Bert Baxter a spus: ,,Lentilå 
nemernică și slugarnică“, a râs și a rupt factura. Am 
întârziat la școală, așa că a trebuit să mă duc la secre- 
tariat să-mi treacă numele pe lista celor întârziaţi. Așa 
mi-e răsplătită munca de Bun Samaritean! Și nici 
măcar n-am scăpat de matematică! I-am văzut pe Pan- 
dora și Nigel stând unul lângă altul la coadă la cantină, 
dar i-am ignorat. 

Domnul Lucas a căzut la pat de supărare că a fost 
părăsit, așa că mama are grijă de el când se întoarce de 
la serviciu. Doar jpe ea o primește. Cum să mai aibă 
timp de mine și de tata?! 

Tata e morocănos. Cred că e invidios că domnul 
Lucas nu vrea să-l vadă pe el. 

Miezul nopţii. Noapte bună, Pandora, dragostea mea 
cu păr de melasă. 

XXXXXXXXX 


MARȚI, 27 IANUARIE 


La ora de artă a fost super bine azi. Am pictat un 
băiat singuratic care stă pe un pod. Băiatul doar ce-și 
pierduse prima iubire, care l-a ales pe fostul lui cel 
mai bun prieten. Fostul prieten înota disperat în râul 
învolburat. Băiatul se uita cum se îneacă fostul lui 
prieten. Fostul prieten semăna puţin cu Nigel. Băiatul 
semăna puţin cu mine. Profesoara Fossington-Gore a 
spus că pictura mea „are adâncime“, așa, ca râul meu. 
Ha! Ha! Ha! 

MIERCURI, 28 IANUARIE 
Ultimul påtrar 


M-am trezit puţin răcit azi. Am rugat-o pe mama 
să-mi scrie o scutire pentru ora de sport. A spus că refu- 
ză să se mai ia după toate mofturile mele! Dar ei oare 
i-ar plăcea să alerge pe un teren noroios, în ploaie si 
frig, îmbrăcată în sort și tricou fără mâneci? Anul tre- 
cut, când a fost ziua sportivă la școală și eu eram la 
cursa de alergare în doi cu câte-un picior legat unul de 
altul, ea a venit să mă vadă și avea haina de blană pe ea 
și o pătură peste picioare, și era iunie! Oricum mamei 
i-a părut rău pe urmă: am jucat rugbi și echipamentul 
avea atâta noroi pe el, că s-a înfundat furtunul de la 
mașina de spălat. 

A sunat veterinarul să ne ceară să luăm acasă câi- 
nele operat. Nouă zile a stat acolo. Tata spune că tre- 
buie să mai stea până mâine, când ia salariul, pentru 
că veterinarul nu acceptă decât numerar și tata n-are 
bani. 

Pandora! De ce? 


«JOI, 29 IANUARIE 


Prostul de câine e din nou acasă. Nu-l scot la plim- 
bare până nu-i crește la loc părul care i-a fost ras de pe 
labe. Tata s-a întors alb la față de la veterinar și zicea 
întruna: „Bani aruncaţi pe fereastră“. A zis că de-acum 
o să-i dea câinelui să mănânce doar ce-i rămâne lui în 
farfurie. 

Înseamnă c-o să moară de foame. 

VINERI, 30 IANUARIE 


Comunistv’ ăsta imputit de Bert Baxter a sunat la 
scoalå så se plångå cå am låsat foarfeca de grådinå 
afarå in ploaie! Pretinde cå a ruginit si vrea despågu- 
bire. I-am spus domnului Scruton, directorul, cå era 
deja ruginitå, dar nu m-a crezut. Mi-a tinut o predicå 
despre cåt de greu se descurcå båtrånii cu banii. Mi-a 
ordonat så må duc la Bert Baxter så-i curåt si så-i 
ascut foarfeca. Am vrut să-i spun directorului cât de 
îngrozitor e Bert Baxter, dar întotdeauna când vor- 
besc cu domnul Scruton mi se golește mintea. Cred că 
e din cauza felului în care îi ies ochii din cap când se 
enervează. 

În drum spre Bert Baxter i-am văzut pe mama și pe 
domnul Lucas ieșind dintr-o casă de pariuri. Le-am 
făcut cu mâna și i-am strigat, dar nu cred că aveau cum 
să mă vadă. Mă bucur că domnul Lucas se simte mai 
bine. 

Bert Baxter n-a răspuns la ușă. Poate-a murit. 

Pandora! Încă mă mai gândesc la tine, iubito! 


SÂMBĂTĂ, 31 IANUARIE 


E aproape februarie si n-am cui să-i trimit o felicita- 
re de Ziua Indrågostitilor. 


DUMINICĂ, 1 FEBRUARIE 
A patra după Epifanie 


S-a tipat mult la parter noaptea trecută. Coșul de 
gunoi din bucătărie a fost răsturnat si am auzit iar si 

iar cum e tråntitå ușa din spate. Aș vrea ca părinţii mei 
să aibă mai multă grijă. Am trecut printr-o perioadă 
destul de agitată emoţional si am nevoie de somn. Deși 
nu mă aștept să știe cum e să fii îndrăgostit. Sunt 
căsătoriţi de paisprezece ani și jumătate. 

Am fost acasă la Bert Baxter după-amiaza asta, dar, 
slavă Domnului, plecase la Skegness cu cei de la 
Evergreens. Sabre s-a uitat la mine pe fereastra de la 
sufragerie. I-am arătat degetul. Sper să nu mă ţină 
minte. 


LUNI, 2 FEBRUARIE 
Întâmpinarea Domnului 


Doamna Lucas s-a întors! Am văzut-o cum scotea copaci 
si tufe din pământ și le punea în camionetă, pe urmă și-a 
pus și uneltele de grădinărit și a plecat. Camioneta avea 
scris „Adăpostul femeilor“ pe o parte. Domnul Lucas a 
venit pe la noi să stea de vorbă cu mama; am coborât să-l 
salut, dar era prea supărat să mă observe. Am întrebat-o 
pe mama dacă se întoarce devreme de la muncă diseară, că 
m-am săturat să tot aștept cina. N-a venit mai devreme. 

Nigel a fost dat afară din cantină azi pentru că și-a 
înjurat porţia de plăcintă cu carne, zicea că „drăcovenia 
e numai aluat, carne ioc“. Cred că doamna Leech a făcut 
bine că l-a dat afară, la urma urmelor erau acolo si ele- 
vii din anul întâi! Noi, cei din anul trei, ar trebui să fim 
un exemplu. Pandora a făcut o petiție ca să protesteze 
împotriva plăcintei cu carne de la prânz. N-o s-o semnez. 

Azi a fost ziua Samaritenilor. Așa că n-am avut înco- 
tro, a trebuit să trec pe la Bert Baxter. Am scăpat de 
testul la algebră! Ha! Ha! Ha! Bert mi-a dat o bucată 
dintr-o piatră spartă din Skegness și a spus că-i pare 

råu cå a sunat la scoalå så se plångå de foarfecå. A zis 
că se simţea singur și voia să audă o voce de om. Eu, cel 
mai singur om din lume dac-aș fi, tot n-aș suna la 
școală. Aș suna la ora exactă: robotul îți vorbește la 
fiecare zece secunde. 


MARȚI, 3 FEBRUARIE 


Mama nu a mai făcut nimic prin casă de câteva zile. 
Muncește, îl consolează pe domnul Lucas, citește, fumea- 
ză si cam atât. Capul de bielă s-a stricat. A trebuit să-i 
arăt lui tata de unde se ia autobuzul. Ditamai bărbatul 
de patruzeci de ani și nu ştie unde e staţia de autobuz! 
Era așa de îngălat că mi-era rușine să fiu văzut cu el. 
M-am bucurat când a venit autobuzul. I-am strigat la 
geam că nu are voie să fumeze dacă stă la primul nivel, 
dar el mi-a făcut cu mâna și și-a aprins o ţigară. Amenda 
e de cincizeci de lire! Dacă m-aș ocupa eu de autobuze, 
i-aş amenda pe fumători cu o mie de lire și i-aș pune să 
mănânce douăzeci de țigări Woodbine. 

Mama citește Femeia eunuc, de Germaine Greer. 
Spune că e o carte care-ţi schimbă viaţa. Pe a mea n-a 
schimbat-o, dar eu m-am uitat foarte puţin prin ea. E 
plină de cuvinte porcoase. 


MIERCURI, 4 FEBRUARIE 
Lună nouă 


Am avut primul meu vis erotic! Deci mama avea 
dreptate cu Femeia eunuc. Mi-a schimbat viaţa. 
Coșul s-a făcut mai mic. 

«JOI, 5 FEBRUARIE 


Mama și-a cumpărat o salopetă de-aia de care poartă 
zugravii și decoratorii. I se văd chiloţii prin ea. Sper să 
nu iasă așa din casă. 

Mâine își face găuri în urechi. Cred că începe să fie 
cam risipitoare. Mama lui Nigel este risipitoare. Ei tot 
timpul primesc avertismente de întrerupere a energiei 
electrice, și asta pentru că mama lui Nigel își cumpără 
în fiecare săptămână câte o pereche de pantofi cu toc. 

Sunt curios ce se întâmplă cu alocaţia. Ar trebui să 
fie a mea. O întreb mâine pe mama. 


VINERI, 6 FEBRUARIE 
Urcarea pe tron a Reginei, 1952 


E groaznic să ai o mamă care muncește. Vine acasă 
valvârtej cu sacoşele pline, pregătește cina, apoi se 
împopoţonează fuga-fuguţa. Dar curăţenie nu face îna- 
inte de a pleca să-l consoleze pe domnul Lucas. De trei 
zile stă o felie de șuncă între aragaz și frigider! Am 
întrebat-o azi de alocaţie — a râs și a zis că o cheltuie pe 
gin și ţigări. Dacă află cei de la Asistenţa Socială, o să 
fie arestată! 


SÂMBĂTĂ, 7 FEBRUARIE 


Mama și tata au tipat unul la altul non-stop câteva 
ore. Totul a început de la bucata de șuncă dintre aragaz 
şi frigider si a continuat cu cât a costat repararea 
mașinii lui tata. Am urcat în camera mea și am ascultat 
Abba. Tata a avut tupeul să dea buzna în cameră si 

så-mi cearå så dau muzica mai incet. Am dat-o mai 
incet. Cånd a ajuns jos am dat volumul mai tare din 
nou. 

Nimeni n-a pregătit nimic pentru cină, așa că m-am 
dus la fast-foodul chinezesc și am luat o porţie de car- 
tofi prăjiţi si un plic de sos de soia. I-am mâncat în 
staţia de autobuz, pe urmă, fiind cam trist, m-am plim- 
bat puţin. M-am întors acasă. I-am dat câinelui de mân- 
care. Am citit puțin din Femeia eunuc. M-am simţit 
destul de ciudat. M-am culcat. 


DUMINICĂ, 8 FEBRUARIE 
A cincea după Epifanie 


Tata a venit la mine în dormitor azi-dimineaţă, zicea 
că vrea să stăm puţin de vorbă. S-a uitat la albumul 
meu cu articolele despre Kevin Keegan, a strâns cu bri- 
ceagul şurubul mânerului de la șifonier și m-a întrebat 
cum e la școală. Pe urmă a zis că-i pare rău pentru ce 
s-a întâmplat ieri și pentru vocile ridicate și a zis că el 
şi mama „trec printr-o perioadă dificilă“. M-a întrebat 
dacă am ceva de zis. Am zis că îmi datorează treizeci și 
doi de penny pentru cartofi și sos. Mi-a dat o liră. Deci 
am făcut un profit de șaizeci și opt de penny. 


LUNI, 9 FEBRUARIE 


De dimineaţă, în faţa casei domnului Lucas era un 
camion de la o firmă de mutare. Doamna Lucas și 
alte femei aduceau mobila din casă și o lăsau pe tro- 
tuar. Domnul Lucas privea totul de la fereastra dor- 
mitorului. Părea puţin speriat. Doamna Lucas râdea 

si aråta cu degetul cåtre domnul Lucas si toate feme- 
ile incepeau så rådå si så cånte De ce s-a nåscut asa 
de frumos.? 

Mama l-a sunat pe domnul Lucas și l-a întrebat 
dacă e bine. Domnul Lucas a zis că nu se duce la lucru, 
pentru că trebuie să păzească pick-upul și discurile de 
soţia lui. Tata a ajutat-o pe doamna Lucas să pună 
aragazul în camion, pe urmă a plecat cu mama către 
staţia de autobuz. Eu am mers în urma lor, pentru că 
mama purta niște cercei lungi zornăitori, iar tata avea 
manșetele de la pantaloni desfăcute. Au început să se 
certe, așa că am traversat și am mers pe alt drum la 
şcoală. 

Bert Baxter a fost OK astăzi. Mi-a povestit despre 
Primul Război Mondial. Zicea că o biblie pe care o ţinea 
întotdeauna în buzunarul de la piept i-a salvat viața. 
Mi-a arătat Biblia — era din 1956. Cred că Bert începe 
să fie senil. 

Pandora! Amintirea ta mă chinuie neîntrerupt. 


MARŢI, 10 FEBRUARIE 


Domnul Lucas stă la noi până-și ia niște mobilă. 

Tata s-a dus la Matlock, unde încearcă să vândă 
calorifere electrice cu ceramică unui hotel mare. 

Boilerul nostru pe gaze și-a dat duhul. E cumplit de 
frig. 


1 În original, Why Was He Born So Beautiful. Un cântec deloc 
flatant în care sunt descrise diverse chinuri la care ar trebui su- 
pusă persoana căreia îi e cântat. 

MIERCURI, 11 FEBRUARIE 
Primul påtrar 


Tata a sunat din Matlock så ne spună că și-a pierdut 
cardul de credit de la Barclay şi nu poate să vină acasă 
în seara asta, așa că domnul Lucas și mama au stat 
toată noaptea să repare boilerul. La zece am coborât să 
văd dacă-i pot ajuta cu ceva, dar ușa de la bucătărie era 
blocată. Domnul Lucas a zis că nu poate să-mi deschi- 
dă, pentru că repară boilerul, iar mama îl ajută și are 
mâinile ocupate. 


«JOI, 12 FEBRUARIE 
Ziua de naştere a lui Lincoln 


Azi-noapte am găsit-o pe mama în baie vopsindu-și 
părul. Am fost complet șocat. Timp de treisprezece ani 
și trei sferturi am crezut că mama mea are părul roșcat, 
iar acum aflu că de fapt îl are șaten deschis! M-a rugat 
să nu-i spun lui tata. 

În ce hal trebuie să fie relaţia lor! Mă întreb dacă 
tata știe că poartă sutien cu burete. Nu-și pune sutie- 
nele la uscat pe sârmă, dar le-am văzut eu înghesuite 
într-o margine a debaralei de ventilaţie. Mă întreb ce 
alte secrete o mai fi având mama. 


VINERI, 13 FEBRUARIE 


Chiar a fost o zi cu ghinion în toată regula! 

Pandora nu mai stă lângă mine la geografie. Acum 
stau cu Barry Kent. Copiază de la mine și-mi sparge 
baloane de gumă de mestecat în ureche. I-am spus 

domnișoarei Elf, dar si ei îi este frică de Barry Kent, așa 
că nu i-a zis nimic. 

Pandora era foarte atrăgătoare astăzi. Avea o fustă 
despicată care-i lăsa picioarele la vedere. Are o coajă pe 
unul dintre genunchi. La încheietura mâinii purta 
eșarfa de fotbal a lui Nigel, dar domnișoara Elf a 
văzut-o și i-a spus să și-o dea jos. Domnișoarei Elf nu îi 
e frică de Pandora. I-am trimis o felicitare de Ziua 
Indrăgostiţilor (Pandorei, nu domnișoarei Elf). 


SÂMBĂTĂ, 14 FEBRUARIE 
Ziua Indrăgostiților 


Am primit o singură felicitare de Ziua Îndrăgostiţi- 
lor. Scrisul era al mamei, așa că nu se pune. Mama a 
primit o felicitare uriașă, așa de mare era că poștașul a 
venit cu mașina a până la ușă. S-a înroșit toată când a 
deschis plicul și a văzut-o. Arăta super bine. Era cu un 
elefant mare de satin care ținea cu trompa un buchet 
de flori de plastic și într-o bulă care-i ieșea din gură 
scria: „Bună, iubito! N-o să te uit niciodată!“ Nu era 
semnată, erau doar niște desene cu inimioare înăuntrul 
cărora scria „Pauline“. Felicitarea de la tata era foarte 
mică, cu un buchet de flori violete pe ea. Tata scrisese 
înăuntru „Hai să o luăm de la capăt“. 

Iată poezia pe care am scris-o pe felicitarea trimisă 
Pandorei. 


Pandora! 

Te ador. 

Te implor, 
Bagă-mă-n seamă. 


Am scris cu stânga, ca să nu știe că e de la mine. 

DUMINICĂ, 15 FEBRUARIE 
Septuagesima! 


Domnul Lucas s-a mutat înapoi în casa lui goală 
noaptea trecută. Probabil că s-a săturat de toate certu- 
rile pe seama elefantului de pe felicitarea de Ziua 
Îndrăgostiţilor. Eu i-am spus lui tata că mama n-are 
nicio vină dacă are un admirator secret. 

Tata a râs răutăcios și mi-a zis: „Mai ai multe de 
învăţat, băiete.“ 

Am șters-o la bunica pe la prânz. A pregătit o masă de 
zile mari, cu sos și mini-budinci Yorkshire. Întotdeauna 
găsește timp să facă și tartă cu cremă de lapte și ouă. 

Luasem câinele cu mine și după-amiază am ieșit toți 
trei să ne plimbăm, ca să ușurăm digestia. 

Bunica n-a mai vorbit cu mama de când s-au certat 
din cauza puloverelor. Bunica zice că „n-o să mai pună 
picioru' în casa aia!“ M-a întrebat dacă eu cred că exis- 
tă viaţă după moarte. I-am spus că nu și bunica mi-a zis 
că ea merge la biserica spiritualistă și că l-a auzit pe 
bunicul vorbind verzi și uscate. Bunicul e mort de patru 
ani!!! Miercuri noapte se duce din nou să încerce să ia 
legătura cu el și ar vrea să merg cu ea. Spune că sunt 
înconjurat de o aură. 

Câinele s-a înecat cu un os de găină, dar l-am ţinut 
cu capu-n jos, i-am dat câteva palme și osul a ieșit. 
L-am lăsat la bunica să-și revină. 

Am căutat cuvântul „Septuagesima“ în dicționarul 
de buzunar. Nu l-am găsit. O să-l caut mâine în 
dicționarul de la școală. 


1 La catolici, a treia duminică înainte de postul Paștelui (r.r.). 

Am stat întins în pat o veșnicie, gândindu-mă la 
Dumnezeu, la Viaţă, la Moarte și la Pandora. 


LUNI, 16 FEBRUARIE 
Ziua de naştere 
a lui Washington 


cu antetul BBC cu litere groase roșii. Numele și adresa 
mea la destinatar! Oare sunt interesaţi de poeziile 
mele? 

Vai, nu. E o scrisoare de la unu’, John Tydeman, 
care-mi scrie așa: 


Dragă Adrian Mole, 


Îţi mulțumim pentru poeziile pe care ni le-ai trimis la BBC şi 
care au aterizat întâmplător pe biroul meu. Le-am citit cu interes 
şi, ţinând cont de vârsta ta fragedă, mărturisesc că sunt oarecum 
promițătoare. Nu sunt însă suficient de bune pentru a le include 
în emisiunile noastre de poezie. Te-ai gândit să le trimiti la revis- 
ta şcolii sau a parohiei? (Dacă au reviste.) 

Pe viitor, dacă ne vei mai trimite texte, ți-aş recomanda să le 
dactilografiezi şi să păstrezi şi tu un exemplar. De regulă BBC nu 
ia în considerare textele scrise de mână și, cu toate că scrii foarte 
îngrijit, nu am înţeles chiar toate cuvintele — mai ales la sfârşitul 
poeziei intitulate Robinetul, unde cerneala fusese ştearsă de o 
pată destul de mare. (O pată de ceai sau lacrimi? Se pare că „robi- 
netul“ tău a picurat.) 

Cum îți doreşti să ai o carieră literară, îţi recomand să fii tare, 
ca să primeşti multele refuzuri viitoare inevitabile cu grație şi 
fără să suferi prea mult. 

Cu cele mai bune uråri pentru viitoarele tale incercåri literare 
şi, mai ales, noroc! 

Cu prietenie, 

John Tydeman 


P.S. Anexez o poezie scrisă de un anume John Mole, din 
numărul de săptămâna asta al Times Literary Supplement. Îţi e 
rudă? 

E foarte bună. 


Mama si tata au fost foarte impresionați. La școală 
am tot scos-o să o citesc. Speram ca unul dintre profe- 
sori să mi-o ceară să o citească, dar n-a fost cazul. 

Bert Baxter a citit-o în timp ce eu îi spălam vasele. 
A spus că „la BBC sunt toţi niște drogaţi“! Unchiul 
cumnatului lui a fost la un moment dat vecin cu o 
doamnă care le servea ceaiul, așa că Bert știe totul des- 
pre cum stau lucrurile la BBC. 

Pandora a primit șaptesprezece felicitări de Ziua 
Îndrăgostiţilor. Nigel a primit șapte. Până și Barry 
Kent, pe care toată lumea îl urăște, a primit trei. Când 
mă întreba cineva câte felicitări am primit, eu zâm- 
beam misterios. Oricum pun pariu că numai eu, din 
toată școala, am primit o scrisoare de la BBC. 


MARȚI, 17 FEBRUARIE 


Barry Kent a zis că mă bate dacă nu-i dau douăzeci și 
cinci de penny în fiecare zi. I-am spus că-și pierde vremea 
cu mine. Niciodată n-am avut bani. Mama depune la 
asociaţia de credit imobiliar banii mei de buzunar și-mi dă 
în fiecare zi cincisprezece penny pentru un Mars. Barry 
Kent mi-a cerut apoi să-i dau banii de prânz. I-am zis că 

de cånd s-a fåcut saizeci de penny pe zi, tata imi då un cec, 
nu-mi då banii, dar Barry Kent mi-a dat una in ouå si 
când a plecat a zis: „Te mai așteaptă și altele.“ 

Mi-am pus numele pe o listă pentru distribuirea zia- 
relor. 


MIERCURI, 18 FEBRUARIE 
Lună plină 


Mă dureau ouăle când m-am trezit. I-am spus 
mamei. A vrut să se uite, dar eu n-am vrut s-o las, așa 
că mi-a zis să nu mă dau bătut. N-a vrut să-mi dea o 
scutire pentru ora de sport, așa că a trebuit să zburd iar 
prin noroi. Barry Kent m-a călcat pe cap când eram în 
meleu. Domnul Jones a văzut și l-a scos din joc. Aș vrea 
să am o boală (dar una care nu doare), ca să scap de 
sport. Să am insuficienţă cardiacă, de exemplu. 

Am luat câinele de la bunica. L-a spălat cu șampon 
și l-a pieptănat. Acum miroase ca în parfumeria din 
Woolworth's. 

M-am dus cu bunica la biserica spiritualistă. Era 
plin de oameni super bătrâni. Un nebun s-a ridicat și a 
spus că are un aparat de recepţie în cap care-i spune ce 
să facă. Nimeni nu l-a băgat în seamă, așa că s-a așezat 
la loc. O femeie pe care o chema Alice Tonks a început 
să geamă, să-și dea ochii peste cap și să vorbească cu 
cineva pe nume Arthur Mayfield, dar bunicul n-a zis 
nimic. Bunica era puţin tristă, așa că i-am făcut o 
ceașcă de Horlicks când am ajuns acasă. Mi-a dat cinci- 
zeci de penny și m-am dus acasă cu câinele. 

Am început să citesc Ferma animalelor, de George 
Orwell. Cred că mi-ar plăcea să fiu veterinar când mă 
fac mare. 

JOI, 19 FEBRUARIE 
Naşterea Prințului Andrew, 1960 


Prinţul Andrew n-are nicio grijă, el e apărat de 
bodyguarzi. Pe el nu-l scutură de bani Barry Kent. M-a 
lăsat fără cincizeci de penny! Dacă aș ști karate, i-as da 
una în trahee lui Barry Kent. 

Acasă e liniște, mama și tata nu-și vorbesc. 


VINERI, 20 FEBRUARIE 


Azi, la ora de geografie, Barry Kent i-a spus domni- 
șoarei Elf „hai sictir!“, așa că a fost trimis la domnul 
Scruton să fie pedepsit. Sper să primească cincizeci de 
lovituri de bici. O să mă împrietenesc cu Craig Thomas. 
E printre cei mai tari din anul trei. În pauză i-am cum- 
părat un Mars. M-am prefăcut că mi-e rău și n-am chef 
să-l mănânc. Mi-a zis „Mersi, Molișor“. E prima oară 
când mi-a spus ceva. Dacă-mi joc bine cărţile, pot să fiu în 
gașca lui. Atunci Barry Kent n-o să mai îndrăznească 
să se mai atingă de mine. 

Mama citește altă carte cu sex, se numește Al doilea 
sex. E scrisă de-o broscară!, Simone de Beauvoir. A 
lăsat-o pe masa de cafea din sufragerie, unde toată 
lumea poate s-o vadă, chiar și bunica! 


1! Englezii îi numesc pe francezi „broscari“, pentru că mănân- 
că picioare de broască. Insă în limba română, „broscar“ face 
trimitere peiorativă la italieni (n.r.). 

SÂMBĂTĂ, 21 FEBRUARIE 


Am avut un super vis, se făcea că Sabre îl ataca pe 
Barry Kent. Domnul Scruton și domnișoara Elf se uitau, 
iar Pandora era și ea acolo, îmbrăcată cu fusta ei despi- 
cată. M-a luat în braţe și mi-a zis: „Eu sunt al doilea 
sex.“ Pe urmă m-am trezit și am avut V.U. numărul doi. 
Trebuie să-mi pun pijamalele la spălat, să nu afle mama. 

Azi mi-am analizat faţa în oglinda de la baie. Pe lân- 
gă coșul din barbă mai am cinci alte coșuri. Am câteva 
fire de păr deasupra buzei. Se pare că în curând va tre- 
bui să mă bărbieresc. 

M-am dus cu tata la service, credea că o să poată lua 
mașina, dar încă nu e gata. Toate piesele sunt pe ban- 
cul de lucru. I s-au umplut ochii de lacrimi. Mi-a fost 
rușine cu el. Am mers pe jos până la supermarketul 
Sainsbury's. A cumpărat conserve de somon, crab, 
creveţi, un tort Pădurea Neagră și niște brânză albă 
super scârboasă acoperită cu sâmburi de struguri. 
Mama a fost super nervoasă că a uitat să ia pâine, unt 
și hârtie igienică. A spus că nu-l mai lasă să facă singur 
cumpărăturile. Tata s-a mai înveselit puţin. 


DUMINICĂ, 22 FEBRUARIE 
Sexagesima! 


Tata s-a dus la pescuit cu câinele. Domnul Lucas a 
venit la prânz și a stat și la cină. A mâncat trei felii de 
tort. Am jucat Monopoly. Domnul Lucas era banca. 


1 La catolici, a doua duminică înainte de Postul Paștelui (n.r). 

Mama tot ajungea la inchisoare. Am cåstigat eu, pentru 
cå eram singurul care chiar era atent la joc. 

Tata a intrat pe usa din fatå, domnul Lucas a iegit pe 
ușa din spate. Tata a zis că toată ziua s-a gândit la tort. 
Nu mai rămăsese nimic din el. A zis că n-a pus nimic în 
gură toată ziua, și nici peștii n-au mușcat. Mama i-a dat 
la cină niște brânză cu sâmburi de struguri cu biscuiţi 
digestivi Ry-King. Tata a dat cu ele de perete și a zis 
***.i, nu-s șoarece, sunt bărbat, ***-i, iar mama a zis că - 
a trecut mult timp de când n-a mai *** el pe cineva! 
După aceea am fost trimis în camera mea. E îngrozitor 
să-ți auzi mama înjurând. Eu cred că de vină sunt toa- 
te cărţile alea pe care le citește. Încă nu mi-a călcat 
uniforma, sper să-și aducă aminte. 

Azi-noapte câinele a dormit cu mine în cameră: nu-i 
plac certurile. 


LUNI, 23 FEBRUARIE 


Am primit o scrisoare de la domnul Cherry, vânzăto- 
rul de ziare, care îmi spunea că pot începe lucrul de 
mâine. Din nefericire! 

Bert Baxter era îngrijorat din cauza lui Sabre, pen- 
tru că nu mai încearcă să-i mănânce din farfurie și nici 
nu mai sare să muște pe nimeni. Mă întrebase dacă 
n-aș putea să-l duc la dispensarul gratuit pentru ani- 
male. I-am zis că-l duc mâine dacă nu-și revine. 

M-am săturat să-i tot spăl vasele lui Bert. Din câte 
se pare, mănâncă numai ouă prăjite și nu-i deloc ușor 
să speli numai cu apă rece și fără detergent. Și n-are 
niciodată un prosop de bucătărie uscat. De fapt n-are 
prosoape de bucătărie, iar Sabre a sfâșiat toate prosoa- 
pele de baie, aşa că nici nu ştiu cum poate Bert să se 

spele! Cred că o să-i caut pe cineva să-l ajute cu trebu- 
rile casei. 

Dacă vreau să ajung veterinar, trebuie să încep să 
învăţ pentru examenele finale. 


MARȚI, 24 FEBRUARIE 
Sfântul Matia 


M-am trezit la ora șase ca să livrez ziare. Am Bule- 
vardul Elm Tree. E o zonă super-selectă. Toate ziarele 
citite aici sunt foarte grele: The Times, Daily Telegraph 
si Guardian. Asta mi-e norocul! 

Bert spune că Sabre e mai bine, a încercat să-l muște 
pe omul cu laptele. 


MIERCURI, 25 FEBRUARIE 


Mă culc devreme în seara asta, din cauza noii mele 
slujbe. 

Am distribuit douăzeci și cinci de reviste Punch, pe 
lângă ziare. g 


«JOI, 26 FEBRUARIE 


Azi a fost o încurcătură cu ziarele. Bulevardul Elm 
Tree a primit Sun și Mirror, iar abonaţii săraci din Cor- 
poration Row au primit ziarele grele. 

Nu știu de ce erau toţi așa de furioși. Eu mi-aș fi 
imaginat că s-ar bucura să mai citească și altceva, o 
mică schimbare poate fi bine-venită. 

VINERI, 27 FEBRUARIE 
Ultimul påtrar 


De dimineatå devreme, pe Bulevardul Elm Tree, am 
văzut-o pe Pandora ieșind de la numărul 69. Avea o 
șapcă de călărie și pantaloni de călărie, așa că nu cred 
că se ducea la școală. Am făcut tot ce-am putut să nu 
mă vadă. Nu vreau să știe că sunt angajat ca servitor. 

Așa că acum știu unde stă Pandora! M-am uitat bine 
la casă. E mult mai mare decât a noastră. Are rulouri 
de lemn la toate ferestrele, iar camerele arată ca niște 
jungle, pentru că au foarte multe plante. M-am uitat 
prin fanta pentru scrisori de pe ușă și am văzut o pisică 
portocalie mâncând ceva de pe masa de bucătărie. Au 
abonament la Guardian, Punch, Private Eye si New 
Society. Pandora citește Jackie, revista de benzi dese- 
nate pentru fete; ea nu e intelectuală, ca mine. Dar nici 
soţia lui Malcolm Muggeridge nu cred că este. 


SÂMBĂTĂ, 28 FEBRUARIE 


Pandora are un cal mic și gras pe care-l cheamă 
Blossom. Îi dă de mâncare și-l pune să sară peste butoaie 
în fiecare dimineaţă, înainte de ore. Știu asta pentru că 
m-am ascuns după Volvoul tatălui ei și pe urmă am urmă- 
rit-o până la calea ferată scoasă din uz. M-am ascuns 
într-un colţ, după o mașină abandonată, și am urmărit-o. 
Arăta super bine în echipamentul ăla de călărie, îi sărea 
pieptul într-o veselie. În curând va trebui să poarte suti- 
en. Inima-mi bătea aşa de tare în gât, că mă simţeam ca o 
boxă, așa că am plecat repede, ca să nu mă audă. 

S-au plåns oamenii cå au primit ziarele tårziu. Mi-a 
rămas un Guardian în geantă și l-am luat să-l citesc acasă. 
Era plin de greșeli de ortografie. E dezgustător, când te 
gândeşti câți oameni care știu să scrie corect sunt șomeri. 


DUMINICĂ, 1 MARTIE 
Quinquagisimai. Ziua Sfântului David 


Înainte de a începe lucrul i-am dat nişte zahăr lui 
Blossom. Am simţit că asta mă apropie cumva de 
Pandora. 

Mă doare spatele din cauza atâtor suplimente de 
duminică. I-am făcut cadou mamei suplimentul Sun- 
day People care mi-a rămas, dar a zis că e bun de pus în 
găleata de gunoi. Am primit două lire și șase penny 
pentru şase dimineți — e muncă de sclav! Și trebuie să-i 
dau lui Barry Kent jumătate. Domnul Cherry spune că 
cei de la Elm Tree numărul 69 i-au spus că ieri nu au 
primit Guardian. Domnul Cherry le-a trimis un Daily 
Express şi şi-a cerut scuze, dar tatăl Pandorei i l-a adus 
înapoi si a zis „mai bine nimic“. 

Nu m-am mai deranjat să citesc ziarele azi, m-am 
săturat de ziare. Duminică la cină am mâncat tåietei 
chinezești chow mein și germeni de fasole. 

Domnul Lucas a venit pe la noi când tata s-a dus să 
o vadă pe bunica. Avea o narcisă de plastic la reverul 
sacoului sport. 

Nu mai am deloc coșuri. Probabil datorită aerului 
curat pe care-l respir dimineaţa. 


1 La catolici, ultima duminică înaintea Postului mare (n.r.). 

LUNI, 2 MARTIE 


A venit mama la mine-n cameră și mi-a spus că are 
să-mi dea o veste foarte proastă. M-am ridicat în fund 
și mi-am luat o față super serioasă, în caz că o să-mi 
spună că mai are doar șase luni de trăit sau că a fost 
prinsă furând într-un magazin, sau ceva de genul ăsta. 
Şi-a făcut de lucru cu draperiile, a scrumat peste mode- 
lul Concorde și a început să îndruge ceva despre 
„relaţiile dintre adulţi“ si „viaţa e complicată“ si cum 
ea trebuie „să se găsească pe sine“. Mi-a zis că ţine la 
mine. Ține, da!!! Şi că n-ar vrea să mă rănească. Pe 
urmă a zis că pentru unele femei căsătoria e ca o închi- 
soare. Pe urmă a ieșit din cameră. 

Căsătoria n-are nicio legătură cu închisoarea! Feme- 
ile au voie să iasă în fiecare zi la magazine și alte cele și 
destul de multe au un loc de muncă. Cred că mama e 
cam melodramatică. 

Am terminat Ferma animalelor. E super simbolică. 
Am plâns când Boxer a ajuns la veterinar. De acum îna- 
inte voi trata porcii cu tot disprețul pe care-l merită. 
Boicotez tot ce înseamnă carne de porc. 


MARȚI, 3 MARTIE 
Marţea grasă 


I-am dat azi lui Barry Kent banii de protecţie. Nu 
văd cum e posibil să existe Dumnezeu. Dacă ar exista, 
i-ar lăsa pe unii ca Barry Kent să amenințe un intelec- 
tual? De ce se poartă urât băieţii mai mari cu băieţii 
mai mici? Poate că obosește repede creierul lor din cau- 
za efortului de a face oasele mai mari și alte cele, sau 

poate că băieții mai mari au leziuni pe creier din cauză 
că fac atâta sport, sau poate că băieților mai mari pur 
şi simplu le place să amenințe si să se bată. Când o să 
fiu la facultate o să studiez această problemă. 

O să-mi public teza şi o să-i trimit un exemplar lui 
Barry Kent. Poate până atunci învaţă să citească. 

Mama a uitat că de Marţea grasă se fac clătite. I-am 
adus aminte la 11 noaptea. Sunt convins că le-a ars 
intenţionat. Luna viitoare fac paisprezece ani. 


MIERCURI, 4 MARTIE 
Miercurea Cenuşii 


Am avut un şoc urât de dimineață. M-am dus la vân- 
zătorul de ziare al domnului Cherry să-mi umplu sacul 
și l-am văzut pe domnul Lucas uitându-se la revistele 
alea de pe raftul de sus. Stăteam după raftul cu romane de 
dragoste de la Mills and Boon și l-am văzut clar cum a ales 
Big and Bouncy, a plătit-o și a plecat cu ea ascunsă sub 
pardesiu. Big and Bouncy este extrem de indecentă. E pli- 
nă de poze dezgustătoare. Mama ar trebui să afle asta. 


«JOI, 5 MARTIE 


Tata și-a luat azi mașina de la service. Două ore a 
spălat-o și-a sorbit-o din ochi. Am observat că mâna cu 
resort pe care i-am dat-o de Crăciun nu mai era la lune- 
tă. I-am spus să-i reclame, dar a zis că nu vrea să facă 
scandal. Am făcut un drum de probă până la bunica. 

Ne-a dat o ceascå de Bovril! și o prăjitură scârboasă cu 
seminţe. N-a întrebat de mama, a zis doar că tata e cam 
slab și cam palid și că trebuie „să fie hrănit“. 

Mi-a spus că Bert Baxter a fost dat afară din Ever- 
greens din cauza felului în care s-a purtat la Skegness. 
Autocarul l-a așteptat două ore în autogară. S-a format 
o echipă care s-a dus să-l caute prin baruri. Bert a venit, 
beat, dar singur, și o altă echipă a fost trimisă după 
prima echipă. În cele din urmă au trimis poliția să-i 
caute și abia după două ore au reușit să adune toți pen- 
sionarii și să-i urce în autobuz. 

Bunica spune că drumul înapoi a fost un coșmar. 
Pensionarii s-au certat întruna. Bert Baxter a recitat o 
poezie deocheată despre un eschimos și pe doamna 
Harriman a luat-o cu leșin și au trebuit să-i desfacă 
șireturile de la corset. 

Bunica zice că doi pensionari au murit după excursia 
aia, iar ea crede că de vină e doar Bert Baxter, zice că 
„e ca si cum el cu mâinile lui i-ar fi omorât“, dar eu cred 
că mai degrabă vântul rece de la Skegness le-a venit de 
hac. Am spus: „Bert Baxter nu-i chiar așa de rău, dacă 
ajungi să-l cunoşti.“ A mai spus că nu înțelege de ce 
bunul Dumnezeu l-a luat pe bunicul şi lasă nemernici 
ca Baxter. Apoi și-a contractat buzele și și-a dus batista 
la ochi, așa că am plecat. 

Mama nu era acasă când am ajuns, a intrat în nu 
ştiu ce fel de grup de femei. 

L-am auzit pe tata spunându-i „noapte bună“ mașinii. 
Cred că o ia razna! 


1 Bovril este numele sub care se vinde un extract sărat de 
carne, care se bea diluat cu apă fierbinte sau se folosește la 
condimentarea mâncărurilor. 

VINERI, 6 MARTIE 
Lună nouă 


Domnul Cherry e foarte încântat de mine și mi-a 
mărit salariul cu doi penny și jumătate pe oră. Mi-a 
oferit si tura de seară din Corporation Row, dar l-am 
refuzat. Primăria i-a repartizat acolo pe toţi locatarii 
răi. Barry Kent stă la numărul 13. 

Domnul Cherry mi-a dat două numere mai vechi din 
Big and Bouncy. Mi-a spus să nu-i zic mamei. Nici 
n-aveam de gând! Le-am pus sub saltea. Intelectualii de 
talia mea au voie să fie interesaţi de sex. Oamenilor de 
rând, ca domnul Lucas, ar trebui să le fie rușine. 

Am sunat azi la Asistenţa Socială și am întrebat 
dacă Bert Baxter ar putea fi ajutat la treburile casei. 
Am minţit, am zis că sunt nepotul lui. O să trimită luni 
un angajat pe la el. 

Am folosit abonamentul lui tata ca să împrumut de 
la bibliotecă Război și pace. Pe-al meu l-am pierdut. 

L-am luat pe câine să-l cunoască pe Blossom. S-au 
înţeles bine. 


SÂMBĂTĂ, 7 MARTIE 


După ce am livrat ziarele, m-am așezat înapoi în pat 
și am citit toată dimineaţa Big and Bouncy. Niciodată 
nu am mai simţit așa ceva. 

M-am dus la Sainsbury's cu mama și cu tata, dar 
femeile de-acolo mi-aduceau aminte de Big and Bouncy, 
chiar și cele trecute de treizeci de ani! Mama a spus că 
i se pare că am temperatură și că nu mă simt bine și 

m-a trimis så-i tin de uråt cåinelui, pe care il låsaseråm 
in parcarea supraetajatå. 

Câinelui avea cine să-i țină de urât, lătra așa de tare, 
că în jurul mașinii se adunaseră o grămadă de oameni 
care spuneau „bietul de el“ și „ce cruzime să-l lase legat 
așa“. Câinele își prinsese zgarda în schimbătorul de 
viteze și avea ochii bulbucaţi. Când m-a văzut, a dat să 
sară și era cât pe ce să se sufoce. 

Am încercat să le explic oamenilor de acolo că eu 
voiam să mă fac veterinar, dar nici n-au vrut s-audă și 
au început să spună ceva de Protecţia Animalelor. 
Mașina era închisă și a trebuit să sparg un geam mic ca 
să-mi bag mâna înăuntru și s-o deschid. Câinele era 
nebun de bucurie când l-am eliberat, așa că oamenii au 
plecat. Dar tata n-a fost nebun de bucurie când a văzut 
geamul spart, era nebun de draci. A dat cu pungile de 
la Sainsbury's de pământ, de s-au spart ouăle și s-au 
turtit prăjiturile, si a condus cu viteză foarte mare până 
acasă. Nimeni n-a zis nimic, numai câinele zâmbea. 

Am terminat Război si pace. A fost chiar bună. 


DUMINICĂ, 8 MARTIE 
Prima din Postul Paștelui 


Mama s-a dus la un curs de asertivitate ținut de o 
femeie. Interzis bărbaţilor. L-am întrebat pe tata ce-i 
aia „asertivitate“. A spus „Naiba știe. Orice-ar fi, nu e 
de bine pentru mine.“ 

La prânz am mâncat cod în sos de unt semipreparat 
și cartofi prăjiți făcuţi la cuptor, apoi piersici conserva- 
te cu cremă instant deasupra. Tata a deschis o sticlă de 
vin alb și mi-a dat și mie puţin. Nu mă pricep, dar mi 
s-a părut că era un vin destul de bun. Ne-am uitat la un 

film la televizor, pe urmă s-a întors mama și a început 
să facă pe șefa cu noi. Zicea „Nu se mai poate“ și 
„De-acum vom face niște schimbări“ si alte lucruri de 
felul ăsta. Apoi s-a dus în bucătărie și a făcut o diagra- 
mă cu treburile casei, împărțindu-le în trei. I-am atras 
atenţia că eu livrez ziare, am grijă de un pensionar 
bătrân si îi dau de mâncare câinelui, pe lângă temele de 
la școală, dar nici n-a vrut s-audă, a pus diagrama pe 
perete și a spus „Incepem de mâine.“ 


LUNI, 9 MARTIE 
Ziua Commonwealth-ului 


Am spălat WC-ul, chiuveta și cada și pe urmă am 
livrat ziarele. Când m-am întors acasă mi-am pregătit 
micul dejun, am pus hainele la spălat, am plecat la 
școală. I-am dat lui Barry Kent banii, m-am dus la Bert 
Baxter, l-am așteptat pe asistentul social care nu a 
venit, am mâncat la cantină. La ora de gospodărie am 
făcut o prăjitură cu mere. M-am întors acasă. Am pus 
aspiratorul pe hol, în salon și în sufragerie. Am curăţat 
niște cartofi, am tăiat varza, m-am tăiat la un deget, am 
spălat varza de sânge. Am pus cotletele pe grătar, am 
căutat o reţetă de sos pentru friptură în cartea de buca- 
te. Am făcut sosul. L-am strecurat cu o sită și am arun- 
cat cocoloașele. Am pus masa, am servit cina, am spălat 
vasele. Am lăsat cratiţele arse la înmuiat. Am scos hai- 
nele din mașina de spălat. Toate sunt albastre, inclusiv 
lenjeria albă și batistele. Am pus hainele pe uscător. 
I-am dat câinelui de mâncare. Am călcat echipamentul 
pentru ora de sport, mi-am curăţat pantofii. Mi-am 
făcut temele. Am scos câinele la plimbare, am făcut o 
baie. Am spălat cada. Am făcut trei ceaiuri. Am spălat 

ceștile. M-am dus la culcare. Asta mi-e norocul, am o 
mamă asertivă! 


MARȚI, 10 MARTIE 
Nașterea Prințului Edward, 1964 


De ce nu sunt eu în locul Prințului Edward? Să se fi 
născut el ca Adrian Mole. Sunt tratat ca un rob. 


MIERCURI, 11 MARTIE 


Am mers târâș până la școală, după ce am livrat zia- 
rele și am făcut treabă prin casă. Mama n-a vrut să-mi 
dea o scutire pentru ora de sport, așa că mi-am lăsat 
acasă echipamentul. Pur și simplu nu eram în stare să 
alerg aiurea pe un vânt așa rece. Sadicul ăla de domnul 
Jones m-a pus să fug acasă după echipament. Când am 
deschis ușa, la plecare, cred că a ieșit și câinele, pentru 
că l-am găsit la poarta școlii, ajunsese acolo înaintea 
mea. Nu l-am lăsat să intre pe poartă, dar și-a făcut loc 
prin grilaj și a venit după mine în curte. Am fugit repe- 
de să mă schimb și am lăsat câinele afară, dar lătra așa 
de tare, că se auzea în toată școala. Am încercat să 
merg pe furiș pe teren, dar m-a văzut si a venit după 
mine, pe urmă a văzut mingea de fotbal și a intrat în 
joc. E super-bun la fotbal, chiar și domnul Jones a râs 
non-stop — până când a spart mingea. 

Domnul Scruton, directorul cu ochii bulbucati, era 
la fereastră și a văzut tot ce s-a întâmplat. Mi-a ordonat 
să duc câinele acasă. I-am zis că o să pierd masa de 
prânz, dar el a spus că o să mă-nvăţ minte să nu mai 
aduc animale la școală. 


æ 53 +6 


Doamna Leech, care se ocupå de administrarea 
bucåtåriei, a fost foarte drågutå. Mi-a pus orezul cu 
curry si budinca de coacåze cu cremå de lapte si ou in 
cuptor, så nu se răcească. Doamna Leech nu-l place pe 
domnul Scruton, așa că mi-a dat un os mare, cu mădu- 
vă, pentru câine. 


«JOI, 12 MARTIE 


Când m-am trezit, aveam toată faţa acoperită de 
coșuri mari, roșii. Mama spune că din cauza stresului, 
dar eu sunt în continuare convins că dieta mea este 
necorespunzătoare. În ultima vreme am mâncat o gră- 
madă de chestii semipreparate. Poate-s alergic la pun- 
gile alea de plastic. Mama a sunat la cabinetul 
doctorului Gray ca să facă o programare, dar mai devre- 
me de luni nu mă poate vedea! De unde știe el că nu am 
febră de Lassa și nu îmbolnăvesc tot cartierul?! I-am zis 
mamei să-i spună că sunt un caz urgent, dar ea a zis 
„Exagerezi, ca de obicei.“ A zis că dacă am două, trei 
coșuri nu înseamnă că sunt pe moarte. Nu mi-a venit 
să cred când a spus că se duce la muncă. Nu ar trebui 
să-și pună copilul înaintea serviciului? 

Am sunat-o pe bunica si a venit cu un taxi, m-a luat 
la ea și m-a pus în pat. Acum sunt la bunica. E foarte 
curat si e liniște. Port pijamalele bunicului meu, care-a 
murit. Doar ce-am mâncat un castron de supă de vită 
cu orz. E prima oară când mănânc și eu ceva normal în 
ultimele săptămâni. 

Cred că o să se lase cu scandal când ajunge mama 
acasă și vede că am dispărut. Dar, sincer, dragă jurna- 
lule, nu dau doi bani. 

VINERI, 13 MARTIE 
Primul påtrar al Lunii 


Doctorul de la urgente a venit aici, la bunica, noap- 
tea trecutå, pe la 11:30. Diagnosticul lui a fost acnee. A 
spus că e atât de comună, încât e considerată o etapă 
normală a adolescenţei. Crede că e foarte puţin proba- 
bil să am febră de Lassa, din moment ce nu am fost în 
Africa anul ăsta. I-a spus bunicii să ia cearșafurile dez- 
infectate de la uși și de la geamuri. Bunica a spus că 
vrea să vadă ce spune și un alt medic. Atunci doctorului 
i-a sărit țandăra. A urlat în gura mare că „Băiatul are 
doar câteva coșuri, pentru numele lui Dumnezeu!“ 

Bunica a spus că o să-l reclame la Colegiul Medicilor, 
dar doctorul a izbucnit în râs, a coborât scările și a ple- 
cat trântind ușa după el. Tata a venit să mă vadă îna- 
inte de a se duce la muncă și mi-a adus tema la studii 
sociale și câinele. A spus că, dacă mă găsește tot în pat 
când vine acasă în pauza de prânz, mă bate de mă usucă. 

S-a dus cu bunica în bucătărie și au vorbit tare. 
L-am auzit spunând: „Lucrurile merg foarte prost între 
mine și Pauline, iar acum singurul subiect pe care ne 
mai certăm e cine nu primește custodia copilului.“ În 
mod sigur a fost o greșeală de-a lui tata. Ce a vrut el să 
spună era cine primește custodia. 

Așadar ce era mai rău s-a întâmplat: pielea mea e 
varză și părinţii se despart. 


SÂMBĂTĂ, 14 MARTIE 


E oficial. Divorţează! Niciunul dintre ei nu vrea să 
plece din casă, așa că acum camera de oaspeţi e 

garsoniera lui tata. Toate astea s-ar putea så aibå un 
efect negativ asupra mea. S-ar putea så må impiedice 
så devin veterinar. 

Mama mi-a dat cinci lire azi-dimineatå si mi-a spus 
så nu-i spun lui tata. Mi-am cumpårat niste cremå bio 
pentru piele si noul disc Abba. 

L-am sunat pe domnul Cherry si i-am zis cå am niste 
probleme personale si nu voi putea så lucrez cåteva 
såptåmåni. Domnul Cherry a spus cå stie cå ai mei 
divorteazå, pentru cå tata a anulat abonamentul mamei 
la Cosmopolitan. 

Tata mi-a dat cinci lire si mi-a spus så nu-i spun 
mamei. I-am cheltuit pe niște hârtie și plicuri violete pe 
care le-am cumpărat ca să-i impresionez pe cei de la 
BBC și să-i fac să-mi citească poeziile. Restul de bani 
sunt pentru Barry Kent. Nu cred că mai există cineva 
în toată lumea asta care să fie la fel de nefericit ca mine. 
Dacă n-aș fi scris poezii, aș fi fost nebun de legat. 

Am ieşit să mă plimb, de supărare, și am luat un kil 
de mere de copt pentru calul Pandorei. M-am gândit la 
o poezie despre Blossom. Am notat-o când am ajuns 
înapoi acasă. 


Blossom, de Adrian Mole, 
în vârstă de aproape paisprezece ani 


Căluţ murg 

Ce stai pe câmp şi mănânci mere, 

Poate-ntr-o zi 

Inima mea va scăpa de durere. 

Am atins locurile în care Pandora a stat 

Cu şapca şi pantalonii ei de călărie aici s-a aşezat. 
Rămas-bun, cal murg. 

Må-ntorc inapoi, 
Sunt ud la picioare si stau in noroi. 


Am trimis-o la BBC. Pe plic am pus stampila „Urgent“. 


DUMINICĂ, 15 MARTIE 
A doua din Postul Paștelui 


În casă e foarte linişte. Tata stă în camera de oaspeți 
și fumează, iar mama stă în dormitor și fumează. Niciu- 
nul dintre ei nu prea mănâncă. 

Domnul Lucas a sunat-o de trei ori pe mama. Ea 
nu-i spune decât „nu încă, e prea devreme“. Probabil o 
întreabă dacă nu vrea să iasă într-un bar să bea ceva și 
să mai uite de probleme. 

Tata a pus pick-upul la el în dormitor. Ascultă Jim 
Reeves și se uită pe geam. I-am dus o ceașcă cu ceai și 
mi-a spus „Mulţumesc, băiete“, cu o voce sugrumată. 

Mama se uita pe niște scrisori vechi de la tata când 
i-am dus ceaiul; a zis „Adrian, oare ce crezi tu despre 
noi?“ I-am zis că Rick Lemon, șeful organizaţiei de 
tineret, crede că divorțul e din vina societăţii. Mama a 
zis „A dracu’ societate.“ 

Mi-am spălat și călcat uniforma pentru mâine. Sunt 
din ce în ce mai bun la treburile casnice. 

Coșurile mele sunt atât de îngrozitoare, că nici nu 
pot să scriu despre ele. O să râdă toţi de mine la școală. 

Citesc Omul cu masca de fier. Înţeleg perfect ce 
simţea. 

LUNI, 16 MARTIE 


M-am dus la școală. Era închisă. De atâta supărare 
am și uitat că sunt în vacanţă. N-am vrut să merg aca- 
să, așa că m-am dus la Bert Baxter. Zicea că a trecut pe 
la el asistentul social și i-a promis că o să-i ia lui Sabre 
o cușcă nouă, dar ajutor la treburile casei nu poate să-i 
ofere. (Lui Bert, nu lui Sabre.) 

În chiuvetă iar erau vasele nespălate de o săptămâ- 
nă. Bert zice că le lasă așa pentru mine, fiindcă fac trea- 
bă bună. În timp ce le spălam, i-am spus lui Bert despre 
divorțul alor mei. A zis că el nu e de acord cu divorțul. 
A zis că a fost însurat treizeci și cinci de nenorociţi de 
ani și nu i se pare corect ca alţii să scape așa ușor. Mi-a 
spus că are patru copii și că niciunul nu vine să-l vadă. 
Doi sunt în Australia, deci n-au nicio vină, dar celorlalți 
doi ar trebui să le fie rușine. Bert mi-a arătat o fotogra- 
fie cu soţia lui, care a murit; era făcută înainte de 
inventarea chirurgiei plastice. Bert mi-a spus că el era 
grăjdar înainte de a se căsători (grăjdarul e cel care se 
ocupă de cai) și nu și-a dat seama că nevasta lui semăna 
cu un cal până când a început să lucreze la căile ferate. 
L-am întrebat dacă i-ar plăcea să vadă din nou un cal. 
A zis că i-ar plăcea, așa că l-am luat să-l vadă pe 
Blossom. 

A durat o venșnicie pân-am ajuns. Bert merge super 
încet și se tot oprea să se așeze pe zidurile grădinilor, 
dar până la urmă am ajuns. Bert spune că Blossom nu 
e cal, e ponei și e femelă. O tot mângâia și îi zicea 
„Cine-i frumușică, ă?“ Blossom s-a dus să alerge, așa că 
ne-am așezat pe mașina veche, Bert a fumat o ţigară, 
eu am mâncat un Mars. Pe urmă ne-am întors la Bert 
acasă. M-am dus la magazin și am cumpărat o cutie de 

måncare chinezeascå semipreparatå si un plic de budin- 
cå Instant Whip cu aromå de caramel pentru cinå, asa 
că Bert a mâncat si el decent în sfârșit. Ne-am uitat la 
Pebble Mill la ora unu, pe urmă Bert mi-a arătat vechile 
lui perii de cai și niște fotografii cu o casă mare unde 
muncea el când era copil. Mi-a spus că acolo a devenit 
comunist, dar a adormit și n-a mai apucat să-mi poves- 
tească de ce. 

Am ajuns acasă, nu era nimeni, așa că am ascultat 
Abba la maxim până când femeia surdă de alături a 
bătut în perete. 


MARȚI, 17 MARTIE 
Ziua Sfântului Patrick. Sărbătoare legală 
în Irlanda de Nord si în Republica Irlanda 


M-am uitat prin Big and Bouncy. Mi-am măsurat 
„socoteala“. Are unsprezece centimetri. 

Domnul O'Leary, care stă peste drum de noi, era 
beat la zece dimineața! Cânta și a fost dat afară din 
măcelărie. 


MIERCURI, 18 MARTIE 


Mama și tata sunt cu avocaţii. Probabil se ceartă 
cine să obţină custodia mea. O să se bată pe mine și 
poza mea va fi în toate ziarele. Sper să-mi treacă până 
atunci coșurile. 

JOI, 19 MARTIE 


Domnul Lucas și-a scos casa la vânzare. Mama spu- 
ne că cere treizeci de mii de lire! Ce-o să facă el cu-atâţia 
bani? 

Mama spune că o să cumpere o casă mai mare. Cât 
de prost să fii? 

Dacă aș avea treizeci de mii de lire m-aș plimba, aș 
vrea să cunosc lumea, să am parte de aventuri. 

N-aș lua bani la mine, pentru că am citit că mai toți 
străinii sunt hoţi. Aș lua însă cecuri de călătorie în 
valoare de treizeci de mii de lire și le-aș coase de panta- 
loni. Înainte de a pleca, aș face următoarele lucruri: 

a) I-aș trimite Pandorei treizeci și șase de trandafiri 

roşii. 

b) I-as da cincizeci de lire unui mercenar să-l sno- 
pească-n bătaie pe Barry Kent. 

c) Aș cumpăra cea mai bună cursieră din lume și aș 
trece cu ea prin faţa casei lui Nigel. 

d) Aș comanda un container imens cu mâncare 
scumpă pentru câini, ca să fiu sigur că în lipsa 
mea câinele e hrănit cum trebuie. 

e) Aș cumpăra o menajeră pentru Bert Baxter. 

f) Le-aș oferi lui mama și lui tata o mie de lire (de 

fiecare) ca să rămână împreună. 


Când m-aș întoarce din peregrinările mele aș fi înalt, 
bronzat și cu multe aventuri extraordinare la activ, iar 
Pandora ar plânge cu nasu-n pernă în fiecare noapte, de 
ciudă că a pierdut șansa de a fi doamna Pandora Mole. 
Aș reuși să ajung veterinar în timp record după ce aș 
cumpăra o fermă. Una dintre camere aș transforma-o în 
birou, ca să am un loc retras în care să pot fi intelectual. 

Nu as irosi treizeci de mii de lire cumpårånd o caså 
lipită de o altă casă! 


VINERI, 20 MARTIE 
Prima zi de primăvară. Lună plină 


E prima zi de primăvară. Primăria a tăiat toți ulmii 
de pe bulevardul care le poartă numele, Elm Treet. 


SÂMBĂTĂ, 21 MARTIE 


Ai mei mănâncă lucruri diferite la ore diferite, așa 
că, nevrând să supăr pe nimeni, am parte de șase mese 
pe zi. 

Televizorul e acum în camera mea, pentru că nu s-au 
putut lămuri al cui e. Pot să stau la mine-n pat și să văd 
filmul de groază din programul de noapte. 

Încep să intru la idei privind sentimentele mamei 
pentru domnul Lucas. Am găsit un bilet de la el în care 
scria: „Pauline, cât să mai aştept? Pentru numele lui 
Dumnezeu, hai să fugim împreună. Al tău pentru tot- 
deauna, Păpușel.“ 

Cu toate că era semnat „Păpușel“, știu sigur că era 
de la domnul Lucas, pentru că era scris pe spatele unei 
facturi roşii de electricitate care-i aparținea. 

Tata ar trebui să afle. Am pus biletul sub saltea, lân- 
gă revistele Big and Bouncy. 


1 În traducere, „ulm“ (n.r.). 

DUMINICĂ, 22 MARTIE 
A treia din Postul Paștelui. Se trece la ora de vară 


Azi e ziua bunicii; face șaptezeci și șase de ani și 
chiar îi arată. I-am luat o felicitare și un ghiveci cu 
flori. Se numesc crini-leopard, iar numele străin e 
Dieffenbachia. În pământul din ghiveci era înfiptă o eti- 
chetă de plastic pe care scria „Atenţie, seva acestei 
plante e otrăvitoare.“ Bunica m-a întrebat cine a ales 
floarea. I-am spus că mama. 

Bunica e destul de încântată că ai mei divorțează! A 
zis că ea întotdeauna a crezut că mama e cam destră- 
bălată și acum viaţa i-a dat dreptate. 

Nu mi-a plăcut cum vorbea de mama, așa că am ple- 
cat acasă. Bunicii i-am spus că mă întâlnesc cu un pri- 
eten. Dar nu prea mai am prieteni, probabil din cauză 
că sunt intelectual. Mă gândesc că se simt copleșiți de 
mine. Am căutat în dicţionar cuvântul „destrăbălată“, 
să văd ce înseamnă. Nu e deloc un cuvânt frumos! 


LUNI, 23 MARTIE 


Din nou la școală, din nefericire! Azi am avut ora de 
gospodărie. Am făcut cartofi umpluţi cu brânză, la cup- 
tor. Cartofii mei erau mai mari decât ai celorlalţi și nu 
s-au copt până la sfârșitul orei, așa că i-am mai copt la 
Bert Baxter. A vrut să o vadă pe Blossom din nou — o 
bătaie de cap în plus, lui îi ia atât de mult orice plimbare. 
Dar ne-am dus, orice e mai bine decât să merg la ora de 
mate. 

Bert și-a luat periile și a pieptănat-o pe Blossom. Scli- 
pea ca o castană când a terminat cu ea. Bert a rămas 

fără suflu, așa că s-a așezat pe mașina abandonată și a 
fumat o ţigară, pe urmă ne-am întors acasă la Bert. 
Sabre e mai binedispus de când are cușcă nouă, iar 
ca urmare a faptului că Sabre stă afară, casa lui Bert e 
într-o stare mai bună. Bert mi-a zis că asistentul social 
crede că ar trebui să se ducă într-un azil de bătrâni, 
unde ar avea parte de îngrijirea de care are nevoie. Bert 
nu vrea. L-a minţit pe asistentul social că nepotul lui 
vine în fiecare zi să aibă grijă de el. Asistentul social o 
să verifice, o să spună că mă dau drept altcineva și o să 
am probleme!!! Nu știu ce să mă mai fac de-atâtea griji. 


MARȚI, 24 MARTIE 


Aseară târziu i-am văzut pe mama și pe domnul 
Lucas plecând cu mașina domnului Lucas. 

S-au dus într-un loc mai deosebit, cred, pentru că 
mama era îmbrăcată cu o salopetă cu paiete. Arăta un 
pic destrăbălată. Domnul Lucas era îmbrăcat în cel mai 
bun costum al lui și avea multe bijuterii de aur. Deşi e 
în vârstă, chiar știe cum să se îmbrace. 

Dacă tata ar fi fost mai atent la felul în care arată, nu 
s-ar fi întâmplat nimic din toate astea. E normal ca o 
femeie să prefere un bărbat care poartă costum și biju- 
terii de aur, și nu unul ca tata, care rareori se bărbierește, 
se îmbracă cu haine vechi și nu poartă bijuterii. O să 
stau treaz, ca să văd la ce oră se întoarce mama acasă. 

Miezul nopții. Mama încă nu s-a întors. 

2 a.m. Nici urmă de mama. 


â 63 æ 


MIERCURI, 25 MARTIE 
Buna Vestire 


Am adormit, așa că nu știu când a venit mama aca- 
să. Tata spune că a fost la petrecerea de Crăciun a fir- 
mei la care lucrează. În luna martie! Hai, tată, las-o 
baltă! Nu m-am născut ieri! Azi la sport am înotat. Apa 
era cumplit de rece, iar în vestiar era cumplit de frig. O 
să încerc să fac picior de atlet, ca să nu mai merg la ora 
de sport săptămâna viitoare. 


JOI, 26 MARTIE 


Barry Kent a fost arestat de poliţie pentru că n-avea 
la bicicletă farul din spate. Sper să fie trimis la școala 
de corecție. I-ar prinde bine să fie aspru pedepsit. 


VINERI, 27 MARTIE 


Pandora și Nigel s-au despărțit! Toată școala vorbește 
despre asta. E cea mai bună veste din ultima vreme. 
Citesc Doamna Bovary, scrisă tot de un broscar. 


SÂMBĂTĂ, 28 MARTIE 
Ultimul pătrar 


Nigel doar ce-a plecat de la mine. Era distrus. Am 
încercat să-l consolez. I-am spus că e plină balta de 
pește și lac să fie, că broaște destule. Dar era prea supă- 
rat să m-audă. 

I-am vorbit despre bănuielile mele legate de mama și 
domnul Lucas, iar el mi-a spus că povestea asta durează 

de ceva vreme. Toatå lumea stie, in afarå de mine si de 
tata! 

Am vorbit mult despre biciclete de curse si pe urmå 
Nigel s-a dus acaså så se gåndeascå la Pandora. 

Måine e Ziua Mamei. Nu stiu dacå så-i iau ceva sau 
nu. Am doar saizeci si opt de penny. 


DUMINICA, 29 MARTIE 
A patra din Postul Pastelui. Ziua Mamei 


Tata mi-a dat aseară trei lire. A spus „la-i mamei 
ceva frumos, băiete, s-ar putea să nu mai ai ocazia.“ În 
niciun caz n-aveam de gând să mă duc până în centru 
după cadou, așa că m-am dus la domnul Cherry si am 
cumpărat o cutie de bomboane Black Magic și o felici- 
tare pe care scria „Pentru o mamă minunată“. 

Cei care fac felicitări cred că au impresia că toate 
mamele sunt minunate, pentru că fiecare felicitare 
conţine cuvântul „minunată“. Îmi venea să tai „minu- 
nată“ si să scriu „destrăbălată“, dar n-am făcut-o. Am 
semnat „de la băiatul tău, Adrian“. I-am dat cadoul 
azi-dimineaţă. A spus „Adrian, nu trebuia să te deran- 
jezi.“ Are dreptate, nu trebuia. 

Acum nu mai pot să scriu. Mama a stabilit o întâlni- 
re căreia ea îi spune „civilizată“. Domnul Lucas o să fie 
acolo. Eu, firește, nu sunt invitat. O să ascult la ușă. 


LUNI, 30 MARTIE 


Aseară s-a întâmplat ceva îngrozitor. Tata și domnul 
Lucas s-au bătut în grădina din faţă si toată lumea a 
ieșit pe stradă să se uite la ei! Mama a încercat să-i 

despartå, dar amåndoi i-au zis så nu se bage. Domnul 
O'Leary încerca să-l ajute pe tata, tot striga „George, 
dă-i una si de la mine, e un nenorocit şi-un lingușitor.“ 
Doamna O' Leary îi urla mamei niște lucruri oribile. 
Din ce zicea am înţeles că îi urmărise fiecare mișcare de 
la Crăciun încoace. Întâlnirea civilizată s-a încheiat pe 
la cinci, când tata a aflat de când erau mama și domnul 
Lucas îndrăgostiţi. 

Au mai avut o întâlnire civilizată pe la șapte, dar 
când mama a spus că o să plece la Sheffield cu domnul 
Lucas, tata a devenit necivilizat și a sărit la bătaie. 
Domnul Lucas a fugit în grădină, dar când a ajuns lân- 
gă dafin, tata l-a placat ca la rugby și au început iar să 
se bată. Adevărul e că a fost destul de palpitant. De la 
fereastra dormitorului meu vedeam totul foarte bine. 
Doamna O'Leary a zis „De copil îmi pare mie rău“ și 
toţi s-au uitat în sus și m-au văzut la geam, așa că am 
băgat o faţă deosebit de tristă. La un moment dat în 
viitor probabil că o să m-aleg cu o traumă de pe urma 
întâmplării ăsteia. Deocamdată sunt bine, dar nu se 
ştie niciodată. 


MARȚI, 31 MARTIE 


Mama a plecat la Sheffield cu domnul Lucas. A trebu- 
it să conducă ea, pentru că domnul Lucas avea ochii 
învineţiţi și nu putea să vadă. Am informat-o pe secreta- 
ra școlii că mama m-a abandonat. A fost foarte amabilă 
și mi-a dat un formular pentru tata. E pentru acces gra- 
tuit la cantină. Acum familia noastră e monoparentală. 

Nigel i-a cerut lui Barry Kent să nu mă mai amenințe 
câteva săptămâni. Barry Kent a zis că o să se gândească. 

MIERCURI, | APRILIE 
Ziua păcălelilor 


Nigel a sunat de dimineaţă: a zis că e de la pompele 
funebre și a întrebat când să vină să ia mortul. La telefon 
răspunsese tata. Pe bune! Deloc n-are simţul umorului. 

Eu m-am distrat de minune spunându-le fetelor că li 
se văd jupoanele, deși nu li se vedeau. Barry Kent a adus 
un plic de praf de scărpinat la ora de artă și a dat puțin 
si pe cizmele cu blană de oaie ale profesoarei Fossing- 
ton-Gore. Nici ea n-are simţul umorului. Barry Kent 
mi-a dat și mie pe spate cu praf. N-a fost amuzant. A 
trebuit să mă duc la sora medicală ca să scap de el. 

Casa arată absolut jalnic, pentru că tata nu face 
nimic. Câinele nu mai poate de dorul mamei. 

M-am născut acum fix treisprezece ani i și trei sute 
șaizeci și patru de zile. 


«JOI, 2 APRILIE 


Azi fac paisprezece ani! Am primit un trening și o 
minge de fotbal de la tata. (E complet indiferent la 
nevoile mele.) Un manual de tâmplărie pentru băieţi, 

de la bunica Mole. (Nu comentez.) O lirå inåuntrul unei 
felicitåri de la bunicul Sugden. (Cel din urmå dintre 
marii cheltuitori.) Cele mai frumoase cadouri au fost 
zece lire de la mama si cinci de la domnul Lucas. (Des- 
pågubire din motive de constiintå.) 

Nigel mi-a trimis o felicitare glumeatå. Pe fatå scria: 
„Cine-i sexy, fermecător, inteligent si arătos?“ Înăun- 
tru, „Sigur nu tu, amice!!!“ Nigel a scris: „Fără supăra- 
re, prietene“. În plic a pus zece penny. 

Bert Baxter a trimis o felicitare la școală, pentru că 
nu știe unde stau. Are un scris super frumos, cred că 
tipul ăsta de caligrafie se numeşte „antic“. Felicitarea 
lui era cu un ciobănesc german. Înăuntru, Bert scrise- 
se de mână: „Cele mai bune urări de la Bert si Sabre. 
PS. S-a înfundat scurgerea.“ În felicitare era un cupon 
pentru cărţi în valoare de zece șilingi. Expirase în 
decembrie 1958, dar gestul contează. 

Așadar am în sfârșit paisprezece ani! M-am uitat 
atent la mine în oglindă în seara asta și cred că detectez 
o oarecare maturitate. (Făcând abstracţie de blestema- 
tele de coșuri.) 


VINERI, 3 APRILIE 


Azi am luat nota maximă la testul de geografie. Da! 
Am onoarea să raportez că am primit douăzeci din 
douăzeci! De asemenea, am fost lăudat pentru aspectul 
ordonat al lucrării. Știu totul despre industria de pielă- 
rie din Norvegia. Lui Barry Kent pare să-i placă să fie 
ignorant. Când domnişoara Elf l-a întrebat ce legături 
există între Norvegia și Marea Britanie, el a zis „sunt 
verișoare de gradul doi“. Cu regret sunt nevoit să spun 
că până și Pandora a râs de el, cu restul clasei. Doar 

domnisoara Elf si cu mine am råmas netulburati. I-am 
desfundat scurgerea lui Bert Baxter, era plinå de oase 
si frunze de ceai. I-am spus lui Bert cå ar trebui så folo- 
seascå plicuri de ceai. La urma urmelor suntem in seco- 
lul douăzeci! Bert spune că o så le încerce. l-am spus că 
mama a fugit cu un bărbat care lucrează în asigurări, 
iar el a spus „Să fie oare voia Domnului?“ Pe urmă a 
râs până i-au dat lacrimile. 


SÂMBĂTĂ, 4 APRILIE 
Lună nouă 


Azi am făcut curăţenie în casă împreună cu tata. 
N-aveam încotro: mâine vine bunica la cină. După-amia- 
ză am fost la Sainsbury's. Tata a nimerit un cărucior 
care nu lua curbele. Și mai și scotea niște sunete de 
șoarece torturat. Mi-era rușine să fiu auzit cu el. Tata 
a ales mâncare nesănătoasă. Am pus piciorul în prag și 
am insistat să cumpere niște fructe proaspete si salată. 
Când am ajuns la casă nu-și găsea cardul, iar casierul 
nu voia să accepte un cec fără card, așa că până la urmă 
a venit supraveghetorul ca să pună capăt certei. A tre- 
buit să-i împrumut lui tata o parte din banii primiţi de 
ziua mea. Așa că-mi datorează opt lire și treizeci și opt 
și jumătate de penny. L-am pus să scrie o notă de 
recunoaștere a datoriei pe spatele bonului. 

Pălăria jos însă pentru Sainsbury's, par să atragă 
oameni de calitate. Am văzut un vicar în timp ce-și ale- 
gea hârtia igienică. A ales un pachet cu patru role de 
hârtie violet în trei straturi. Probabil întoarce banii cu 
lopata! Dacă ar fi cumpărat hârtie albă, ar fi putut da 
restul de bani la săraci. Ce ipocrit! 

DUMINICA, 5 APRILIE 
Duminica Patimilor 


Nigel a venit pe-aici de dimineatå. E incå supårat de 
povestea cu Pandora. Am încercat să-l fac să nu se mai 
gândească la ea, i-am vorbit despre industria de pielărie 
din Norvegia, dar, nu știu de ce, nu l-a interesat deloc. 

La ora 1 p.m. l-am trezit pe tata. Nu înţeleg de ce să 
stea ca o putoare în pat toată ziua când eu merg de 
colo-colo ca un titirez. S-a trezit și s-a dus afară să facă 
curat în mașină. A găsit un cercel de-al mamei pe jos, 
lângă scaunul din spate și stătea și se uita la el. A zis 
„Adrian, ţi-e dor de maică-ta?“. „Sigur că mi-e, dar 
viaţa merge înainte.“ Replica lui a fost „Nu te înţeleg.“ 
M-am gândit că vrea să se sinucidă, așa că m-am dus 
imediat sus și am luat din baie toate obiectele cu care 
şi-ar putea face rău. 

După ce ne-am mâncat friptura de vită congelată la 
cină, când spălam vasele l-am auzit țipând din baie, 
întreba unde-i e lama de ras. Am minţit și i-am răspuns 
tipånd si eu că nu știu unde e. Pe urmă am luat toate 
cuţitele și toate ustensilele ascuţite din sertarul de la 
bucătărie. A încercat să folosească mașina de ras elec- 
trică, dar bateriile expiraseră și din ele se scurgea un 
lichid verde. 

Mie îmi place să cred că sunt deschis la minte, dar 
cuvintele folosite de tata au depășit orice limită, și totul 
numai pentru că nu putea să se bărbierească. Cina a 
fost un dezastru. Bunica spunea lucruri oribile despre 
mama, iar tata bătea câmpii spunând întruna ce dor îi 
e de ea. Nimeni nu-și dădea seama că eram și eu în 
cameră! Mai multă atenţie i s-a dat câinelui decât mie! 

Bunica l-a certat pe tata pentru că era neras. I-a zis 
„Ție poate ţi se pare amuzant, George, să arăţi ca un 
comunist, dar mie, nu.“ A zis că bunicul, chiar și când 
era la Ypres, în tranșee, se bărbierea în fiecare zi. Din 
când în când se oprea ca să alunge șobolanii care voiau 
să-i mănânce săpunul de ras. A zis că și în coșciug buni- 
cul a fost bărbierit de antreprenorul de pompe funebre, 
așa că, dacă morții sunt rași, pentru vii nu există nicio 
scuză. Tata a încercat să-i explice, dar bunica vorbea 
fără oprire, așa că i-a fost destul de greu. 

Amândoi ne-am bucurat când a plecat. 

M-am uitat pe Big and Bouncy. La urma urmei este 
Duminica Patimilor! 


LUNI, 6 APRILIE 


O vedere de la mama. Zicea că „ei“ stau la niște pri- 
eteni până își găsesc un apartament. A zis că pot veni 
pe la ei într-un weekend după ce se mută. 

Nu i-am arătat-o lui tata. 


MARŢI, 7 APRILIE 


Scumpa mea Pandora iese cu Craig Thomas. Nu mai 
pupi tu Mars de la mine, Thomas! 

Barry Kent a încurcat-o la ora de artă, pentru că a 
desenat un nud de femeie. Profesoara Fossington-Gore 
a zis că nu subiectul o deranjează, cât ignorarea unor 
chestiuni elementare de anatomie. Mie mi-a ieșit bine 
desenul în care Incredibilul Hulk îl face bucățele pe 
Craig Thomas. Profesoara Fossington-Gore a zis că este 
„o remarcabilă ilustrare a opresiunii monolitice“. 

Telefon de la mama. Vocea îi suna ciudat, ziceai că e 
răcită. Spunea întruna „O să înţelegi într-o zi, Adrian.“ 
Pe fundal se auzea un fel de leorpăit. Cred că era tică- 
losul de Lucas, care o pupa pe gât. Am văzut în filme 
chestii de-astea. 


MIERCURI, 8 APRILIE 


Tata n-a vrut să-mi dea o scutire pentru ora de sport, 
așa că mi-am petrecut cam toată dimineaţa inotånd în 
pijama si luând o cărămidă de pe fundul piscinei. Am 
făcut baie când am ajuns acasă, dar tot mai miros a clor. 
Pur și simplu nu văd sensul orei sus-menţionate. Când 
o să fiu om în toată firea nu prea o să mă plimb pe malul 
unui râu în pijama, nu? Și cine poate fi atât de prost să 
se arunce într-un râu după o cărămidă veche și absolut 
neinteresantă? Găsești cărămizi pe toate drumurile! 


«JOI, 9 APRILIE 


Noaptea trecută am avut o conversaţie bine-venită cu 
tata. M-a întrebat cu cine aș prefera să stau, cu el sau cu 
mama? Cu amândoi, am zis. Mi-a spus că s-a împrietenit 
cu o colegă de la muncă, Doreen Slater. A zis că ar vrea 
să o cunosc într-o zi. Așa deci, o luăm de la capăt. Cam 
asta-i treaba cu soțul suicidal, părăsit și cu inima frântă! 


VINERI, 10 APRILIE 


Am sunat-o pe bunica și i-am zis de Doreen Slater. 
Bunica n-a părut prea încântată, a spus că e un nume 
banal, iar eu înclin să fiu de acord cu ea. 

Am luat Așteptându-l pe Godot de la bibliotecă. Am 
fost dezamăgit când mi-am dat seama că e o piesă de 
teatru. O să-i dau totuși o șansă. În ultima vreme 
mi-am neglijat celulele cenușii. 

Nigel m-a întrebat dacă nu vreau să vin la el în week- 
end. Părinţii lui se duc la o nuntă la Croydon. Tata mi-a 
dat voie. Părea chiar încântat. Dimineaţă plec la Nigel. 

Azi începe vacanţa de Paști. Trebuie să am grijă 
să-mi ţin celulele cenușii în priză. 


SÂMBĂTĂ, 11 APRILIE 
Primul pătrar 


Nigel e super norocos. Casa lui e pur și simplu fan- 
tastică! Totul în ea e modern. Nu ştiu ce-o fi crezând 
despre casa noastră, unele piese de mobilier au peste o 
sută de ani! 

Dormitorul lui e uriaș și are pick-up, un televizor 
color, un casetofon, o minipistă electrică de mașini de 
la Scalextric, o chitară electrică și un amplificator. Spo- 
turi deasupra patului. Pereţi negri, covor alb și plapu- 
mă cu o mașină de curse. Are o grămadă de reviste Big 
and Bouncy, așa că ne-am uitat prin ele, pe urmă Nigel 
a făcut un duș rece, timp în care eu am făcut o supă și 
am tăiat o baghetă. Ne-am stricat de râs când i-am zis 
de Așteptându-l pe Godot. Nigel a râs isteric când i-am 
spus că Vladimir și Estragon sună ca niște nume de 
anticoncepționale. 

Am dat o tură cu bicicleta de curse a lui Nigel. Acum 
vreau și eu una mai mult decât orice pe lume. Dacă ar 
trebui să aleg între Pandora și o cursieră, aș alege bici- 
cleta. Îmi pare rău, Pandora, dar ăsta-i adevărul. 

Am fost la autoservire și ne-am luat niște meniuri. 
Peşte, cartofi prăjiţi, ceapă murată, castraveciori, piure 
de mazăre. Nimic nu era prea scump pentru Nigel, 
primește bani de buzunar cu lopata. Ne-am plimbat 
puţin, apoi ne-am întors și ne-am uitat la televizor la 
Monstrul cu ochi de insectă loveşte din nou. Am zis că 
monstrul mi-aduce aminte de domnul Scruton, directo- 
rul nostru. Nigel a râs isteric din nou. Cred că chiar am 
darul de a-i amuza pe oameni. Poate nu mă mai fac 
veterinar și încerc să scriu sitcomuri. 

Când filmul s-a terminat, Nigel a spus „Bem ceva 
înainte de culcare?“ S-a dus la barul din colţul salonu- 
lui şi a turnat pentru amândoi whisky si foarte puţin 
sifon peste. Eu nu prea am mai băut whisky înainte și 
nici n-o să mai beau vreodată. Nu-nţeleg cum de le pla- 
ce oamenilor. Dacă ar fi într-o sticlă de sirop de la far- 
macie l-ar arunca în chiuvetă! 

Nu-mi aduc aminte când m-am dus la culcare, dar de 
dus m-am dus, pentru că acum stau în patul părinților 
lui Nigel și scriu în jurnal. 


DUMINICĂ, 12 APRILIE 
Duminica Floriilor 


Weekendul ăsta cu Nigel chiar mi-a deschis ochii! 
Fără să ştiu, am trăit în sărăcie toţi acești paisprezece 
ani. A trebuit să accept o locuinţă de calitate inferioară, 
mâncare proastă și foarte puţini bani de buzunar. Dacă 
tata, cu salariul lui actual, nu-mi poate oferi un stan- 
dard de viaţă decent, atunci înseamnă că trebuie să-și 
caute alt loc de muncă. Oricum tot timpul se plânge că 
trebuie să vândă calorifere electrice. Tatăl lui Nigel a 
tras ca un sclav ca să creeze condiţii de viață moderne 

pentru familia lui. Poate că dacă tata ar fi făcut și el un 
bar din pal melaminat în colțul salonului nostru, mama ar 
mai fi încă aici. Dar, o, nu. Tata de fapt chiar se laudă 
cu mobila noastră veche de o sută de ani. 

Da! În loc să-i fie ruşine că avem numai vechituri, el 
e mândru de aiurelile astea rablagite. 

Tata ar trebui să ia aminte la lecţiile Marii Litera- 
turi. Doamna Bovary nu știa cum să scape de doctorul 
Bovary, un idiot care nu-i putea oferi ce-și dorea. 


LUNI, 13 APRILIE 


Am primit un bilet de la domnul Cherry, care mă 
întreabă când îmi pot relua tura. I-am scris că, dat fiind 
că mama a plecat, starea mea mentală e încă delicată. E 
adevărat. Ieri, fără să-mi dau seama, am purtat ciorapi 
desperecheaţi. Unul era roșu, celălalt, verde. Trebuie să 
mă adun. Altfel poate ajung într-o casă de nebuni. 


MARȚI, 14 APRILIE 


O vedere de la mama. A găsit un apartament și vrea 
să-i vizitez pe ea și pe Lucas cât de curând posibil. 

De ce n-o fi trimițând și ea o scrisoare, ca orice om 
normal? De ce să citească poștașul lucruri care mă pri- 
vesc personal? Noua ei adresă este Aleea President 
Carter, nr. 79A, Sheffield. 

L-am întrebat pe tata dacă pot să mă duc. A spus 
„Da, dacă-ţi dă bani de bilet.“ Așa că i-am scris o seri- 
soare în care am rugat-o să-mi trimită unsprezece lire 
optzeci. 

MIERCURI, 15 APRILIE 


Am fost cu Nigel la clubul pentru tineri. A fost super 
bine. Am jucat ping-pong pånå s-au spart mingile. Pe 
urmå am trecut la masa de fotbal. L-am båtut pe Nigel 
cu cincizeci la treispe. Nigel s-a imbufnat si a zis cå a 
pierdut doar pentru că picioarele portarului lui erau 
lipite cu scotch, dar n-avea dreptate. Sunt mai bun, 
de-asta l-am bătut. 

O gașcă de golani a făcut niște comentarii neplăcute 
pe seama pantalonilor mei evazaţi, dar Rick Lemon, 
şeful organizaţiei de tineret, a intervenit și a inițiat o 
discuţie despre gustul personal. Cu toţii am fost de 
acord că fiecare individ în parte ar trebui să aibă drep- 
tul să se îmbrace cum îi place. Si totuși cred că o să-l 
rog pe tata să-mi cumpere o pereche nouă de pantaloni. 
Băieţii de paisprezece ani nu prea poartă pantaloni 
evazaţi și nu vreau să atrag atenţia. 

Barry Kent a încercat să intre pe ușile de evacuare 
în caz de incendiu, ca să nu dea cinci penny. Dar Rick 
Lemon l-a împins înapoi afară, în ploaie. M-am bucurat 
foarte tare. Îi datorez lui Barry Kent două lire. 


JOI, 16 APRILIE 


Am primit felicitarea de la tușa Susan cu o întârzie- 
re de două săptămâni! Niciodată nu ţine minte când e 
ziua mea. Tata spune că e destul de stresată la muncă, 
dar eu unul nu înţeleg de ce-ar fi. Eu m-aș gândi că e 
super ușor să fii gardian la închisoare, la urma urmei 
nu trebuie decât să încui şi să descui uși. A trimis un 

cadou prin postå, asa cå, dacå am noroc, cam de Crå- 
ciun, așa, ajunge. Ha! Ha! 


VINERI, 17 APRILIE 
Vinerea Mare 


Săracul lisus, trebuie să-i fi fost cumplit de greu. Eu 
unul n-aș fi avut curajul lui. 

Câinele a distrus pâinișoarele cu cruce. N-are niciun 
respect pentru tradiţie. 


SÂMBĂTĂ, 18 APRILIE 


Am primit coletul de la tușa Susan. E un suport bro- 
dat pentru periuţe de dinţi, făcut de o prizonieră! Grace 
Pool o cheamă. Tușa Susan a zis că ar trebui să-i scriu 
şi să-i mulţumesc! E destul de rău oricum că sora tată- 
lui meu lucrează la închisoarea din Holloway. Acum 
asta ar mai lipsi, să încep să le scriu prizonierelor 
de-acolo! Poate că Grace Pool e o criminală! 

Încă aștept unsprezece lire și optzeci de penny. Din 
câte se pare, mama nu moare de dorul meu. 


DUMINICĂ, 19 APRILIE 
Duminica Paștelui 


Azi e ziua în care lisus a dispărut din peșteră. Pro- 
babil că Houdini de la el s-a inspirat. 

Tata a uitat să meargă vineri la bancă, așa că n-avem 
niciun ban. A trebuit să duc sticlele de suc la magazin 
ca să-mi pot cumpăra un ou de Paște. Am văzut un film, 

pe urmă am mâncat fantastic de bine la bunica la cină. 
A făcut un tort acoperit cu puișori pufoși. O parte din 
puf a aterizat în gura lui tata și a trebuit să-i dăm câte- 
va pe spate. Întotdeauna face el ceva și strică tot. Nu 
știe să se poarte în societate. După cină am trecut pe la 
Bert Baxter. A fost încântat să mă vadă, eu m-am simţit 
cam naşpa, pentru că în ultima vreme l-am cam negli- 
jat. Mi-a dat o grămadă de benzi desenate. Se numesc 
Eagle și au niște desene grozave. Am citit la ele până la 
3 dimineaţa. Noi, intelectualii, avem ore antisociale. Ne 
prinde bine. 


LUNI, 20 APRILIE 
Sărbătoare legală în Marea Britanie 
(cu excepția Scoției) 


Tata spumegă de furie că banca e tot închisă. A 
rămas fără ţigări. O să-i prindă bine. Nici urmă de cele 
unsprezece lire și optzeci de penny. 

I-am scris lui Grace Pool. E în corpul „D“. Am zis: 


Dragă domnişoară Pool, 

Vă mulțumesc pentru suportul de periuţă de dinţi. E minunat. 
Al dumneavoastră, 

cu prietenie, Adrian 


MARȚI, 21 APRILIE 


Tata a fost primul la coadă la bancă azi-dimineaţă. 
Când s-a deschis, casierul i-a spus că nu poate să-i dea 
niciun ban, pentru că nu mai are bani în cont. Tata a 
cerut să-l vadă pe director. Mi-a fost super jenă, așa că am 

stat după o plantă de plastic si am așteptat acolo până s-a 
terminat cu urletele. Domnul Niggard, tipu” care era șef, 
a ieșit să-l calmeze pe tata. A spus că o să-i acorde un 
avans provizoriu. Tata era jalnic, zicea întruna „E din 
cauza veterinarului și a nenorocitei ăleia de facturi.“ 
Domnul Niggard părea să-l înţeleagă. Poate că are și el un 
câine nebun. Or mai fi având și alții câini nebuni, nu? 

Cele unsprezece lire etc. au venit cu poșta nepriori- 
tară, așa că mâine-dimineaţă plec la Sheffield. N-am 
mai mers niciodată singur cu trenul până acum. Cate- 
goric în ultima vreme am început să mă descurc de 
unul singur. 


MIERCURI, 22 APRILIE 


Tata m-a dus la gară. Și mi-a dat și un sfat: mi-a 
spus sub nicio formă să nu cumpăr plăcintă cu carne de 
porc de la vagonul-restaurant. 

Eu stăteam în tren, cu capul pe geam, iar tata stătea 
pe peron. Se tot uita la ceas. Nici eu, nici el nu știam 
ce-am putea să spunem. În cele din urmă am zis: „Nu 
uita să-i dai de mâncare câinelui, da?“ Tata a râs rău- 
tăcios, apoi trenul a plecat din loc, așa că i-am făcut cu 
mâna și m-am dus să caut un loc la nefumători. Toți 
fumătorii ăia ticăloși stăteau claie peste grămadă și 
tușeau. O șleahtă gălăgioasă. Am trecut repede prin 
micul lor vagon, ținându-mi respiraţia. Vagoanele de 
nefumători păreau să fie ocupate de persoane mai 
liniștite. Am găsit un loc la geam, în fața unei doamne 
în vârstă. Voiam să admir peisajul sau să citesc, dar 
păbătia s-a apucat să-mi vorbească despre histerecto- 
mia fiică-sii, spunându-mi lucruri pe care nu voiam să 
le aud. M-a înnebunit de cap! Taca-taca, taca-taca, 

taca-taca. Dar, slavå Domnului, a coboråt la Chesterfield. 
Nu și-a luat cu ea revista Woman's Own, așa că m-am 
stricat de râs când am văzut pagina de sfaturi pentru 
cititoarele care au scris la redacţie, am citit povestea și 
trenul a ajuns la Sheffield. Mama a început să plângă 
când m-a văzut. A fost ușor jenant, dar și destul de 
drăguţ în același timp. Am luat un taxi din gară. Orașul 
Sheffield arată OK, chiar seamănă cu al nostru. N-am 
văzut nicio fabrică de cuțite și furculițe. Probabil că 
le-a-nchis Margaret Thatcher pe toate. 

Lucas era prin oraș, să vândă asigurări, așa că am 
fost doar noi doi până la opt. Apartamentul e super 
jegos, e modern, dar e mic. Îi auzi pe vecini când tușesc. 
Mama e obișnuită cu lucruri mai bune. Sunt super obo- 
sit, așa că mă opresc. 

Sper că tata se poartă frumos cu câinele. Aș vrea să 
se întoarcă mama acasă, uitasem cât e de drăguță. 


(JOI, 23 APRILIE 
Sfântul Gheorghe 


Azi am fost cu mama la cumpărături. Am luat un 
abajur Habitat pentru dormitorul ei și o pereche de 
pantaloni noi pentru mine. Îmi vin super bine, sunt 
foarte strâmţi. La prânz am mâncat mâncare chine- 
zească, meniul pentru oameni de afaceri, și pe urmă am 
fost la un film cu Monty Python despre viaţa lui lisus. 
A fost super impertinent, mă simțeam vinovat când 
râdeam. 

Lucas era acasă când am ajuns noi. Pregătise cina, 
dar eu am spus că nu mi-e foame și m-am dus în came- 
ra mea. M-aș îneca dacă aș pune gura pe ceva atins de 
dubiosu' ăsta. După ceva vreme l-am sunat pe tata de 

la un telefon public. Abia am avut timp så-i zic cåt 
puteam de tare „Nu uita să-i dai de mâncare câinelui“, 
că a și venit tonul. 

M-am dus devreme la culcare din cauza aiurelilor pe 
care le debita Lucas. Îi spune mamei „Paulie“, deşi ştie 
foarte bine că numele ei este Pauline. 


VINERI, 24 APRILIE 


Am ajutat-o pe mama să văruiască bucătăria. O face 
maro cu crem, arată îngrozitor, ca toaletele de la școală. 
Lucas mi-a luat un briceag. Încearcă să mă mituiască, 
vrea să-mi placă din nou de el. Ghinion, Lucas! Noi, cei 
din familia Mole, nu uităm niciodată. Suntem ca Mafia, 
dacă ne superi, îţi purtăm pică toată viaţa. Şi-a însușit 
o soţie și o mamă, acum trebuie să plătească pentru 
asta! E mare păcat, pentru că briceagul ăsta e plin de 
accesorii care mi-ar fi de folos în viaţa de zi cu zi. 


SÂMBĂTĂ, 25 APRILIE 


Lucas nu lucrează sâmbăta, așa că a trebuit să-i 
suport libidinozitatea toată ziua. O atinge încontinuu 
pe mama pe mână sau o sărută sau o cuprinde pe după 
umeri — nu știu cum suportă, pe mine m-ar înnebuni. 

După-amiază Lucas ne-a dus cu mașina la ţară, erau 
numai dealuri și povârnișuri. Mie mi-era frig, așa că am 
stat în mașină și m-am uitat la mama și la Lucas cum 
se dădeau în spectacol. Alţi spectatori, slavă Domnului, 
n-au avut. Nu e deloc plăcut să vezi niște babalâci care 
aleargă pe dealuri și râd. 

Ne-am intors, am fåcut o baie, m-am gåndit la cåine, 
am adormit. 

Måine, acaså. 

3 a.m. Am visat că-l injunghiam pe Lucas cu scobi- 
toarea de la briceag. Sunt ani de zile de cånd n-am mai 
avut un vis așa de frumos. 


DUMINICĂ, 26 APRILIE 


2:10 p.m. Scurtul meu sejur la Sheffield se apropie 
de sfârșit. Plec cu trenul de 7:10, ceea ce înseamnă că 
nu am decât cinci ore ca să-mi fac bagajele. Tata a avut 
dreptate. Nu-mi trebuiau două geamantane cu haine. 
Totuși, eu întotdeauna am zis că e mai bine să fii pre- 
văzător decât să-ţi pară rău. Nu o să-mi pară rău că 
plec din apartamentul ăsta sordid, cu vecini care tușesc, 
deși, normal, regret puţin că mama se încăpățânează să 
nu vină acasă cu mine. 

I-am spus că bietul câine moare de dorul ei, dar ea 
l-a sunat pe tata care, ca prostu”, i-a spus că patrupedul 
doar ce-a mâncat o conservă întreagă de Pedigree 
Chum și un castron de Winalot. 

I-am spus de tata și de Doreen Slater, cu speranţa că o 
să fie nebună de gelozie, dar ea a râs numai și a zis „O, 
Doreen încă mai e în peisaj?“ Eu am făcut tot ce-am putut 
s-o recâștig, dar trebuie să-mi recunosc înfrângerea. 

11 p.m. Drumul înapoi a fost un coșmar, comparti- 
mentele de nefumători erau toate pline, am fost forțat 
să stau în vagonul cu pipe, trabucuri și țigări. 

Am stat douăzeci de minute la coadă la vago- 
nul-restaurant ca să-mi iau un ceai. Chiar când era rân- 
dul meu, grilajul a fost coborât și vânzătorul a agăţat 
un semn pe care scria „Închis. A căzut curentul“! M-am 

intors la locul meu, dar era ocupat de un soldat. Am 
găsit alt loc, numai că a trebuit să-l suport pe nebunul 
din faţa mea care spunea că are în cap un transmițător 
controlat de Fidel Castro. 

Tata m-a așteptat la gară, câinele a dat să sară pe 
mine, dar a ratat si a fost cât pe-aci să cadă în faţa 
expresului de Birmingham de la 9:23 p.m. 

Tata mi-a spus că a invitat-o pe Doreen Slater la 
cină. După cum arăta casa, aș zice că a fost invitată si 
la micul dejun, și la prânz, și la cină! N-am văzut-o 
niciodată pe femeia asta, dar știu, din indiciile rămase 
în urma ei, că are părul roșu aprins, poartă ruj porto- 
caliu și doarme pe partea stângă a patului. 

Ce mai primire! 

Tata mi-a spus că Doreen mi-a călcat hainele pentru 
școală, să le am pregătite pentru dimineaţă. Și el ce 
voia de la mine? Să-i mulțumesc? 


LUNI, 27 APRILIE 


La ora de gospodărie domnișoara Bull ne-a învăţat 
cum să spălăm vasele. S-a găsit oul să înveţe pe găină! 
Eu cred că sunt unul dintre cei mai buni spălători de 
vase din lume! Barry Kent a spart o farfurie incasabilă, 
așa că domnișoara Bull l-a dat afară. L-am văzut cum 
fuma nestingherit pe hol. Ce tupeu are! Am simţit că e 
de datoria mea să-l pârăsc domnișoarei Bull. Pur si 
simplu pentru că.mă interesează sănătatea lui Barry 
Kent. A fost dus la holbatul de Scruton, care i-a confis- 
cat pachetul de Benson and Hedges. Nigel spune că l-a 
văzut pe domnul Scruton fumându-i tigårile lui Barry 
în cancelarie, la prânz, dar nu cred că-i adevărat. 

Pandora si Craig Thomas sunt scandalosi, isi etaleazå 
sexualitatea pe terenul de sport. Domnișoara Elf a bătut 
în geamul de la cancelarie și le-a zis să nu se mai sărute. 


MARȚI, 28 APRILIE 


De dimineaţă, domnul Scruton a ţinut un discurs în 
sala de consiliu. A vorbit despre lipsa de moralitate a 
ţării, dar de fapt se referea la Pandora și Craig Thomas. 
Discursul lui n-a fost foarte eficient, pentru că, în timp 
ce cântam There Is a Green Hill Far Away, am văzut 
clar cum se sorbeau din priviri. 


MIERCURI, 29 APRILIE 


Tata e îngrijorat, caloriferele electrice cu ceramică 
nu se mai vând. Tata spune că asta demonstrează că, 
de fapt, consumatorii nu sunt așa de proşti cum crede 
lumea. Noaptea bântuie prin casă, m-am săturat. L-am 
sfătuit să se înscrie într-un club sau să-și găsească un 
hobby, dar el e hotărât să-și plângă de milă. Râde numai 
când vede la televizor reclamele pentru caloriferele 
electrice cu ceramică. Atunci râde în prostie. 


Jor, 30 APRILIE 


Azi la școală am fost grav ameninţat. Barry Kent 
mi-a aruncat geanta pe terenul de rugbi. Trebuie 
neapărat să fac rost de două lire, până nu mă aruncă pe 
mine pe terenul de rugbi. Lui tata n-are rost să-i cer 
bani, e disperat din cauza facturilor. 

VINERI, 1 MAI 


Bunica a sunat cu noaptea-n cap så ne spună „Să 
nu vă aruncaţi cojoacele ca Baba Dochia.“ Habar n-am 
cine-i baba asta. Înţeleg doar că poartă mai multe 
cojoace. 

Îmi face plăcere să anunţ că Barry Kent și gaşca lui 
au fost excluși din clubul pentru tineri „Nu stăm pe 
străzi“. (Dar asta înseamnă că ei acum sunt afară, pe 
stradă, din nefericire.) Au umplut cu apă un prezerva- 
tiv si l-au aruncat într-un grup de fete, făcându-le să 
țipe. Pandora a spart balonul cu acul de la insignă și 
când Rick Lemon a ieșit din birou a alunecat pe apă. 
Rick a fost super furios, și-a pătat pantalonii galbeni de 
sus până jos. Pandora l-a ajutat pe Rick să-i dea afară 
din club, era super pornită. Cred că o să câștige medalia 
de „Cel mai săritor membru al anului“. 


SÂMBĂTĂ, 2 MAI 
Am primit o scrisoare de la Grace Pool! Îmi scrie așa: 


Dragă Adrian, 

Îţi mulţumesc pentru fermecătoarea ta scrisoare de mulțumire. 
Mi-a luminat ziua. Fetele mă tachinează, acum, că am un preten- 
dent. Pe 15 iunie o să fiu eliberată condiționat, Aş putea veni să 
te văd? Tuşa ta, Susan, e una dintre cele mai de treabă scorpii de 
pe-aici, de-aia am acceptat să-i fac un serviciu si am făcut supor- 
tul de periuţă de dinţi. Ne vedem pe 15 deci. 

A ta, cu drag, 
Grace Pool 

P.S. Am fost pe nedrept condamnată pentru incendiere preme- 
ditată, dar asta e de domeniul trecutului. 


Dumnezeule! Ce mă fac? 


DUMINICĂ, 3 MAI 
A doua după Paşte 


Frigiderul e gol, cămara e goală, mai e doar niște 
pâine dietetică. Nu ştiu ce face tata cu banii. N-am avut 
încotro și m-am dus la bunica, altfel muream de malnu- 
triţie. La patru am avut o clipă de fericire, a fost unul 
dintre acele rare momente pe care nu le voi uita toată 
viaţa. Stăteam în faţa șemineului electric, la bunica, 
mâncam pâine cu untură și citeam News of the World. 
La Radio Four era o piesă bună despre tortura din 
lagărele de concentrare. Bunica dormea, câinele era 
liniștit. Și, deodată, am avut senzaţia asta super mișto. 
Poate că încep să fiu religios. 

Cred că am ceva potenţial de sfânt. 

Am sunat-o pe tuşa Susan, dar era la serviciu. I-am 
lăsat un mesaj despre prietena ei, Gloria, și am rugat-o 
să mă sune urgent. 


LUNI, 4 MAI 
Sărbătoare legală în Marea Britanie. Lună nouă 


Tușa Susan a sunat și mi-a spus că lui Grace Pool i-a 
fost anulată eliberarea condiţionată, pentru că a dat foc 
atelierului de broderie și a distrus o mulţime de supor- 
turi de periuţe de dinţi. 

Pierderea lor e pentru mine un câștig! 

MARȚI, 5 MAI 


În drum spre şcoală m-am întâlnit cu poştaşul nos- 
tru și mi-a spus că mama vine să mă vadă sâmbătă. Am 
de gând să-l raportez directorului general al Poştei pen- 
tru că citește ilustratele oamenilor! 

Tata mi-a citit și el ilustrata până să mă întorc de la 
şcoală. Părea mulţumit. Începuse să facă curăţenie în 
salon, pe urmă a sunat-o pe Doreen Slater și i-a spus că 
nu mai poate să meargă la film sâmbătă. Adulții le spun 
tot timpul adolescenților să vorbească răspicat și clar, 
dar pe urmă tot ei vorbesc bălmăjit. Doreen Slater a 
început să urle la telefon. Tata a urlat și el, spunându-i 
că nu vrea „o relaţie pe termen lung“, că a fost „foarte 
clar de la bun început“ și că „nimeni nu poate s-o 
înlocuiască pe Pauline a lui“. Doreen Slater a continuat 
să tipe și să tot tipe, până când tata i-a trântit telefonul 
în nas. Telefonul a sunat întruna, până când tata a scos 
receptorul din furcă. A muncit ca un nebun, a făcut 
curăţenie până la 2 dimineaţa — si e abia marți! Sâm- 
bătă dimineaţa ce-o să facă? Bietul de el, e convins că 
mama se întoarce pentru totdeauna. 


MIERCURI, 6 MAI 


Sunt mândru să anunţ că am fost numit monitor al 
mesei de prânz. Îmi revine datoria de a sta lângă coșul 
de gunoi ca să mă asigur că ceilalți colegi își curăţă far- 
furiile așa cum se cuvine. 

«JOI, 7 MAI 


Bert Baxter a sunat la școală și mi-a transmis să-l 
sun urgent. Domnul Scruton m-a certat, a zis că telefo- 
nul școlii nu e la dispoziţia elevilor. Hai sictir, Scruton, 
scârbă holbată!!! Bert era într-un hal fără de hal. Își 
pierduse proteza dentară. O avea din 1946. Pentru el 
are valoare sentimentală, pentru că a fost a tatălui său. 
Am căutat-o peste tot, dar nu am găsit-o. 

M-am dus și i-am cumpărat o supă la conservă și 
budincă Instant Whip cu aromă de caramel. Acum nu 
poate mânca altceva. I-am promis că o să trec mâine pe 
la el, să mai caut proteza. L-am văzut și eu fericit o 
dată pe Sabre; rodea ceva în cușca lui. 

Tata încă mai face curățenie. Până și Nigel a remar- 
cat cât de curată e podeaua din bucătărie. Aș vrea însă 
ca tata să nu poarte sortul ăla, îl face să arate ca un 
poponar. 


VINERI, 8 MAI 


Am găsit dinţii lui Bert în cușca lui Sabre. Bert i-a 
clătit sub robinet și și i-a pus în gură! E cel mai dezgus- 
tător lucru pe care l-am văzut vreodată. 

Tata a luat o grămadă de flori, ca să-i arate mamei 
că e bine-venită. Avem flori peste tot, toată casa 
trăsnește. 

Casa domnului Lucas s-a vândut până la urmă. L-am 
văzut pe sclavul agentului imobiliar scoțând semnul cu 
anunțul. Sper că noii proprietari o să fie respectabili. 

Citesc Moara de pe Floss, scriså de un tip, George 
Eliot. 


SÂMBĂTĂ, 9 MAI 


Am fost trezit la 8:30 de cineva care ciocănea tare la 
ușă. Era un electrician. Am fost șocat când am auzit că 
a venit să ne taie curentul! Tata are o restanţă de 95,79 
de lire. I-am spus electricianului că avem nevoie de 
curent pentru tot felul de lucruri indispensabile, cum 
ar fi televizorul și pick-upul, dar el a spus că oamenii ca 
noi subminează puterea ţării. S-a dus la tabloul elec- 
tric, a umblat la el cu niște scule și al doilea ac al cea- 
sului electric s-a oprit. A fost super simbolic. Tata a 
intrat în casă, adusese ziarul Daily Express. Fluiera și 
era super vesel. Ba chiar l-a întrebat pe electrician dacă 
nu vrea un ceai! Electricianul a spus „Nu, mulțumesc“, 
a plecat repede și a urcat în dubiţa lui albastră. Tata a 
pornit ceainicul electric. N-am avut încotro, a trebuit 
să-i spun. 

Evident, era numai și numai vina mea! Tata a zis 
că n-ar fi trebuit să-l las să intre. I-am spus că ar fi tre- 
buit să pună deoparte în fiecare săptămână banii pen- 
tru facturi, cum face bunica. Dar el își iegise din minţi. 


1 George Eliot (1819 - 1880), pseudonimul literar al lui Mary 
Ann Evans, una dintre cele mai celebre scriitoare ale epocii 
victoriene. Conform propriei mărturisiri, a folosit un pseudo- 
nim masculin pentru că își dorea ca textele ei să fie luate în 
serios. 

A apărut si mama, cu Lucas cu tot! Era ca pe vremuri, 
toți țipau unii la alţii în același timp. L-am luat pe câine 
cu mine la magazine și am cumpărat cinci cutii de 
lumânări. Îmi dăduse domnul Lucas bani. 

Când am ajuns înapoi am stat pe hol şi am auzit-o pe 
mama zicând „Nu-i de mirare că nu poţi plăti facturile, 
George, uite câte flori sunt aici. Cred că au costat o 
avere.“ A zis-o foarte afectuos. Domnul Lucas i-a zis lui 
tata că-i poate împrumuta orice sumă, oricât de mare, 
dar tata, foarte demn, i-a zis: „De la tine, Lucas, n-o 
vreau decât pe soția mea.“ Mama l-a complimentat pe 
tata pentru cât de frumos arată casa. Tata arăta trist și 
bătrân. Mi-a părut super rău de el. 

Am fost trimis afară cât timp au vorbit ei despre cine 
primește custodia. Cearta a durat enorm de mult. Cam 
până a venit momentul să fie aprinse lumânările. 

Lui Lucas i-a căzut ceară pe pantofii noi, de piele 
întoarsă. A fost singura întâmplare amuzantă din 
această zi tragică. Când mama și Lucas au plecat cu 
taxiul, m-am dus la culcare, cu câinele. L-am auzit pe 
tata vorbind cu Doreen Slater la telefon, pe urmă l-am 
auzit trântind ușa de la intrare, m-am uitat pe geam și 
l-am văzut plecând cu mașina. Scaunul din spate era 
plin de flori. 


DUMINICĂ, 10 MA 
A treia după Paşte. Ziua Mamei în SUA şi Canada. 
Primul pătrar al Lunii 


Am dormit până la patru după-amiaza. Cred că sufăr 
de depresie. Azi nu s-a întâmplat absolut nimic, cu 
excepția unei furtuni cu grindină, pe la ora șase. 

LUNI, 11 MAI 


Bert Baxter s-a oferit să ne împrumute radiatorul lui 
cu parafină. Noi avem încălzirea centrală pe gaz, numai 
că nu pornește fără electricitate. I-am mulţumit pentru 
amabilitate, dar am refuzat. Am citit undeva că sunt 
ușor de răsturnat, iar câinele nostru, fără nicio îndoia- 
lă, ar face ravagii. 

Dacă se află că ne-au tăiat lumina, îmi tai gâtul. 
Rușinea ar fi insuportabilă. 


MARȚI, 12 MAI 


Am avut o discuţie lungă cu domnul Vann, profeso- 
rul de cariere. A spus că, dacă vreau să fiu veterinar, 
trebuie să dau examenele finale la fizică, chimie și bio- 
logie. A spus că arta, tâmplăria și gospodăria nu-mi 
folosesc la mai nimic. 

Am ajuns la o Răspântie a vieţii. Dacă iau o decizie 
greșită acum, lumea veterinară va suferi o pierdere tra- 
gică. La științe exacte sunt fără speranță. L-am între- 
bat pe domnul Vann ce materii trebuie să-mi aleg la 
examen ca să scriu scenarii de sitcomuri. Mi-a spus că 
nu e nevoie de niciun fel de calificare pentru asta, tre- 
buie să fii cretin și-atât. 


MIERCURI, 13 MAI 


Am avut o discuţie serioasă despre examene cu tata, 
care m-a sfătuit să-mi aleg doar materiile la care sunt 
bun. A spus că veterinarii își petrec jumătate din viața 
lor profesională cu mâinile în fundul vacilor și cealaltă 

jumătate, făcând injectii unor câini grași și råzgåiati. 
Așa că acum îmi regândesc planurile profesionale. 

Nu m-ar deranja să fiu pescuitor de bureţi de mare, 
dar nu cred că e o meserie foarte căutată în Anglia. 


«JOI, 14 MAI 


Domnișoara Sproxton m-a certat pentru că eseul meu 
pentru ora de engleză era plin de picături de ceară. I-am 
explicat că mi-a intrat în lumânare mâneca de la palton 
când îmi scriam tema. I s-au umplut ochii de lacrimi și 
mi-a spus că sunt „un băiat scump și curajos“ și mi-a 
dat o notă de merit. 

După cină, la care am avut biscuiţi crocanţi cu aro- 
mă de smântână și ton, am jucat cărţi la lumina lumâ- 
nării. A fost super. Tata a tăiat vârfurile degetelor de la 
mănuși, arătam ca doi infractori fugari. 

Citesc Timpuri grele, de Charles Dickens. 


VINERI, 15 MAI 


Bunica ne-a făcut o vizită-surpriză. Ne-a prins 
ghemuiţi lângă primus, mâncând fasole rece din con- 
servă. Tata citea Playboy pe ascuns, profitând de lumi- 
na slabă a lumânării, eu citeam Timpuri grele, cu 
lanterna de la breloc. Ne simțeam chiar bine. Tata toc- 
mai spunea că e „un bun antrenament pentru momen- 
tul în care civilizaţia se va prăbuși“, când bunica a 
intrat valvârtej și s-a isterizat. Ne-a obligat să mergem 
la ea, așa că acum dorm în patul bunicului meu, care-a 
murit. Tata doarme la parter, pe două fotolii lipite unul 
de altul. Bunica ne-a virat în cont banii pentru factura 

de electricitate; e furioasă pentru că ţinea banii ăia ca 
să-și umple congelatorul cu provizii. Cumpără câte 
două vaci moarte pe an. 


SÂMBĂTĂ, 16 MAI 


Am ajutat-o pe bunica să facă cumpărăturile pentru 
weekend. Era super înverșunată la măcelărie. Se uita 
la cântar ca un uliu care urmărește un șoarece de câmp. 
Apoi s-a năpustit asupra vânzătorului și l-a acuzat că a 
înșelat-o la cântar. Vânzătorului îi era super frică de ea 
si i-a mai pus o felie. 

Ne dureau mâinile îngrozitor, picioarele ni se 
împleticeau când am urcat dealul, sacoșele erau 
mari... Nu știu cum se descurcă bunica singură. Cred 
că primăria ar trebui să pună lifturi pe dealuri; ar 
salva bani, pe termen lung, bătrânii n-ar mai leșina 
peste tot. Tata a plătit astăzi factura la poștă, dar 
mai durează o săptămână până când computerul va 
permite reconectarea. 


DUMINICĂ, 17 MAI 


Bunica ne-a obligat azi să ne trezim devreme și să 
mergem cu ea la biserică. Pe tata l-a obligat să se piep- 
tene și să poarte una dintre cravatele tatălui lui, care-a 
murit. Bunica ne ţinea pe amândoi de braţ și parcă era 
mândră că e cu noi. Slujba a fost extrem de plictisitoa- 
re. Vicarul parcă era cel mai bătrân om în viață și avea 
o voce leșinată. Tata tot timpul se ridica în picioare 
când trebuia să stea jos și invers. Eu m-am luat după 
bunica, ea nu greșește niciodată. Tata cânta prea tare, 

toată lumea se uita la el. Când am avut voie să ieșim 
afară, am dat mâna cu vicarul. A fost ca atunci când 
atingi frunze veştede. 

După prânz am ascultat discurile bunicii cu Al Jolson, 
pe urmă bunica s-a dus sus să tragă un pui de somn, iar 
tata si cu mine am spălat vasele. Tata a spart o carafă 
de lapte care avea patruzeci și unu de ani! A ieșit să bea 
ceva ca să-și revină din şoc. Eu m-am dus pe la Bert 
Baxter, dar nu era acasă, așa că m-am dus s-o văd pe 
Blossom. S-a bucurat când m-a văzut. Cred că e foarte 
plictisitor să stai pe câmp toată ziua. Nu-i de mirare 
că-i primește cu bucurie pe vizitatori. 


LUNI, 18 MAI 


Bunica nu vorbește cu tata, din cauza carafei sparte. 
Abia aștept să ajung acasă, la noi carafele și alte lucruri 
de felul ăsta nu contează. 


MARŢI, 19 MAI 
Lună plină 


Tata a-ncurcat-o, aseară s-a întors târziu acasă. 
Serios acum! E de-o seamă cu carafa aia de lapte, bine- 
înțeles că poate să vină când vrea el! 

I-am spus lui tata astăzi despre ameninţări. N-am 
avut încotro, pentru că Barry Kent mi-a stricat destul 
de tare sacoul și mi-a smuls ecusonul. Tata o să stea de 
vorbă mâine cu Barry Kent și o să-i ceară înapoi toți 
banii, așa că, din câte se pare, o să fiu bogat! 

MIERCURI, 20 MAI 


Barry Kent a negat tot, a spus cå nu stie nimic de nicio 
amenintare si a rås cånd tata i-a spus så inapoieze banii. 

Tata s-a dus la tatăl lui, s-a certat rău cu el si l-a 
amenințat că anunţă poliția. Cred că tata e super cura- 
jos. Tatăl lui Barry Kent arată ca un maimuţoi mare și 
are mai mult păr pe mâini decât tata pe tot capul. 

Cei de la poliție au zis că nu pot face nimic dacă nu 
există nicio dovadă, așa că o să-i cer lui Nigel să jure în 
scris că m-a văzut dându-i bani. 


«JOI, 21 MAI 


Barry Kent m-a snopit în bătaie la vestiar azi. M-a 
atârnat în cuier de un cârlig. Mi-a zis că-s „turnătoru' 
gaborilor“ și mi-a mai zis și altele, prea urâte ca să fie 
scrise. Bunica a aflat de ameninţări (tata nu voia să 
ştie, pentru că are diabet). A ascultat tot, pe urmă şi-a 
pus pălăria, și-a îngustat buzele și a ieșit. A fost plecată 
o oră și șapte minute, s-a întors, şi-a scos haina, și-a 
înfoiat părul, a scos 27,18 lire din cureaua-portofel. A 
spus „N-o să te mai deranjeze, Adrian, dar, dacă se mai 
întâmplă, să-mi spui.“ Pe urmă a pregătit cina. Sardi- 
ne, roșii și tort de ghimbir. I-am cumpărat, ca semn al 
preţuirii mele, o cutie de bomboane de ciocolată fără 
zahăr de la farmacie. 


VINERI, 22 MAI 


Toată şcoala vorbește despre cum o bătrână de 
şaptezeci şi şase de ani i-a speriat pe Barry Kent și pe 

tatål lui si i-a fåcut så-mi dea banii inapoi. Barry Kent 
n-a avut curaj så se-arate la fatå. Gasca lui alege un 
lider nou. 


SÂMBĂTĂ, 23 MAI 


Din nou acasă, avem curent electric. Toate plantele 
au murit. Facturi pe preșul de la intrare. 


DUMINICĂ, 24 MAI 
Duminica dinaintea Înălţării 


M-am hotărât să-mi fac camera neagră — e o culoare 
care-mi place. Nu mai pot trăi nicio secundă în plus cu 
tapetul cu Noddyl. La vârsta mea este absolut indecent 
să te trezeşti și să-i vezi alergând pe pereţi pe Urecheat 
și restul idioților din Tara jucăriilor. Tata spune că pot 
s-o fac orice culoare atâta timp cât cumpăr vopseaua și 
văruiesc eu. 


LUNI, 25 MAI 


M-am hotărât să fiu poet. Tata spune că dacă ești 
poet nu ești avansat și nu ai nici pensie şi alte lucruri, 
dar eu sunt hotărât. A încercat să mă convingă că ar fi 
interesant să lucrez ca operator-programator, dar i-am 
spus „Eu am nevoie să pun suflet în ce fac și toată 


1 Noddy este un personaj căruia scriitoarea Enid Blyton i-a 
dedicat 24 de cărţi între 1949 și 1963. Foarte celebru și pentru 
că a fost protagonistul mai multor emisiuni TV pentru copii 
începând cu 1955. 

lumea știe că un computer nu are suflet“. Tata a spus 
„Se ocupă americanii și de asta“. Dar nu pot să aştept 
atât de mult. 

Am cumpărat două cutii de vopsea neagră satinată 
și o pensulă de 1,3 centimetri. M-am apucat de vopsit 
imediat cum am ajuns acasă de la magazinul de brico- 
laj. Noddy încă se mai vede prin vopseaua neagră. Cred 
că o să fie nevoie de două straturi. Ăsta mi-e norocul! 


MARȚI, 26 MAI 
Ultimul pătrar al Lunii 


Acum am dat două straturi! Noddy încă se mai 
vede! Urme de vopsea neagră pe palier și pe scări. Nu 
pot să-mi scot vopseaua de pe mâini. Pensula rămâne 
fără peri. M-am săturat. Camera e întunecată și depri- 
mantă. Tata n-a ridicat un deget, nu m-a ajutat deloc. 
Vopsea neagră peste tot. 


MIERCURI, 2'7 MAI 


Al treilea strat. Putin mai bine, doar pălăria lui 
Noddy se mai vede acum. 


«JOI, 28 MAI 
Înălțarea 


Am dat peste pălăria lui Noddy cu pensula din setul 
de desen și cu ultimele picături de vopsea, dar neno- 
rociţii ăia de clopoței de la pălărie tot se văd! 

VINERI, 29 MAI 


Am dat peste clopoteii de la pålårie cu carioca nea- 
grå, în seara asta am acoperit șaizeci si nouă. Au mai 
rămas o sută douăzeci și patru. 


SÂMBĂTĂ, 30 MAI 


Am terminat ultimul clopoțel la 11:25 p.m. Știu 
cum trebuie să se fi simţit Rembrandt după ce a pictat 
Capela Sixtină din Veneţia. 

2 a.m. Vopseaua s-a uscat, dar cred că era expira- 
tă, pentru că e neuniformă: din loc în loc se văd pan- 
talonii cu dungi ai lui Gollywog și nasul domnului 
Plod. Slavă Domnului, afurisiţii ăia de clopoței nu se 
văd! Tata, care doar ce-a venit să-mi spună să mă 
culc, a zis că dormitorul meu îl face să se gândească 
la un tablou de Salvador Dali. A zis că e un coșmar 
suprarealist, dar numai fiindcă e gelos, el are niște 
scârboșenii de trandafiri pe pereţii din dormitor. 


DUMINICĂ, 31 MAI 
Prima după Înălțare 


Am cumpărat un beţișor parfumat de la magazi- 
nul domnului Singh. L-am aprins în cameră, ca să 
scap de mirosul de vopsea. A venit tata și l-a arun- 
cat pe geam, a spus „nu vreau să te-atingi de dro- 
guri!“ Am încercat să-i explic, dar era prea supărat 
să mă audă. Am stat în cameră câteva ore, dar 
pereţii negri păreau să se miște, camera parcă era 
din ce în ce mai mică, așa că m-am dus să-l văd pe 
Bert Baxter. Nu mi-a deschis, așa că m-am întors 

acasă și m-am uitat la o emisiune religioasă. Am 
mâncat, mi-am făcut tema la geografie, m-am cul- 
cat. Câinele nu mai vrea să stea în camera mea; 
scheaună să-i dau drumul afară. 


LUNI, IUNIE 
Sărbătoare legală în Republica Irlanda 


Tata a primit o scrisoare care l-a făcut să se albească 
la faţă: a fost concediat! O să primească ajutor de șomaj! 
Cum o să trăim din suma derizorie pe care-o s-o luăm 
de la guvern? Va trebui să renunțăm la câine! Mânca- 
rea pentru câini ne costă treizeci și cinci de penny pe zi, 
și asta fără să mai punem la socoteală și conservele 
Winalot. Acum sunt un copil crescut de un singur 
părinte, iar tatăl meu primește ajutor de șomaj. Panto- 
fii o să mi-i cumpere cei de la Protecţia Socială! 

Nu m-am dus la școală azi, am sunat-o pe secretară 
și i-am spus că tata e bolnav mintal și trebuie să am 
grijă de el. A părut super îngrijorată și m-a întrebat 
dacă e violent. I-am spus că până acum nu, dar dacă 
începe să fie violent, chem un doctor. I-am făcut lui tata 
mai multe băuturi fierbinţi și dulci ca să îl ajute să 
suporte șocul, iar el vorbea întruna de calorifere electri- 
ce cu ceramică si spunea că o să divulge presei tot ce 
știe. A sunat-o pe Doreen Slater, care a venit imediat, cu 
un copil oribil, Maxwell. A fost un adevărat șoc să o văd 
pentru prima oară pe Doreen Slater. Nu-mi pot imagina 
cum de și-a dorit tata să o cunoască trupește. E slabă ca 
o insectă-băţ. N-are nici bust, nici fund. E dreaptă de 
sus până jos, cu tot cu nas, gură și păr. Cum a intrat în 
casă, l-a luat în braţe pe tata. Maxwell a început să 
plângă, câinele a început să latre, așa că m-am dus la 
mine-n cameră și am numărat toate lucrurile care se 
văd acum pe sub vopsea: o sută șaptesprezece! 

Doreen a plecat să-l ducă pe Maxwell la grădiniţă la 
1:30 p.m. A făcut niște cumpărături pentru noi și pe 
urmă a gătit un fel de tocăniţă cu spaghete și brânză. Ei 
sunt o familie monoparentală; Maxwell e născut în afara 
căsătoriei. Mi-a spus câte ceva despre ea în timp ce spă- 
lam vasele. Ar fi chiar drăguță dac-ar fi puţin mai grasă. 


MARŢI, 2 IUNIE 
Lună nouă 


Doreen și Maxwell au rămas peste noapte. Maxwell 
ar fi trebuit să doarmă pe canapea, dar atâta a plâns, că 
până la urmă a dormit în patul dublu, între tata și 
Doreen, așa că tata nu și-a putut lărgi cunoștințele 
trupești. Era negru de supărare, dar nu era mai supă- 
rat decât Maxwell. Ha! Ha! Ha! 


MIERCURI, 3 IUNIE 


M-am dus azi la școală, nu m-am putut concentra, 
m-am tot gândit la insecta-băţ. Are dinţi frumoși și albi 
(drepți, bineînţeles). După școală mă așteaptă niște tar- 
te cu gem făcute de ea. Nu e zgârcită cu gemul, cum 
sunt unele femei. 

Tata fumează și bea mult, dar, din câte zice Doreen, 
pentru moment nu poate să facă nimic. Asta e ceva ce 
nu-mi doresc să știu! Doreen vorbește cu mine ca și 
cum aș fi un adult, și nu fiul de paisprezece ani, două 
luni și o zi al iubitului ei. 


«JOI, 4 IUNIE 


Doreen a răspuns la telefon când a sunat mama 
dis-de-dimineaţă. Mama a cerut să vorbească cu mine. 

A vrut să ştie ce caută Doreen la noi în casă. I-am spus 
că tata are o cădere nervoasă și că ea are grijă de el. I-am 
spus că a fost concediat. Și că bea și fumează mult și că, 
în genere, nu-l mai interesează nimic. Pe urmă m-am 
dus la școală. Mă simțeam mai rebel, așa că mi-am pus 
șosetele roșii. E strict interzis, dar nu-mi mai pasă. 


VINERI, 5 IUNIE 


Domnișoara Sproxton mi-a văzut șosetele roșii în 
sala de consiliu! Cotoroanţa m-a pârât holbatului de 
Scruton. Am fost chemat la el în birou și mi-a ţinut o 
predică despre cât e de periculos să fii nonconformist. 
Pe urmă m-a trimis acasă să mă schimb, să-mi pun cio- 
rapii negri regulamentari. Tata era în pat când am 
ajuns; își trata neputinţa. M-am uitat la Play School cu 
Maxwell până a coborât. I-am spus saga șosetelor roșii. 

A luat-o razna instantaneu! A sunat la școală și l-a 
făcut pe Scruton să iasă dintr-o ședință cu oamenii de 
serviciu, care sunt în grevă. A ţipat încontinuu la tele- 
fon. Zicea: „Nevasta m-a părăsit, am fost concediat, 
trebuie să am grijă de un copil idiot“ — Maxwell, presu- 
pun — „iar dumneata îmi persecuţi băiatul din cauza 
culorii unor șosete!“ Scruton a zis că, dacă vin înapoi 
cu șosete negre, totul va fi dat uitării, dar tata a zis că 
șosetele mele o să fie ce culoare vreau eu. Scruton a zis 
că el e preocupat de menţinerea standardelor școlii. 
Tata a zis că în 1966, la Cupa Mondială, echipa Angliei 
n-a purtat șosete negre, și nici Sir Edmund Hillary!, în 


1 Sir Edmund Percival Hillary (1919 — 2008) a fost un alpinist 
și explorator neozeelandez. A făcut parte din cea de-a noua 
expediţie britanică de cucerire a Everestului și, pe 29 mai 1953, 
Edmund Hillary și șerpașul nepalez Tenzing Norgay au devenit 
primii oameni care au atins vârful de 8 850 m. 

1953. Atunci Scruton a rămas fără replică. Tata a închis 
telefonul si a zis „Unu — zero pentru mine.“ 

Chestia asta s-ar putea să apară în toate ziarele: 
»Sosetele care au întors școala pe dos“. Mama o să 
citească știrea și o să se întoarcă acasă. 


SÂMBĂTĂ, 6 IUNIE 


O, Bucurie! O, Extaz! Pandora organizează un pro- 
test al șosetelor! A venit pe la mine pe-acasă azi! Da! 
Chiar a stat pe verandă, spunându-mi cât mă admiră 
pentru că iau atitudine. Aș fi invitat-o înăuntru, dar în 
casă e dezastru, așa că n-am invitat-o. A scris o petiție 
şi luni dimineaţă o să strângă semnături în toată 
școala. A spus că sunt un apărător al libertăţii și că 
lupt pentru drepturile oamenilor. Vrea să trec pe la ea 
mâine-dimineaţă. Un comitet e în curs de înființare, 
iar eu voi fi principalul vorbitor! A vrut să vadă șosetele 
roșii, dar i-am spus că sunt la spălat. 

Doreen Slater și Maxwell au plecat azi la ei acasă. 
Diseară vine bunica, așa că orice urmă de-a lor trebuie 
să dispară. 


DUMINICĂ, 7 IUNIE 
Duminica Rusaliilor 


Bunica a găsit suzeta lui Maxwell în patul lui tata. 
Am minţit, am spus că probabil a adus-o câinele de 
pe-afară. A fost un moment nasol. Nu știu să mint, mă 
înroșesc la faţă, iar bunica are ochi de Superman, parcă 
te sfredelește cu privirea. Ca să-i distrag atenţia, i-am 

povestit de scandalul cu șosetele roșii, dar ea a zis că 
regulile-s făcute ca să fie respectate. 

Pandora și comitetul mă așteptau acasă la ea, într-un 
salon mare. Pandora este Președinta, Nigel e Secreta- 
rul, iar prietena Pandorei, Claire Neilson, este Trezori- 
erul. Craig Thomas și fratele lui, Brett, sunt doar 
simpli susținători. Nu se cuvine ca eu să deţin vreo 
funcţie, pentru că sunt victima. 

Părinţii Pandorei erau în bucătăria cu mobilă din lemn 
masiv, rezolvau cuvintele încrucișate din The Sunday 
Times. Par să se înțeleagă bine. 

Ne-au adus o tavă cu cafea și biscuiţi dietetici. Pan- 
dora m-a prezentat părinților ei. Au spus că mă admiră 
pentru că iau atitudine. Amândoi sunt membri în Par- 
tidul Laburist si au vorbit încontinuu despre Martirii 
din Tolpuddlei. M-au întrebat dacă faptul că am ales să 
protestez în șosete roșii are vreo semnificaţie. Am 
minţit și am spus că am ales roșul pentru că este un 
simbol al revoluţiei, apoi fața mi s-a colorat într-un roșu 
revoluţionar. În ultima vreme am cam început să mint. 

Mama Pandorei mi-a zis că îi pot spune Tania. E un 
nume rusesc, nu? Tatăl ei mi-a zis că îi pot spune Ivan. 
E foarte drăguţ, mi-a dat să citesc o carte; titlul ei e 
Filantropii cu şosete rupte?. Încă nu m-am uitat prin ea, 
dar colecţionarea de timbre chiar mă interesează, așa 
că diseară o s-o citesc. 

Mi-am spălat șosetele roșii, le-am pus pe calorifer la 
uscat, să le port mâine-dimineaţă. 


1 În 1832, șase bărbaţi din Tolpuddle, Dorset, au fondat 
Asociaţia de Întrajutorare a Muncitorilor Agricoli, fiind arestaţi 
ulterior, în baza unei legi care interzicea jurămintele. 

2 Roman de Robert Tressell, publicat postum în 1914, consi- 
derat o carte clasică a clasei muncitoare. 

LUNI, 8 IUNIE 


M-am trezit, m-am îmbrăcat, m-am încălțat cu 
şosetele roșii înainte de a-mi pune pe mine chiloţii sau 
maioul. Tata mi-a urat noroc din pragul ușii. M-am 
simţit ca un erou. La colțul străzii m-am întâlnit cu 
Pandora și cu restul comitetului; toţi aveam șosete 
roșii. Ale Pandorei erau din lurex. Are ceva tupeu! Tot 
drumul până la școală am cântat N-o să ne clintimi!. 
Mi-a fost puţin frică atunci când am intrat pe poartă, 
dar Pandora ne-a strigat tot felul de încurajări. 

Holbatul de Scruton cred că fusese prevenit, pentru 
că ne aștepta în vestiarul elevilor din anul patru. Stătea 
nemișcat, cu braţele încrucișate, zgâindu-se la noi cu 
ochii lui ca niște ouă prăjite. N-a spus niciun cuvânt, a 
făcut doar semn cu capul către etaj. Toată gaşca 
șosetelor roșii a mărșăluit pe scări. Îmi bătea inima 
îngrozitor. Fără să spună nimic, a intrat în biroul lui, s-a 
așezat și a început să-și lovească ușor dinţii cu un pix cu 
însemnele școlii. Noi stăteam acolo, pur și simplu. A 
zâmbit într-un fel oribil, pe urmă a sunat din clopoţelul 
de pe birou. A venit secretara lui, iar el i-a spus: „Staţi 
jos și scrieţi o scrisoare, doamnă Claricoates.“ Scrisoarea 
le era adresată părinţilor noștri și suna așa: 


Stimată doamnă şi stimate domnule .............. ; 


E de datoria mea să vă informez că fiul/fiica dumneavoastră a 
încălcat în mod deliberat una dintre regulile acestei şcoli. Tratez 


1 We Shall Not Be Moved este un cântec despre credinţă, li- 
bertate și fraternitate. Parte a culturii afroamericane, a devenit 
ulterior cântec de protest folosit de sindicate. 

cu extremå seriozitate aceastå contraventie. Prin urmare, fiul/fiica 
dumneavoastră va fi suspendat(å) timp de o săptămână. Tinerii 
din ziua de azi deseori nu au parte acasă de suficientă îndrumare 
morală, prin urmare consider că e de datoria mea să adopt o ati- 
tudine fermă la școală. Dacă vreţi să discutăm mai mult despre 
această situație, vă rog să nu ezitaţi să o sunați pe secretara mea 
pentru a stabili o întrevedere. 


Cu toată stima, 
R.G. Scruton 
Director 


Pandora a început să vorbească despre faptul că pre- 
gătirea ei pentru examenele finale are de suferit, dar 
Scruton a răcnit la ea să tacă! Până si doamna Claricoates 
a tresărit. Scruton a zis că n-avem decât să aşteptăm ca 
scrisoarea să fie dactilografiată, copiată si semnată si pe 
urmă ar fi bine „să ne luăm tålpåsita". Am așteptat în 
fața biroului lui Scruton. Pandora plângea (pentru că 
era furioasă și frustrată, așa a spus). Mi-am pus ușor 
mâna pe după umărul ei. Doamna Claricoates ne-a dat 
scrisorile. Ne-a zâmbit foarte binevoitor — cred că nu-i 
uşor să lucrezi pentru un despot. 

Ne-am dus acasă la Pandora, dar era încuiat, așa că 
le-am zis tuturor că putem merge la mine. De data asta 
era curat, lăsând la o parte părul de câine. Tata a tur- 
bat când a văzut scrisoarea. El îi susține pe conserva- 
tori, dar acum nu e chiar foarte conservator. 

Parcă-mi pare rău că n-am purtat șosete negre vine- 
rea trecută. 

MARTI, 9 IUNIE 
Primul påtrar al Lunii 


Tata s-a întâlnit azi cu Scruton și i-a spus că dacă nu 
mă lasă să mă întorc la școală cu șosete de ce culoare 
vreau eu, o să i se adreseze parlamentarului din 
circumscripția lui. Domnul Scruton l-a întrebat pe tata 
cine e parlamentarul din circumscripţia lui. Tata nu știa. 


MIERCURI, 10 IUNIE 


Pandora și eu suntem îndrăgostiţi! E oficial! I-a spus 
lui Claire Neilson, care i-a spus lui Nigel, care mi-a 
spus mie. 

I-am spus lui Nigel să-i spună lui Claire să-i spună 
Pandorei că si eu o iubesc. Sunt în al nouălea cer de 
atâta bucurie şi extaz. Pot trece cu vederea faptul că 
Pandora fumează cinci Benson and Hedges pe zi și că 
are bricheta ei. Când ești îndrăgostit, asemenea lucruri 
nu mai contează. 


JOI, 11 IUNIE 


Am petrecut toată ziua cu iubita mea. Nu pot să 
scriu mai mult, încă-mi tremură mâinile. 


VINERI, 12 IUNIE 


Am primit un mesaj de la școală, Bert Baxter voia să 
mă vadă urgent. Am trecut pe la el cu Pandora (suntem 
nedespårtiti). Bert e bolnav. Arăta îngrozitor, Pandora 

i-a schimbat așternuturile (nu părea deranjatå de 
miros), iar eu l-am sunat pe doctor. Am descris simpto- 
mele lui Bert. Respirație ciudată, paloare, transpiraţie. 

Am încercat să facem puţină curăţenie în dormitor, 
dar Bert spunea niște aiureli fără sens. Pandora a 
spus că delirează. L-a ţinut de mână până a venit doc- 
torul. Doctorul Patel a fost chiar amabil, a spus că 
Bert are nevoie de oxigen. Mi-a dat numărul de tele- 
fon de la salvare, dar parcă au trecut o sută de ani 
până a venit o ambulanţă. M-am gândit că l-am negli- 
jat pe Bert în ultima vreme și m-am simţit ca un tră- 
dător. Bărbaţii care au venit cu ambulanţa l-au luat pe 
Bert cu targa. La colțul scării au rămas înţepeniţi și 
au dărâmat o grămadă de borcane goale de sfeclă 
roşie. Am făcut cu Pandora o cărare prin gunoaiele 
adunate la parter și au reușit să-l scoată afară. Înain- 
te de asta, a fost înfășurat cu o pătură roşie mare și 
moale. Pe urmă au închis ușile si l-au dus de-acolo cu 
sirena pornită. Aveam un nod în gât și ochii mi se 
umeziseră. Cred că din cauza prafului. 

Casa lui Bert e plină de praf. 


SÂMBĂTĂ, 13 IUNIE 


Bert e la terapie intensivă, nu poate primi vizite. 
Sun din patru-n patru ore să aflu cum se mai simte. Le 
spun că sunt cineva din familie. Asistentele spun ches- 
tii de genul „E stabil“. 

Sabre stă cu noi. Câinele nostru stă la bunica, pen- 
tru că îi e frică de ciobăneștii germani. 

Sper că Bert nu o să moară. Pe lângă faptul că-l plac, 
n-am haine de înmormântare. 

Tot îndrăgostit nebunește de P sunt. 

DUMINICĂ, 14 IUNIE 
Duminica Sfintei Treimi 


M-am dus să-l văd pe Bert. Are tot felul de tuburi 
care ies din el. l-am dus un borcan de sfeclă roșie pen- 
tru când se simte mai bine. Asistenta i l-a pus în dulap. 
I-am dus niște felicitări cu urări de însănătoșire, una 
de la Pandora și de la mine, una de la bunica, una de la 
tata și una de la Sabre. 

Bert dormea, așa că n-am stat mult. 


LUNI, 15 IUNIE 


Comitetul Șosetelor Roșii a votat pentru acceptarea 
temporară a propunerii lui Scruton. Purtăm șosete 
roșii pe sub șosetele negre. Ne cam strâng pantofii, dar 
nu-i nimic, fiindcă e o chestie de principiu. 

Starea lui Bert s-a îmbunătăţit un pic. Doarme mai 
puţin. Mâine mă duc să-l văd. 


MARȚI, 16 IUNIE 


Are mai puţine tuburi înfipte în el acum. Când am 
intrat în salonul lui, era treaz. La început nu m-a 
recunoscut, pentru că purtam o mască și un halat. A 
crezut că-s vreun doctor. A spus „Scoate naibii tubu- 
rile astea din părţile mele intime, că nu-s sistem de 
canalizare.“ Pe urmă și-a dat seama că-s eu și m-a 
întrebat ce face Sabre. Am avut o discuţie lungă des- 
pre problemele de comportament ale lui Sabre, după 
care a venit asistenta și mi-a spus că trebuie să plec. 
Bert m-a rugat să le spun fiicelor lui că e pe patul de 

moarte; mi-a dat o jumåtate de coroanå pentru tele- 
foane! Douå dintre ele sunt in Australia! Mi-a zis cå 
numerele lor sunt scrise pe spatele unui carnet vechi 
de salariu de la armatå. 

Tata spune cå jumåtate de coroanå valoreazå apro- 
ximativ doisprezece penny si jumåtate. O så påstrez 
moneda. Åre ceva bolovånos care-mi place si intr-o zi 
sigur o să fie de colecţie. 


MIERCURI, 17 IUNIE 
Lună plină 


Pandora și cu mine am căutat în toată casa carnetul 
de salariu al lui Bert. Pandora a găsit un vraf de ilustra- 
te maro cu crem care erau foarte indecente. Erau sem- 
nate „avec tout mon amour chéri, Lola“. M-am simţit 
puţin ciudat după ce m-am uitat la ele, la fel și Pandora. 

Am avut primul nostru sărut cu adevărat pasional. 
Aș fi vrut să fie un sărut franțuzesc, dar nu știu cum se 
procedează, așa că a trebuit să mă mulțumesc cu unul 
banal, englezesc. 

Nici urmă de carnet. 


JOI, 18 IUNIE 


Bert e fără tuburi acum. Mâine îl mută într-un salon 
obișnuit. I-am spus că nu am găsit carnetul, el a zis că 
nu mai contează, acum că știe că n-o să moară. 

Pandora a venit cu mine în seara asta. S-a înţeles bine 
cu Bert. Au vorbit despre Blossom. Bert i-a dat câteva 
sfaturi despre creșterea poneilor. Pe urmă, Pandora s-a 
dus afară să se ocupe de florile pe care i le-a adus și Bert 


& 111 6 


m-a întrebat dacă am „încălecat-o“. Câteodată zici că eun 
boșorog libidinos care nu merită să aibă vizitatori. 


VINERI, 19 IUNIE 


Bert e într-un salon mare plin de bărbaţi cu picioare 
rupte și cu pieptul bandajat. Arată mult mai bine acum 
că are și proteza dentară. Câţiva bărbaţi au fluierat 
după Pandora când a traversat salonul. Mi-aș fi dorit să 
nu fie mai înaltă decât mine. Bert are probleme cu asis- 
tenta din cauză că a vărsat zeamă de sfeclă pe cearșaf. 
Trebuie să mănânce numai alimente fluide. 


SÂMBĂTĂ, 20 IUNIE 


Sper ca Bert să se întoarcă acasă cât mai repede. 
Tata s-a săturat de Sabre, iar bunicii i s-a acrit de câi- 
nele nostru. 

Medicul l-a sfătuit să se lase de fumat, dar Bert a zis 
că la optzeci și nouă de ani nu prea mai are sens. M-a 
rugat să-i cumpăr un pachet de ţigări Woodbine si o 
cutie de chibrituri. Ce să fac? 


DUMINICĂ, 21 IUNIE 
Prima după Duminica Sfintei Treimi. Ziua Tatălui 


N-am putut să dorm noaptea trecută din cauza 
țigărilor, mi-am făcut griji. După multă introspecţie 
m-am hotărât să nu-i îndeplinesc dorinţa lui Bert. Când 
am ajuns la spital, Bert deja își cumpărase ţigări de la 
vânzătorul ambulant din spital! 

Doar ce mi-am măsurat socoteala. A crescut cu un 
centimetru. S-ar putea să am nevoie de ea curând. 


LUNI, 22 IUNIE 


M-am trezit cu o durere în gât, nu puteam să-nghit, 
am încercat să strig, să mă audă de jos, dar abia am 
reușit să scot un sunet, și ăla răgușit. Am încercat să-i 
atrag atenţia lui tata bocănind cu pantoful de școală în 
podeaua dormitorului, dar tata a strigat: „Nu mai bocă- 
ni, ce naiba!“ Până la urmă l-am trimis pe câine jos cu 
un mesaj băgat în zgardă. Am așteptat o sută de ani, 
după aceea l-am auzit pe câine cum lătra pe stradă. Nu 
livrase mesajul! Eram disperat! A trebuit să mă ridic ca 
să mă duc la baie, dar cum am ajuns nu știu; sunt în 
ceață. Am stat în capul scărilor și am strigat cât am 
putut de tare, răgușit cum eram, dar tata asculta dis- 
curile cu Alma Cogan, așa că n-am avut încotro, am 
coborât și i-am spus că sunt bolnav. Tata s-a uitat la 
mine-n gură și a spus „Doamne, Dumnezeule, Adrian, 
amigdalele tale sunt cât rachetele Polaris! Ce cauţi aici? 
Du-te imediat în pat, blegule“. Mi-a luat temperatura: 
44,4 °C. De fapt și de drept ar fi trebuit să fiu mort. 

Mai sunt cinci minute până la miezul nopţii, iar doc- 
torul vine abia dimineaţă. Mă rog să rezist până vine. 
Dacă se-ntâmplă să mor, declar aici că las toate bunu- 
rile mele lumești Pandorei Braithwaite, cu domiciliul în 
Bulevardul Elm Tree, nr. 69. Cred că sunt în deplinăta- 
tea facultăţilor mintale. E foarte greu să-ţi dai seama 
când ai 44,4 °C. 

MARTI, 23 IUNIE 


Am amigdalitå. E oficial. Sunt pe antibiotice. Pando- 
ra stă lângă pat şi-mi citește cu voce tare. Mi-as dori så 
nu citească, fiecare cuvinţel e ca un bolovan care mi se 
prăbușește-n cap. 


MIERCURI, 24 IUNIE 


O felicitare cu urări de însănătoșire de la mama. Înă- 
untru, o bancnotă de cinci lire. L-am rugat pe tata să 
cumpere cu ea cinci sticle de energizante Lucozade. 


«JOI, 25 IUNIE 
Ultimul pătrar al Lunii 


Am visat-o, în delirul meu, pe Lady Diana Spencer; 
sper să mă fac bine repede si să prind nunta. Tempera- 
tura e tot 44,4 °C. Tata nu-i face față lui Sabre, așa că 
Pandora l-a luat la ea acasă. (Pe Sabre, nu pe tata.) 


VINERI, 26 IUNIE 


Doctorul a spus că termometrul nostru e defect. Mă 
simt puţin mai bine. 

Azi, timp de treizeci de minute, n-am stat în pat. 
M-am uitat la Play School, de data asta prezenta Carol 
Leader, preferata mea. 

Pandora mi-a adus o felicitare cu urări de însănăto- 
șire. Făcută de ea, cu carioci. A semnat-o „A ta pentru 
totdeauna, Pa“. 

Am vrut så o sărut, dar am încă buzele cråpate. 


SÂMBĂTĂ, 27 IUNIE 
Mama de ce n-a venit să mă vadă? 


DUMINICĂ, 28 IUNIE 
A doua după Duminica Sfintei Treimi 


Mama doar ce-a plecat la gară, să prindă trenul de 
Sheffield. Sunt epuizat de-atâtea emoţii. Boala recidi- 
vează. 


LUNI, 29 IUNIE 


Pandora s-a dus să-l vadă pe Bert Baxter. A zis că 
asistentele s-au cam săturat de el, pentru că nu vrea să 
stea în pat și nu le ascultă deloc. O să fie trimis acasă 
joi. Eu tânjesc după liniștea și pacea dintr-un salon de 
spital. Aș fi pacientul perfect. 

Tatăl Pandorei l-a dus pe Sabre la adăpost, îl costă trei 
lire pe zi, dar tatăl Pandorei spune că merită fiecare 
bănuţ. 


MARŢI, 30 IUNIE 


Intru într-o perioadă de convalescență. Am nevoie 
de mult confort și relaxare ca să-mi recapăt vigoarea de 
dinainte. 

MIERCURI, 1 IULIE 
Ziua Canadei. Lună nouă 


Inspectorul care se ocupă de elevii absenţi a trecut 
pe-aici după-amiază. M-a găsit stând într-un șezlong în 
grădina din faţa casei. Nu m-a crezut că sunt bolnav! O 
să mă raporteze la școală! Faptul că beam Lucozade în 
pijamale, capot și papuci de casă trebuie să-i fi scăpat. 
L-am invitat să se uite la amigdalele mele, care arată 
complet scârbos, dar a dat un pas înapoi și l-a călcat pe 
câine pe labă. Câinele are un prag al durerii scăzut, așa 
că a cam luat-o razna. A ieșit tata și l-a luat de pe 
inspector, dar s-ar putea să iasă urât. 


«JOI, 2 IULIE 


Doctorul a spus că pot să mă întorc la școală de mâine, 
în funcţie de cum mă simt. Sigur nu simt că vreau la școală. 


VINERI, 3 IULIE 


În casa domnului Lucas se mută o familie cu pielea 
cafenie! Am stat pe șezlong și am putut vedea mobila 

scoaså din camionul pentru mutåri. Doamnele cu piele 
cafenie au dus in caså o multime de oale, deci presupun 
că familia lor e numeroasă. Tata a spus că e „începutul 
sfârșitului pentru strada noastră“. Pandora e în Liga 
anti-nazistă. A spus că ea crede că tata e posibil să fie 
rasist. 

Citesc Coliba unchiului Tom. 


SÂMBĂTĂ, 4 IULIE 
Ziua Independenţei, SUA 


Strada e plină de oameni cafenii care vin sau pleacă 
cu mașini, camioane și microbuze. Intră și ies din fosta 
casă a domnului Lucas. Tata spune că probabil o să stea 
câte trei familii în fiecare cameră. 

Pandora și cu mine o să trecem pe la ei să le urăm 
bun-venit în cartierul nostru. Vrem neapărat să demon- 
străm că nu toți albii sunt rasiști fanatici. 

Bert Baxter e încă în spital. 


DUMINICĂ, 5 IULIE 
A treia după Duminica Sfintei Treimi 


Am stat în pat până la 6 p.m. N-avea sens să mă ridic 
din pat. Pandora s-a dus la un concurs de echitație. 


LUNI, 6 IULIE 


Doamna O'Leary încearcă să organizeze o petrecere 
stradală pentru Nunta Regală. Singurii care și-au trecut 
numele pe listă până acum sunt cei din familia Singh. 

MARȚI, 7 IULIE 


Bert Baxter a fugit din spital. A sunat la Consiliul 
Naţional al Drepturilor Civile și i s-a spus că se poate 
externa pe proprie răspundere — și așa a făcut. Acum e 
în camera noastră de oaspeţi. Tata se dă cu capu” de 
pereţi. 

Pandora, Bert și cu mine ne-am trecut pe lista pen- 
tru petrecerea stradală. Bert arată mult mai bine, acum 
că poate fuma câte țigări vrea. Tatăl Pandorei a venit 
să se întâlnească cu tata și a vorbit cu el despre ce se 
poate face cu Bert și Sabre. S-au îmbătat și au început 
să se certe pe teme politice. Bert a izbit în podea și le-a 
cerut să vorbească mai încet. 


MIERCURI, 8 IULIE 


Tata e disperat din cauză că Bert sforăie. Pe mine nu 
mă deranjează, îmi pun gumă adezivă în urechi. 

M-am dus la școală azi. M-am hotărât să dau exame- 
nele la gospodărie, artă, tâmplărie și engleză pentru 
nivelul obișnuit. Pentru nivelul avansat mi-am ales 
geografia, matematica și istoria. 

Pandora dă 9 examene la nivelul obișnuit. Dar ea s-a 
bucurat de mai multe privilegii decât mine. E abonată 
la bibliotecă de când avea trei ani. 


(JOI, 9 IULIE 


De mâine intrăm în vacanţă timp de opt săptămâni. 
Pandora o să plece curând în Tunisia. Nu știu cum o să 
supraviețuiesc fără iubita mea. Am încercat sărutul 

franțuzesc, dar nu ne-a plăcut, așa că ne-am întors la 
cel englezesc. 

Pielea mea e în super-formă. Cred că din cauza 
combinației dragoste plus Lucozade. 


VINERI, 10 IULIE 


La școală a fost ca-n povești. Toţi profesorii erau 
binedispuși. Cică și holbatul de Scruton ar fi fost văzut 
râzând, dar mie nu-mi vine a crede. 

Barry Kent s-a urcat pe catarg și a ţinut o pereche 
de chiloţi de-ai maică-sii în bătaia vântului. Pandora a 
spus că probabil e prima oară când sunt și ei aerisiti 
după mulţi ani. 

Sean O'Leary face azi nouăsprezece ani. M-a invitat 
la petrecerea de ziua lui. E peste drum, așa că n-am 
mult de mers. 

Ca să fiu sigur, scriu acum în jurnal, în caz că beau 
un pahar în plus. Mi se pare că e de-ajuns să treci pra- 
gul casei O'Leary și te si îmbeţi. 


SÂMBĂTĂ, 11 IULIE 


Prima beție în toată regula. La paisprezece ani, cinci 
luni și nouă zile. Pandora m-a băgat în pat. M-a luat pe 
sus ca un pompier când a ajuns la scări. 


DUMINICĂ, 12 IULIE 
A patra după Duminica Sfintei Treimi 


De dimineaţă, tata ne-a luat pe mine, pe Pandora și 
pe Bert la adăpostul Wagtails. Doamna Kane, proprietara, 
a refuzat să-l mai țină pe Sabre. A fost foarte 

emotionant cånd s-au intålnit Bert si Sabre. Doamna 
Kane e o femeie foarte durå, a fåcut uråt cånd tata a 
refuzat să plătească factura pentru Sabre, își tot nete- 
zea mustaţa neagră cu degetele ei bătătorite și folosea 
cuvinte nepotrivite pentru o doamnă. 

Bert a zis că n-o să mai stea departe de Sabre nicio- 
dată. A zis că Sabre e singurul lui prieten. După tot 
ce-am făcut eu pentru el! Fără mine el ar fi mort acum, 
iar Sabre ar fi un orfan îngrijit de Protecția Animalelor. 


LUNI, 13 IULIE 


Bert a vorbit cu doamna Singh! Vorbește hindi fluent! 
Spune că doamna Singh a găsit niște reviste indecente 
sub linoleumul din baie. Amintire de la dubiosul de Lucas! 

Domnul Singh e scandalizat. Le-a scris celor de la 
agenţia imobiliară că i-a fost pângărită casa. 

Bert mi-a arătat o revistă. Părerea mea este că nu e 
indecentă, dar ce știu eu, eu sunt un om de lume. Am 
pus-o sub saltea, lângă revistele Big and Bouncy. Se 
numește Amateur Photographer. 


MARȚI, 14 IULIE 


Asistenta socială care se ocupă de Bert a trecut 
pe-aici în seara asta. O cheamă Katie Bell. Numai pros- 
tii i-a spus lui Bert. I-a zis că i-a fost oferit un loc în 
azilul Alderman Cooper Sunshine. Bert i-a spus că nu 
vrea să stea acolo. Katie Bell a spus că trebuie să se 
ducă. Până si tata a spus că îi pare rău de Bert. Dar nu 
cât să-l invite să stea la noi, din câte-mi dau seama! 

Săracul Bert, ce-o să se întâmple cu el? 

MIERCURI, 15 IULIE 


Bert s-a mutat la familia Singh. Domnul Singh l-a 
luat pe Sabre de la adăpost, deci e oficial. Bert e super 
fericit. Curry e mâncarea lui preferată. 

Pandora m-a lăsat să-i ating bustul. I-am promis că 
n-o să spun nimănui, dar de fapt nici nu e nimic de 
spus. Nici nu mi-am dat seama unde începe bustul ei, 
prin toate straturile alea de haine: lenjerie, rochie, 
pulover și hanorac. 

Citesc Sex, adevărul, de dr. A.PG. Haig. 


«JOI, 16 IULIE 


11 a.m. Tata a primit azi prima de concediere. De 
bucurie, a strigat ca un cowboy pe hol. A invitat-o în 
oraș pe Doreen Slater să sărbătorească. Ghici cine o să 
facă pe babysitterul pentru Maxwell. Da, dragă jurna- 
lule, ai ghicit. Eu! 

11 p.m. Maxwell doar ce-a adormit, Pandora a sunat 
la nouă jumate să vadă ce fac. Nu prea o auzeam, pen- 
tru că Maxwell urla foarte tare. Pandora a zis că ar 
trebui să-i pun votcă în niște lapte cald și să-l oblig pe 
micul diavol să bea. Doar ce i-am dat laptele cu votcă. 
Și funcționează. 

Când doarme e un copil simpatic. 


VINERI, 17 IULIE 
Lună plină 


Draga mea iubită pleacă mâine de pe aceste melea- 
guri. O s-o conduc la aeroport. Sper că avionul ei nu o 

så fie afectat de oboseala metalului. Am cåutat Tunisia 
pe harta lumii și sunt liniștit că Pandora nu o să zboare 
prin Triunghiul Bermudelor. 

Dacă iubita mea ar påti ceva mi-aș pierde pentru 
totdeauna puterea de a zâmbi. 

I-am luat o carte, să o citească în timpul zborului. Se 
numește Accident! si e scrisă de unv’, William Golden- 
stein III. Descrie foarte bine ce să faci dacă se întâmplă 
o tragedie. 


SÂMBĂTĂ, 18 IULIE 


Pandora a citit Accident! în autocar, în drum spre 
aeroport. Când a fost anunțat zborul, a făcut o mică 
criză de isterie si taică-su a dus-o în brațe pe scări. Am 
făcut cu mâna către avion până a dispărut într-un nor 
mare, pe urmă, copleșit de tristețe, m-am urcat într-un 
autocar si m-am întors acasă. Cum o să trec prin urmă- 
toarele două săptămâni nu știu. Noapte bună, frumoa- 
sa mea tunisiană. 


DUMINICĂ, 19 IULIE 
A cincea după Duminica Sfintei Treimi 


Am stat în pat și m-am uitat pe hartă la Tunisia. 


LUNI, 20 IULIE 


N-am primit încă nicio vedere de la iubita mea. 


MARȚI, 21 IULIE 


Bert a trecut pe-aici de dimineață. A spus că Tunisia 
e plină de pericole. 

MIERCURI, 22 IULIE 


De ce n-am primit incå nicio vedere? Ce s-o fi intåm- 
plat? 


JOI, 23 IULIE 


L-am întrebat pe poștaș despre sistemul de comu- 
nicaţii dintre Tunisia și Anglia. Mi-a zis că e „diabolic“; 
a zis că poșta tunisiană folosește cămile. 


VINERI, 24 IULIE 
Ultimul pătrar al Lunii 


M-am dus pe la domnul Singh. A zis că Tunisia e 
foarte murdară. Cu excepţia mea, toată lumea pare să 
știe totul despre Tunisia! 


SÂMBĂTĂ, 25 IULIE 
PANDORA! PANDORA! PANDORA! 


O! iubito, 

Inimii mele de tine îi e dor şi-i e amar, 
Gura mi-e uscată, 

Sufletul mi-e pus pe jar. 

Tu eşti în Tunisia, 

Eu sunt aici. 

Gândeşte-te la mine și varsă o lacrimă. 

Să te întorci bronzată, cafenie şi sănătoasă. 
Ai un tată bogat, eşti norocoasă. 

O så se întoarcă peste șase zile. 


DUMINICĂ, 26 IULIE 
A șasea după Duminica Sfintei Treimi 


Am fost la bunica la cină. Eram abătut si tăcut din 
cauza sejurului Pandorei în Tunisia. Bunica a întrebat 
dacă sunt constipat. Îmi venea să-i spun tot, dar ce 
rost are să-i vorbești despre dragoste unei femei de 
șaptezeci si șase de ani căreia cuvântul în sine i se 
pare obscen? 


LUNI, 27 IULIE 


O vedere cu o cămilă! Pe ea scria: 


Dragule drag, 

Situaţia economică de aici este îngrozitoare. Voiam să-ţi iau 
un cadou, dar toţi banii pe care-i aveam i-am dat unui cerşetor. Ai 
un suflet atât de generos, Adrian, şi cred că mă înţelegi. 


Cu toată dragostea mea nesfârșită, 
Pentru totdeauna, 

Pandora 

X 


Cum să dea banii pentru cadoul meu unui cerșetor 
puturos si leneş?! Până si postagul a fost dezgustat. 

MARTI, 28 IULIE 


Mare minune cå pot så mai tin pixul in månå! Am 
fost prins toatå ziua cu pregåtirile pentru petrecerea in 
cinstea Nuntii Regale. Doamna O'Leary a venit så må 
întrebe dacă aș vrea să o ajut cu fanioanele decorative. 
I-am răspuns: „E datoria mea patriotică.“ Doamna 
O'Leary a zis să urc eu pe scară și ea îmi dă fanioa- 
nele. Cu primele patru-cinci trepte a fost în regulă, dar 
am făcut greșeala să mă uit în jos și m-a apucat 
ameţeala, așa că doamna O'Leary s-a urcat ea pe scară. 
N-am putut să nu observ chiloţii doamnei O'Leary. 
Erau surprinzător de sexy pentru cineva care se duce 
la biserică în fiecare zi și de două ori duminica. Dantelă 
neagră! Cu funde roșii de satin! Am impresia că doam- 
na O'Leary și-a dat seama că mă uitam la chiloţii ei, 
pentru că mi-a zis că pot să-i spun Caitlin. M-am bucu- 
rat când a venit domnul O'Leary să mă înlocuiască. 
Doamna și domnul Singh au atârnat un steag imens al 
Marii Britanii în dreptul ferestrei de la dormitorul din 
faţă. Bert mi-a spus că e cel pe care l-a furat când era 
în armată. 

Casa noastră face strada de rușine. Tata n-a pus 
decât un prosop de bucătărie cu Charles și Diana la ușa 
din faţă. 

Am văzut cu tata la televizor focul de artificii în cin- 
stea Nunții Regale. Nu pot să spun decât că am încercat; 
să mă bucur de el, dar n-am reușit. Tata a zis că așa sunt 
aruncaţi banii în vânt. E încă amărât că n-are serviciu. 

Sper că Prinţul o să-și aducă aminte să dezlipească 
eticheta cu preţul pantofilor de pe talpă; tata a uitat, la 
nunta lui. Toată lumea din biserică a văzut eticheta: 
„44 rebut, 10 șilingi“. 

MIERCURI, 29 IULIE 


Ce måndru sunt cå sunt englez! 

Stråinii cred cå-s bolnavi de invidie! 

Nimeni nu ne intrece cånd e vorba de ceremonii fas- 
tuoase! Trebuie så recunosc cå mi-au dat lacrimile cånd 
i-am văzut pe toţi londonezii ăia din East End care stå- 
teau acolo de la răsăritul soarelui, cum îi ovaționau 
entuziasmați pe toți oamenii ăia bogaţi, bine îmbrăcaţi, 
celebri, care treceau în calești și Rolls-Royce-uri. 

Bunica și Bert Baxter au venit la noi să vadă nunta, 
pentru că avem televizor color cu diagonala de 61 de 
centimetri. S-au înţeles bine la început, dar la un 
moment dat Bert și-a adus aminte că e comunist și a 
început să spună tot felu” de chestii antimonarhiste, de 
genu” „bogătani trândavi“ și „paraziți“, așa că bunica 
l-a trimis la Singh și la televizorul lor color portabil. 

Prinţul Charles arăta chiar bine, deși are urechi- 
le-alea. Fratele lui e super arătos; păcat că n-au putut 
face schimb de capete, măcar pentru o zi. Lady Diana 
m-a emoționat profund, cu rochia ei murdară. Îl ajuta 
pe un bătrân să meargă pe coridorul central. Mi s-a 
părut foarte frumos din partea ei, mai ales că era în 
ziua nunţii. O grămadă de oameni super celebri erau 
acolo. Nancy Reagan, Spike Milligan, Mark Phillips 
etc., ete. 

Regina părea puţin geloasă. Probabil pentru că 
oamenii, de data asta, nu se uitau la ea. Prinţul n-a 
uitat să dezlipească eticheta cu preţul de pe pantofi. 
Deci am scăpat de-o grijă. Când Prinţul și Di au făcut 
schimb de verighete, bunica a început să plângă. Nu-și 
adusese batista, așa că m-am dus sus să iau o rolă de 

hârtie igienică. lar când am coborât, erau căsătoriţi. 
Așa am ratat momentul Istoric al căsătoriei lor! 

Mi-am făcut un ceai în timpul pauzei muzicale, dar 
m-am întors la timp s-o văd cântând pe femeia aia din 
Kiwi!. Ce-i sigur e că are plămâni buni. 

Bunica și cu mine tocmai ne pregăteam să ne uităm 
la întoarcerea triumfătoare la palat a fericitului cuplu 
când am auzit bătăi puternice în ușă. Le-am ignorat, așa 
că tata n-a avut încotro, s-a dat jos din pat si a deschis 
ușa. Bert și domnul și doamna Singh au venit să ceară 
refugiu. Televizorul lor s-a stricat! Bunica și-a îngustat 
buzele, nu se dă în vânt după negri, cafenii, gălbejiţi, 
irlandezi, evrei sau străini. Tata i-a primit, după care a 
dus-o pe bunica acasă cu mașina. Familia Singh și Bert 
s-au așezat în fața televizorului, vorbind în hindi. 

Doamna Singh ne-a dat niște pateuri cu carne și car- 
tofi. Am mâncat unul și am băut patru litri de apă. Am 
crezut că-mi ia foc gura! Nu erau pateuri cu carne și 
cartofi. 

Ne-am uitat la televizor până când fericitul cuplu a 
plecat din gara Victoria într-un tren care arăta foarte 
straniu. Bert a zis că pare straniu fiindcă e curat. 

Doamna O'Leary a venit să ne întrebe dacă-i putem 
împrumuta scaunele noastre vechi pentru petrecerea 
stradală. Pentru că tata era plecat, am fost de acord și 
am ajutat-o să le ducă pe trotuar. Strada arăta super 
ciudat fără mașini, cu steaguri și fanioane fluturând în 
vânt. 

Doamna O'Leary şi doamna Singh au măturat strada, 
pe urmă noi le-am ajutat să pună mesele și scaunele 


1 Kiwi este Noua Zeelandă, iar Adrian se referă aici la soprana 
Kiri Te Kanawa. 

in mijlocul drumului. Femeile au fåcut toatå treaba, 
bårbatii ståteau pe trotuar, beau si glumeau pe seama 
noptii nuntii regale. 

Domnul Singh a scos boxele la fereastra salonului si 
am ascultat un disc cu Des O'Connor în timp ce puneam 
pe mese sandviciuri, tarte cu gem, cârnaţi în aluat și 
cârnaţi pe băț. Pe urmă toți cei de pe strada noastră au 
primit de la doamna O'Leary o pălărioară comică și 
ne-am așezat la masă. După cină domnul Singh a ţinut 
un discurs despre cât e de grozav să fii britanic. Toată 
lumea a aplaudat și s-a cântat Țară a speranței şi glo- 
riei. Dar numai domnul Singh ştia toate versurile. Pe 
urmă s-a întors tata cu patru lăzi de bere și două pache- 
te de pahare de unică folosinţă și foarte curând toți au 
început să se poarte într-un mod cu totul nedemn. 

Domnul O'Leary a încercat s-o înveţe pe doamna 
Singh cum se dansează o gigă irlandeză, dar se tot 
încurca în sariul ei. Am pus discul meu cu Abba și am 
dat volumul tare și curând până și bătrâiorii de patru- 
zeci de ani sau mai mult dansau! Când s-a aprins 
lumina pe stradă, Sean O'Leary a acoperit lămpile cu 
hârtie creponată de culoare roșie, albă, albastră, pen- 
tru atmosferă, iar eu am adus lumânările pe care le 
mai aveam și le-am pus pe mese. Strada avea un aer 
foarte boem. 

Bert a spus niște minciuni despre război, tata a 
spus niște bancuri. Petrecerea a ţinut până la unu 
dimineaţa! 

În mod normal te trezești cu poliţia pe cap dacă 
tușești ca să-ţi dregi vocea după unșpe noaptea! 

Eu nu am dansat, am fost un spectator amuzat și 
cinic. De altfel mă și dureau picioarele. 

JOI, 30 IULIE 


Am văzut Nunta Regală în reluare de șapte ori la 
televizor. 


VINERI, 31 IULIE 
Lună nouă 


Sătul până peste cap de Nunta Regală. 
Pandora, prietena cerșetorilor, vine acasă mâine. 


SÂMBĂTĂ, 1 AUGUST 


Vedere de la mama, vrea să merg în vacanţă cu ea și 
cu dubiosul de Lucas. Se duc în Scoţia. Să le fie de bine. 

Zborul Pandorei a fost amânat din cauza grevei 
hamalilor din Tunisia. 


DUMINICĂ, 2 AUGUST 
A șaptea după Duminica Sfintei Treimi 


Hamalii sunt tot în grevă, iar tatălui Pandorei i-a 
furat un cerșetor cardul American Express! 

Pandora zice că mama ei a fost mușcată de o cămilă, 
dar s-a retras în toaleta pentru doamne a aeroportului 
din Tunisia și a început să se simtă mai bine. 

A fost minunat să aud vocea Pandorei la telefon, am 
vorbit cu ea mai mult de jumătate de oră. Foarte inte- 
ligent din partea ei că s-a gândit să sune cu taxă inver- 
să din Tunisia! 

LUNI, 3 AUGUST 
Sårbåtoare legalå in Scotia si Republica Irlanda 


Hamalii tunisieni au fost de acord så inceapå negoci- 
erile. Pandora spune că o så fie acasă joi, cu puţin noroc. 


MARŢI, 4 AUGUST 


Hamalii tunisieni văd lumina de la capătul tunelului. 
Pandora supraviețuiește cu pachete de curmale și 
mentosane Polo. 


MIERCURI, 5 AUGUST 


Hamalii tunisieni și-au reluat activitatea de hamali. 
Pandora ajunge acasă VINERI SEARA! 


«JOI, 6 AUGUST 


Tata a refuzat să achite convorbirea cu taxă inversă 
din Tunisia. Liniile noastre de comunicaţie au fost tăiate. 


VINERI, 7 AUGUST 
Primul pătrar al Lunii 


Am sunat în Tunisia când tata era la baie. A întrebat 
ţipând pe cine sunam. Am spus o minciună. Am zis că 
sunam la robot să aflu ora exactă. 

Avionul Pandorei a decolat în siguranţă. Ar trebui să 
ajungă la miezul nopţii. 

SÂMBĂTĂ, 8 AUGUST 


La 7 a.m., Pandora a sunat din gara St Pancras. A 
zis că va avea o întârziere, din cauza lucrărilor de elec- 
trificare ale căii ferate de la Flitwick. 

M-am îmbrăcat și m-am dus la gară, am luat un tichet 
de peron, am așteptat pe peronul doi șase ore, înfrigu- 
rat și singur. Când am ajuns acasă am găsit un bilet de 
la Pandora. 

Iată ce-mi scrisese: 


Adrian, 

Mărturisesc că evidenta răceală cu care ai tratat întoarcerea 
mea mi-a frânt inima. Eu eram sigură că vom avea o reîntâlnire 
emoţionantă pe peronul trei. Dar n-a fost să fie. 

Adio, 

Pandora 


M-am dus acasă la Pandora. l-am explicat. Am avut 
o reîntâlnire emoţionantă în spatele magaziei pentru 
unelte de grădinărit a tatălui ei. 


DUMINICĂ, 9 AUGUST 
A opta după Duminica Sfintei Treimi 


Am atins din nou bustul Pandorei. De data asta 
cred că am simţit ceva moale. Socoteala mea tot 
crește și descrește, parcă ar avea viaţă proprie. N-o 
pot controla. 

LUNI, 10 AUGUST 


De dimineaţă am fost cu Pandora la piscină. Arăta 
superb în costumul de baie alb cu șnururi. Acum pielea 
ei are aceeași culoare ca pielea doamnei Singh. N-am 
avut încredere în socoteala mea așa că am stat în tribune 
şi m-am uitat la Pandora cum sărea de la cea mai înaltă 
trambulină. Ne-am dus la mine acasă. I-am arătat came- 
ra mea neagră. Am aprins un beţișor aromat. Am pus 
discul cu Abba și am luat pe furiș o sticlă de Sanatogen' 
de jos. Ne-am mângâiat puţin, dar pe Pandora a început 
să o doară capul și s-a dus acasă să se odihnească. 

Dădeam pe dinafară de sexualitate, dar mi-a trecut 
când l-am ajutat pe tata să pună bălegar pe răzorul de 
trandafiri. 


MARȚI, 11 AUGUST 


Am mai primit o vedere de la mama. 


Dragă Aidy, 

Nici nu ştii ce dor îmi e să te văd. Sentimentele mele de mamă 
sunt la fel de puternice ca întotdeauna. Ştiu că te simţi amenințat 
de relaţia mea cu Păpuşel, dar, Aidy, serios, nu ai de ce. Păpuşel 
îmi satisface nevoile sexuale. Nu e nimic mai mult, nici mai 
puţin. Așadar, Aidy, nu mai fi copil şi vino în Scoția. 

Cu multă dragoste, 

Pauline (mama) 


P.S. Plecăm pe cincisprezece. Vino la Sheffield cu trenul de 
8:22. 


1 Vin dulce și ieftin, recomandat ca băutură întăritoare, care 
la un moment dat se vindea și în farmacii. 

Postasul a spus cå dacå mama ar fi nevasta lui i-ar 
trage o bătaie bună. N-o cunoaşte pe mama. Dacă ar 
atinge-o cineva pe ea cu un deget, l-ar bate măr. 


MIERCURI, 12 AUGUST 


Pandora crede că o despărțire de probă ne-ar face 
bine. Zice că mângâierile noastre ușoare spre medii vor 
avansa în curând. Trebuie să recunosc că toată tensiu- 
nea asta are un efect negativ asupra sănătăţii mele. 
N-am deloc energie și somnul mi-e mereu întrerupt de 
vise cu costumul alb de baie al Pandorei și cu chiloţii 
doamnei O'Leary. 

Până la urmă poate merg în Scoţia. 


Jor, 13 AUGUST 


Tata a hotărât să meargă la Skegness pe cincispre- 
zece. A închiriat o casă mobilă cu patru camere. Îi ia pe 
Doreen si pe Maxwell cu el! Se așteaptă să merg și eu! 

Dacă merg, toţi vor crede că Doreen e mama mea și 
Maxwell, fratele meu! 

Mă duc în Scoţia. 


VINERI, 14 AUGUST 


Seară dramatică. Eu și Pandora ne-am jurat să fim 
fideli. Mi-am făcut bagajul. Câinele a fost dus la bunica, 
cu paisprezece conserve Pedigree Chum și un sac imens 
de Winalot. 

Iau cu mine Ieşirea din copilărie, de John Holt, s-o 
citesc în tren. 

SAMBATA, 15 AUGUST 
Lunå plinå 


Dinastia formatå din Tata, Insecta-båt si Maxwell 
m-a condus la gară. Pe tata nu l-a deranjat deloc că am 
ales Scoţia și nu Skegness. De fapt, părea chiar super 
bucuros. Călătoria cu trenul a fost îngrozitoare. Am 
stat în picioare până la Sheffield. Am vorbit cu o doam- 
nă care era în scaun cu rotile și stătea în vagonul gar- 
dienilor. Era foarte drăguță, a zis că singurul lucru bun, 
atunci când ești handicapat, este că întotdeauna stai jos 
în tren. Eventual în vagonul gardianului. 

Mama și dubiosul de Lucas m-au așteptat la Sheffield. 
Mama era super slabă și a început să se îmbrace în 
haine prea tinerești pentru ea. Lucas cel dubios era în 
blugi! Îi atârna burta peste curea. M-am prefăcut că 
dorm până am ajuns în Scoţia. Lucas o pipăia pe mama 
și când era la volan. 

Suntem într-un loc care se numește Loch Lubnaig. Sunt 
în pat, într-o cabană de bârne. Mama și Lucas s-au dus în 
sat să încerce să cumpere ţigări. Cel puţin așa au spus. 


DUMINICĂ, 16 AUGUST 
A noua după Duminica Sfintei Treimi 


In faţa cabanei sunt un lac și o pădure de conifere, 
iar în spatele casei e un munte. Nu ai ce să faci pe-aici. 
E super plictisitor. 


LUNI, 17 AUGUST 


Mi-am spălat niște haine într-o cabană unde e o spă- 
lătorie micuță. Am stat de vorbă cu un american pe 

care-l chema Hamish Mancini; e de-o seamă cu. mine. 
Mama lui e în luna de miere pentru a patra oară. 


MARŢI, 18 AUGUST 


A plouat toată ziua. 


MIERCURI, 19 AUGUST 


Am trimis vederi. Am sunat-o pe Pandora, cu taxă 
inversă. Taică-su a refuzat să accepte apelul. 


«JOI, 20 AUGUST 


Am jucat cărți cu Hamish Mancini. Mama lui, tatăl 
lui vitreg, mama mea și iubitul ei s-au dus cu mașina să 
vadă o cascadă. Mare scofală! 


VINERI, 21 AUGUST 


Am mers patru kilometri până la Callander să-mi 
cumpăr un Mars. Am jucat Space Invaders. M-am 
întors, am mâncat de seară. Am sunat-o pe Pandora de 
la o cabină telefonică din bârne. Cu taxă inversă. Încă 
mă iubește. Încă o iubesc. M-am dus la culcare. 


SÂMBĂTĂ, 22 AUGUST 
Ultimul pătrar al Lunii 


Am fost la mormântul lui Rob Roy. L-am văzut, m-am 
întors. 

DUMINICĂ, 23 AUGUST 
A zecea după Duminica Sfintei Treimi 


Mama s-a împrietenit cu un cuplu, domnul și doam- 
na Ball. S-au dus la Stirling Castle. Doamna Ball are o 
fată care e scriitoare. Am întrebat-o de ce fel de pregă- 
tire a avut nevoie fiica ei ca să devină scriitoare. Doam- 
na Ball a zis c-au scăpat-o din braţe când era mică și a 
căzut în cap și de atunci e „puţin ciudată“. 

E ziua doamnei Ball, așa că au venit la cabana noastră 
pentru a sărbători. M-am plâns de gălăgie la 1 a.m., 2 a.m., 
3 a.m. și 4 a.m. La 5 a.m. s-au hotărât să urce pe munte! 
Le-am atras atenţia asupra faptului că erau beţi morți, 
prea bătrâni, nepregătiți, neantrenaţi, fără habar de 
tehnici de supravieţuire, că nu aveau trusă de prim-aju- 
tor, nu purtau bocanci și n-aveau busolă, hartă sau bău- 
turi calde. Protestul meu n-a fost ascultat. Au urcat pe 
munte, au coborât și la 11:30 prăjeau ouă și șuncă. 

Acum, când scriu toate astea, domnul și doamna Ball 
sunt pe lac, canotează. Cred că se droghează. 


LUNI, 24 AUGUST 


Am fost la Edinburgh. Am vizitat castelul, muzeul 
de jucării, galeria de artă. Am cumpărat un drob 
scoțian. Ne-am întors la cabană, am citit Glencoe, de 
John Prebble. Mâine mergem acolo. 


MARŢI, 25 AUGUST 


Masacrul de la Glencoe a avut loc pe 13 februarie 
1692. Pe 14 februarie, John Hill îi scria Contelui de 

Tweeddale: „Am distrus Glencoe-ul“. Și avea mare 
dreptate, nu e nimic acolo. Mâine, Glasgow. 


MIERCURI, 26 AUGUST 


Am ajuns la Glasgow la 11 dimineaţa și am numărat 
douăzeci și șapte de oameni beti pe o distanţă de un kilo- 
metru jumate. Toate magazinele, cu excepţia celor de 
bricolaj, aveau grilaje. Magazinele care vindeau băuturi 
alcoolice aveau role de sârmă ghimpată și sticlă spartă 
pe acoperiș. Ne-am plimbat puţin, pe urmă mama l-a 
bătut la cap pe Lucas dubiosul să o ducă la galeria de 
artă din Glasgow. Eu aș fi vrut să stau în mașină și să 
citesc Glencoe, dar, din cauza beţivilor care se clătinau 
de colo-colo, am intrat cu ei, fără nicio tragere de inimă. 

Ce mă bucur că am intrat! Aș fi trecut prin viaţă fără 
această experienţă culturală importantă! 

Azi am văzut Răstignirea lui Dali!!! Tabloul origi- 
nal! Nu o reproducere! 

Este la capătul unui coridor și, pe măsură ce te apro- 
pii de el, se schimbă. Când ajungi în cele din urmă în 
faţa lui, te simţi un pitic. E absolut fantastic! 

E enorm! Cu niște culori grozave, iar lisus arată ca 
un om adevărat. Am cumpărat șase ilustrate cu el de la 
muzeu, dar, bineînţeles, nu se compară cu originalul. 

Într-o zi o s-o aduc pe Pandora aici să-l vadă. Poate 
în luna noastră de miere. 


JOI, 27 AUGUST 


Azi, Oban. I-am întâlnit acolo pe domnul și doamna 
Swallow, care stau pe strada învecinată. Toată lumea 

zicea „Ce mică-i lumea, nu?“ Doamna Swallow l-a 
întrebat pe dubiosul de Lucas ce mai face soţia lui. 
Lucas i-a spus că soția lui l-a părăsit pentru o femeie. 
Atunci toţi au roșit și au zis ce mică-i lumea și și-au 
luat rămas-bun. Mama s-a supărat pe Lucas. A zis 
„Chiar trebuie să le spui tuturor?“ și „Cum crezi că e 
pentru mine să trăiesc cu fostul soţ al unei lesbiene?“. 
Lucas s-a mai smiorcăit puţin, dar mama începuse să 
semene la expresia feţei cu bunica. Așa că a tăcut. 


VINERI, 28 AUGUST 


Azi, Fort William. Muntele Ben Nevis a fost și el o 
dezamăgire. Nu mi-am putut da seama unde începea și 
unde se termina. Munţii si dealurile sunt grămadă în 
jurul lui. Lucas a căzut în gârlă (ăsta e cuvântul scoţian 
pentru „râu mic“), dar din nefericire apa nu era adâncă 
și nu s-a înecat. 


SÂMBĂTĂ, 29 AUGUST 
Lună plină 


M-am plimbat pe malul lacului cu Hamish Mancini. 
Mi-a spus că el crede că mama lui o să divorțeze pentru 
a patra oară. Diseară se duce acasă; are programare la 
terapeut la New York, luni dimineaţă. 

Eu mi-am făcut bagajul și aștept să se întoarcă 
mama și Lucas dubiosul din pădurea de conifere, de la 
repriza lor de amor furtiv. 

Plecăm în zori. 

DUMINICA, 30 AUGUST 
A unsprezecea după 
Duminica Sfintei Treimi 


L-am convins pe Lucas să oprească pentru suvenire 
la Gretna Green. I-am luat Pandorei o piatră care avea 
forma unei vidre, lui Bert, o beretă scoțiană cu mot, câi- 
nelui, un papion ecosez, bunicii, o cutie de caramele cu 
model ecosez, Insectei Băţ, biscuiţi ecosez, lui Maxwell, 
o acadea ecosez în formă de suzetă. Lui tata i-am luat 
un prosop de bucătărie ecosez, iar mie, un caiet ecosez 
cu spirală. Sunt hotărât să devin scriitor. 

Iată un fragment din Gândurile mele despre Scoția, 
scris pe autostrada M6, la 190 km/h: 


Ceaţa sacră se retrage, dezvăluind culmile maiestuoase ale 
Scoției în toată maiestatea lor. O umbră se arată pe cerul trans- 
lucid — e un vultur, maiestuoasă pasăre de pradă. Cu ghearele ca 
un cleşte, aterizează pe un lac, ondulând maiestatea tăcută a 
apei agitate. Vulturul se opreşte doar cât să-şi afunde ciocul 
maiestuos şi îşi întinde iar aripile maiestuoase si zboară către 
cuibul lui impunător, pe deasupra dealurilor sterpe, aride, fără 
pic de iarbă. 

Vacile scoțiene. Încornoratul animal maiestuos al vâlcelelor 
îşi pleacă maiestuosul cap cu ochi cafenii şi păr zbârlit, în timp 
ce ruminează misterele Glencoe-ului. 


Am folosit puţin cam des „maiestuos“. Dar cred că e 
> 


bine scris. O să-l trimit la BBC când îl termin. Am 
ajuns acasă la 6 seara. Sunt prea obosit să mai scriu. 

LUNI, 31 AUGUST 
Sărbătoare legală în Marea Britanie 
(cu excepţia Scoției) 


Nimeni n-are bani. Băncile sunt închise, iar tata 
nu-și aduce aminte pinul de la card. A avut tupeul să 
împrumute cinci lire de la Bert Baxter. Cum să-i ceară 
bani unui pensionar bătrân?! E nedemn. 

Pandora și cu mine suntem îndrăgostiţi nebunește! 
Despărțirea n-a făcut decât să ne sporească pasiunea. Hor- 
monii noștri sunt răscoliți de fiecare dată când ne întâlnim. 
Pandora a dormit cu piatra-vidră în mână noaptea trecută. 
Cât îmi doresc să fi fost eu în locul pietrei-vidră! 


MARȚI, 1 SEPTEMBRIE 


Domnul Singh a trebuit să se întoarcă în India, să 
aibă grijă de părinţii lui bătrâni, așa că lui Bert i s-a 
spus că va trebui să se mute înapoi în coșmelia lui mur- 
dară! Domnul Singh zice că nu le poate lăsa pe femei 
singure în casă cu Bert. Cât de prost să fii? Pe Bert nu-l 
deranjează cine ştie ce; zice că e „chiar un compliment“. 

O să merg cu Pandora să facem curăţenie în casa lui 
Bert și o să-l ajutăm să se mute. Datorează primăriei 
două sute nouăzeci și patru de lire, restanţe la chirie. 
Trebuie să achite cincizeci de penny pe săptămână, așa 
că în mod sigur Bert o să moară dator. 


MIERCURI, 2 SEPTEMBRIE 


Azi am fost cu Pandora să vedem casa lui Bert. Arată 
de-a dreptul îngrozitor. Dacă Bert ar duce toate sticlele 

goale de bere la magazin, ar primi destui bani pe ele 
så-si plåteascå restantele la chirie. 


JOL, 3 SEPTEMBRIE 


Tata ne-a ajutat så scoatem toatå mobila de la par- 
terul casei lui Bert si toti carii au iesit så se bronzeze. 
Cånd am ridicat covoarele, am descoperit cå ani de zile 
Bert a mers peste un strat de praf, ziare vechi, ace de pår, 
bile si soareci in descompunere. Am pus covoarele pe 
bară si le-am bătut toată după-amiaza, dar praful se 
ridica în valuri non-stop. Pe la 5 după-amiaza, Pandora 
era foarte entuziasmată, susținea că pe unul dintre 
covoare se vede un model, dar o examinare mai atentă a 
dovedit că era o brioșă strivită. Mâine o să luăm cu noi 
șamponul pentru covoare al mamei Pandorei. Pandora 
zice că la teste a avut rezultate bune, dar pariez pe orice 
că n-a fost niciodată folosit pentru a curăța o șandrama 
infectă ca a lui Bert Baxter. 


VINERI, 4 SEPTEMBRIE 


Am asistat la un miracol! De dimineață, covoarele lui 
Bert erau gri închis. Acum unul este roșu de Axminster, 
iar celălalt, albastru de Wilton. Covoarele sunt afară, 
la uscat. Am răzuit toate podelele și am spălat mobila 
cu un fungicid dezinfectant. Pandora a dat jos perde- 
lele, dar, până să ajungă cu ele la chiuvetă, s-au des- 
trămat. Bert stătea într-un şezlong, ne critica și se 
plângea. Nu înţelege de ce nu e bine să trăiești într-o 
casă murdară. 

De ce nu e bine să trăiești într-o casă murdară? 

SAMBATA, 5 SEPTEMBRIE 


Azi-dimineață tata a dus sticlele lui Bert la magazin. 
Portbagajul, scaunele din spate și podeaua mașinii erau 
pline de sticle. Mașina trăsnea a bere. A rămas fără 
benzină și a sunat la AA. Angajatul AA a fost foarte 
nepoliticos, a zis că tata nu de Asociaţia Automobiliștilor 
are nevoie, ci de Alcoolici Anonimi! 


DUMINICĂ, 6 SEPTEMBRIE 
A douăsprezecea după Duminica Sfintei Treimi. 
Primul pătrar al Lunii 


Casa lui Bert arată grozav. Totul € super curat si 
strălucește. I-am mutat patul în salon, ca să se uite la 
televizor stând în pat. Mama Pandorei a aranjat foarte 
artistic florile, iar tatăl Pandorei a făcut o fantă în ușa 
din spate pentru ciobănescul german, pentru ca Bert să 
nu mai fie nevoit să-i deschidă ușa lui Sabre. 

Bert se mută mâine. 


LUNI, 7 SEPTEMBRIE 
Ziua Muncii, SUA şi Canada 


O scrisoare par avion de la Hamish Mancini. 


Bună, Aid! 

Ce mai faci? Sper că lucrurile merg ca pe roate cu Pandora! 
Pare plină de viaţă! Scoţia m-a dat pe spate! Ce departe era, m-a 
terminat! Eşti beton, Aid. Cred că eram cam traumatizat când am 
stat de vorbă, dar doctorul Eagelburger (psihanalistul meu) face 

minuni cu libidoul meu. Mama e cam distruså acum, se pare cå 
numărul patru e travestit si are o colecție Calvin Klein mai mişto 
decât a ei. Nu te enervează luna lui răpciune? Peste tot numai 
frunze nenorocite! 

Pe curând, amice!!! 

Hamish 


Le-am arătat scrisoarea Pandorei, lui tata și lui Bert, 
dar nimeni n-a înţeles-o. Lui Bert nu-i plac americanii, 
pentru că le-a luat cam mult să intre în război sau ceva 
de genu” ăsta. 

Bert e acum în casa lui curată. Nu ne-a mulțumit, dar 
pare fericit. 


MARȚI, 8 SEPTEMBRIE 


Joi începe nenorocita de școală. Am probat unifor- 
ma, dar mi-a rămas așa de mică, încât tata n-are înco- 
tro, trebuie să-mi cumpere mâine o uniformă nouă. 

Se dă cu capul de pereţi, dar nu-s eu de vină că e în 
creștere corpul meu, nu? Acum sunt cu doar cinci cen- 
timetri mai scund decât Pandora. Socoteala mea stag- 
nează la doisprezece centimetri. 


MIERCURI, 9 SEPTEMBRIE 


A sunat bunica, a aflat că Doreen și Maxwell au fost 
și ei la Skegness. N-o să mai vorbească niciodată cu tata. 
Asta e lista mea de cumpărături: 


Jachetă 29,99 lire 
2 perechi de pantaloni gri 23,98 lire 
2 tricouri albe 11,98 lire 

2 pulovere gri 7,98 lire 


3 perechi de sosete negre 2,37 lire 
1 sort pentru ora de educaţie fizică 4,99 lire 
1 maiou pentru ora de educaţie fizică 3,99 lire 
1 trening 11,99 lire 
1 pereche de pantofi pentru sport 7,99 lire 
1 pereche de ghete de fotbal şi crampoane 11,99 lire 
1 pereche șosete de fotbal 2,99 lire 
Sort pentru fotbai 4,99 lire 
Tricou pentru fotbal 7,99 lire 
Geantă sport Adidas 4,99 lire 
1 pereche pantofi negri 15,99 lire 
1 calculator 6,99 lire 
Stilou şi set de creioane 3,99 lire 
Set de geometrie 2,99 lire 


Tata își permite să cheltuiască o sută de lire. Prima 
de concediere cred c-a fost imensă, așa că nu înţeleg de 
ce zace în pat și oftează. E un zgârie-brânză! Oricum 
n-a plătit cu bani adevăraţi! A folosit cardul American 
Express. 

Pandora m-a admirat în noua mea uniformă. A zis 
că ea crede că am șanse mari să fiu ales monitor. 


«JOI, 10 SEPTEMBRIE 


Noul trimestru a început extraordinar. Sunt moni- 
tor! Prima mea misiune e monitorizarea întârzierilor. 
Trebuie să stau la gaura din grilaj și să notez numele 
tuturor celor care ajung târziu și încearcă să intre pe 
furiș. Pandora e și ea monitor. Ea se ocupă de păstrarea 
liniștii la coada de la cantină. 

Orarul nou mi-a fost dat de domnul Dock, noul 
indrumåtor al clasei. Cuprinde lectii pentru examenele 
obișnuite si pentru examenele avansate, iar orele de 
mate, engleză, educaţie fizică și religie comparată sunt 
obligatorii. Dar sunt și materii culturale și creative, la 
alegere. Așa că am ales studiile media (super ușor, nu 
faci decât să citeşti ziare și să te uiţi la televizor) și pre- 
natalitatea (o să fie vorba despre sex, sper). Domnul 
Dock predă și literatură engleză, așa că o să ne înțelegem 
bine, cred că acum sunt cel mai citit din toată școala. O 
să pot să-l ajut dacă se încurcă. 

I-am cerut cinci lire lui tata pentru excursia cu școala 
la British Museum. Și-a ieşit din minţi și a zis: „Nu era 
vorba că educaţia e gratuită?“ I-am spus că nu știu. 


VINERI, 11 SEPTEMBRIE 


Am avut o discuţie lungă cu domnul Dock. I-am explicat 
că provin dintr-o familie monoparentală și că tatăl meu e 
şomer și e foarte arțăgos. Domnul Dock a zis că nu-i pasă 
şi că pot să fiu progenitura unei mame negre, lesbiene, cu 
un singur picior și a unui tată arab, lepros, pitic și cocoșat, 
atâta timp cât eseurile sunt clare, inteligente și neafectate. 
Cam asta-i treaba cu arta de a fi dascăl! 


SÂMBĂTĂ, 12 SEPTEMBRIE 


Dimineaţă am scris un eseu clar, inteligent și neafec- 
tat despre natura sălbatică a Scoției. După-amiază am 
fost cu tata la cumpărături la Sainsbury's. L-am văzut 
pe Rick Lemon, era la standul de fructe și nu știa ce să 
facă; a zis că alegerea fructelor e un „act politic“. Refuză 

så cumpere mere sud-africane, mere golden frantuzesti, 
portocale israeliene, curmale tunisiene si grepfruturi 
americane. Pånå la urmå a ales rubarba englezeascå. 
„Deși, are o formå falicå, posibil sexistă“, a zis el. Priete- 
na lui, Tit (prescurtare de la Titia), ticsea coșul cu legu- 
minoase și orez. Avea o fustă lungă, dar de câteva ori i-am 
văzut gleznele păroase. Tata a zis că el preferă un picior 
ras frumos. Lui tata îi plac dresurile, jartierele, fustele 
mini și decolteurile! E super demodat. 


DUMINICĂ, 13 SEPTEMBRIE 
A treisprezecea după Duminica Sfintei Treimi 


Am fost s-o văd pe Blossom. Pandora nu o mai călă- 
rește, pentru că picioarele îi ating pământul când urcă 
pe ea. Săptămâna viitoare o să primească un cal adevă- 
rat. Îl cheamă Ian Smith], Proprietarii lui au locuit o 
vreme în Africa, în Zimbabwe. 

Mâine e ziua mamei. Face treizeci şi şapte de ani. 


LUNI, 14 SEPTEMBRIE 
Lună plină 


Am sunat-o pe mama înainte de ore. N-a răspuns 
nimeni. Probabil era în pat cu șobolanul de Lucas. 


1 Ian Smith (1919 — 2007) a fost prim-ministrul Rhodesiei 
între 1964 și 1979, perioadă în care Rhodesia cuprindea și teri- 
toriul actual al Republicii Zimbabwe. Pe 11 noiembrie 1965, 
Smith, care se opunea guvernării ţării de către africani și pleda 
pentru o perioadă de tranziţie, a declarat independenţa Rhode- 
siei față de Marea Britanie. 

Mesele de la scoalå sunt de tot rahatul acum. Sosul 
de fripturå a fost eliminat, incet-incet, la fel si crema 
din lapte și ouă și budincile calde. Meniul obișnuit: 
hamburger, fasole, cartofi prăjiţi, o cutie de iaurt sau o 
gogoașă. Nu e suficient pentru dezvoltarea oaselor și a 
musculaturii. Mă gândesc să protestăm împotriva 
doamnei Thatcher. Dacă ajungem apatici și fără fibră 
morală, nu o să fie din vina noastră. Poate că doamna 
Thatcher vrea să fim slabi, ca să nu participăm la 
demonstraţii în anii care vin. 


MARŢI, 15 SEPTEMBRIE 


Barry Kent a întârziat de trei ori într-o singură săp- 
tămână. Si, din nefericire, e de datoria mea să-l raportez 
domnului Scruton. 

Lipsa punctualităţii e semnul unei minţi dezorgani- 
zate. Așa că nu se poate să rămână nepedepsit. 


MIERCURI, 16 SEPTEMBRIE 


Clasa noastră merge vineri la British Museum. Pan- 
dora și cu mine o să stăm unul lângă altul în autocar. 
Ea aduce de acasă un număr din Guardian, ca să avem 
puţină intimitate. 


«JOI, 17 SEPTEMBRIE 


Profesoara Fossington-Gore ne-a vorbit despre British 
Museum. A zis că e „un tezaur fascinant care cuprinde 
realizările femeilor și bărbaţilor care au trăit înaintea 

noastră“. Nimeni n-a ascultat-o. Toţi erau atenţi la cum 
își atingea sânul stâng când se ambala. 


VINERI, 18 SEPTEMBRIE 


2 a.m. Doar ce m-am întors de la Londra. Pe auto- 
stradă șoferul autocarului a băgat viteză ca un nebun. 
Sunt prea șocat de această experienţă ca să fiu în stare 
să ofer o descriere clară sau inteligentă a acestei zile. 


SÂMBĂTĂ, 19 SEPTEMBRIE 


Şcoala s-ar putea să vrea o descriere precisă făcută 
de un observator imparţial al celor întâmplate pe dru- 
mul către Londra, în timpul excursiei și pe drumul de 
întoarcere. Sunt singurul care are pregătirea necesară. 
Pandora, deși e plină de calităţi, nu are nervii mei de 
oțel. 


Excursia clasei a 4-a D la British Museum 

7a.m.  Urcat în autocar. 

7:05  Mâncat pachetul de prânz, băut sucul diete- 
tic. 

7:10 Autocarul oprește pentru Barry Kent, care 
trebuia să vomite. 

7:20 Autocarul oprește pentru Claire Neilson, 
care trebuia să se ducă la toaletă. 

7:30 Autocarul pleacă din fața școlii. 

7:35 Autocarul se întoarce la școală pentru ca pro- 
fesoara Fossington-Gore să-și ia geanta. 

7:40 Şoferul autocarului începe să se comporte 
straniu. 

7:45 


7:55 
8:00 


8:10 


8:20 
8:25 
8:30 
8:35 
8:45 
9:15 
9:30 
9:40 
9:50 


9:51 
9:55 


9:56 
10:30 


11:30 


Autocarul oprește pentru Barry Kent, care 
trebuia să vomite din nou. 

Ne apropiem de autostradă. 

Şoferul oprește autocarul și ne spune să nu le 
mai arătăm degetul şoferilor de camion. 
Şoferul își pierde cumpătul și refuză să intre 
pe autostradă dacă „afurisiţii de profesori 
nu-i stăpânesc pe copii“. 

Profesoara Fossington-Gore ne obligă să ne 
ducem la locurile noastre. 

Se intră pe autostradă. 

Toată lumea cântă Zece sticle verzi. 

Toată lumea cântă Zece batiste verzi. 
Şoferul pune capăt cântecelor țipând foarte 
tare. 

Şoferul oprește la benzinărie si e văzut în 
timp ce bea cu sete dintr-o ploscă. 

Barry Kent împarte batoane de ciocolată 
furate de la autoservirea benzinăriei. Profe- 
soara Fossington-Gore alege un Bounty. 
Barry Kent vomită în autocar. 

Două fete care stau lângă Barry Kent vomi- 
tă şi ele. 

Şoferul refuză să oprească pe autostradă. 
Profesoara Fossington-Gore acoperă voma cu 
nisip. 

Profesoara Fossington-Gore dă la rate. 
Autocarul se târăște pe banda de refugiu, 
toate celelalte benzi sunt închise pentru 
reparaţii. 

În spate începe o bătaie când autocarul se 
apropie de capătul autostrăzii. . 

11:45 


11:50 


11:55 


12:30 


lpm. 


1:15 


1:30 


2:15 


Bătaia se termină. Profesoara Fossing- 
ton-Gore găseşte trusa de prim-ajutor si 
îngrijește rănile. Barry Kent e pedepsit så 
stea lângă șofer. 

Autocarul se strică în cartierul Swiss Cot- 
tage. 

Şoferul își pierde controlul în fața angajatu- 
lui AA. 

Clasa a 4-a D ia autobuzul roșu cu etaj către 
St Pancras. 

Clasa a 4-a D merge pe jos din St Pancras 
prin Bloomsbury. 

Profesoara Fossington-Gore bate la ușa 
Casei Tavistock, întreabă dacă doctorul 
Laing îl poate examina rapid pe Barry Kent. 
Dr Laing! este în America, unde ţine o serie 
de prelegeri. 

Intrăm în British Museum. Adrian Mole și 
Pandora Braithwaite sunt cuprinși de 
venerație la vederea patrimoniului Culturii 
Universale. Restul elevilor din clasa a 4-a D 
aleargă bezmetic, râzând de statuile nud și 
fugind de custozi. 

Profesoara Fossington-Gore nu face faţă. 
Adrian Mole îl sună cu taxă inversă pe 
director. Directorul e într-o ședință cu anga- 
jatele de la cantină, care sunt în grevă, nu 
poate fi deranjat. 


1 Casa Tavistock este sediul Asociaţiei Medicale Britanice 
(British Medical Association), iar doctorul R.D. Laing (1927 — 
1989) e un psihiatru care a avut un stagiu de cercetare la Clinica 
Tavistock, unde a lucrat până în 1964. 

8pm. 


3:05 


3:15 


4p.m. 


4:30 


4:35 


6 p.m. 


7p.m. 


7:30 
7:85 


7:36 


8p.m. 


8:30 


Custozii îi adună la un loc pe elevii din clasa 
a 4-a D și îi pun să stea pe treptele muzeului. 
Turiștii americani îl fotografiază pe Adrian 
Mole și spun că e un „elev englez drăguţ“. 
Profesoara Fossington-Gore își revine și 
duce clasa a 4-a D să viziteze locurile turistice 
din Londra. 

Barry Kent sare în fântâna din Trafalgar 
Square, cum prezisese Adrian Mole. 

Barry Kent dispare, ultima dată a fost văzut 
îndreptându-se către Soho. 

Vine poliţia, clasa a 4-a D e dusă la unitatea 
mobilă, se stabilește plecarea. Părinţii sunt 
anunțați telefonic de modificarea orei de 
întoarcere. Directorul e sunat acasă. Claire 
Neilson are o criză de isterie. Pandora Braith- 
waite îi spune profesoarei Fossington-Gore 
că e o rușine pentru tagma profesorilor. Pro- 
fesoara Fossington-Gore acceptă să demisi- 
oneze. 

Barry Kent e găsit într-un sex shop. E acuzat 
de furtul unei creme „Ajut-o să crească“ și a 
două „bice“. 

Autocarul pleacă de la poliţie cu escortă. 
Escorta își ia la revedere de la noi. 

Şoferul o imploră pe Pandora Braithwaite 
să păstreze ordinea. 

Pandora Braithwaite păstrează ordinea. 
Profesoara Fossington-Gore își scrie demi- 
sia. 

Pe autostradă șoferul bagă viteză ca un 
nebun. 

8:40 Ajungem înapoi. Rotile iau foc. Clasa a 4-a D 
amuţește de groază. Profesoara Fossing- 
ton-Gore e luată de la faţa locului de domnul 
Scruton. Părinţii protestează furioși. Şoferul 
e anchetat de poliţie. 


DUMINICĂ, 20 SEPTEMBRIE 
A paisprezecea după Duminica Sfintei Treimi. 
Ultimul pătrar al Lunii 


Am atacuri de panică de fiecare dată când mă gân- 
desc la Londra, la cultură sau la autostrada M1. Părinţii 
Pandorei depun plângeri oficiale în care-i reclamă pe 
toţi cei care le vin în minte. 


LUNI, 21 SEPTEMBRIE 


Domnul Scruton ne-a lăudat pe Pandora și pe mine 
pentru calităţile de lideri. Profesoara Fossington-Gore 
e în concediu medical. Toate excursiile școlare au fost 
anulate. 


MARŢI, 22 SEPTEMBRIE 


Poliţia a renunțat la acuzaţiile împotriva șoferului 
de autocar, dat fiind că există „dovezi ale unor provo- 
cări grave“. Sex-shopul a renunţat de asemenea la 
acuzaţii, dat fiind că, oficial, Barry Kent e un copil. 
Copil! Barry Kent n-a fost niciodată copil. 


MIERCURI, 23 SEPTEMBRIE 


Domnul Scruton a citit raportul meu despre excur- 
sia la Londra. Mi-a dat două note de merit pentru el! 

Azi la stiri au anuntat cå British Museum se gåndeste 
så interzicå vizitele scolare. 


«JOI, 24 SEPTEMBRIE 


Pandora și cu mine ne bucurăm împreună de sfârșitul 
de toamnă, plimbându-ne pe străzile pline de frunze și tră- 
gând în piept fumul focurilor în aer liber. E primul an în 
care trec pe lângă un castan fără să arunc cu un băț în el. 

Pandora zice că mă maturizez foarte repede. 


VINERI, 25 SEPTEMBRIE 


În seara asta am ieșit cu Nigel la o bătaie cu castane. 
Am găsit cinci frumuseți de castane mari și l-am făcut 
praf pe Nigel. Ha! Ha! Ha! 


SÂMBĂTĂ, 26 SEPTEMBRIE 


Am dus-o pe Blossom în vizită la Bert, care nu prea 
mai poate să facă plimbări lungi. Blossom o să fie vân- 
dută unei familii bogate, iar o fată, Camilla, o să înveţe 
să călărească pe ea. Pandora spune că Camilla e așa de 
distinsă, că nu-nţelegi ce spune. Bert a fost super trist, 
a zis „Și tu, şi eu o să fim vânduți și făcuţi clei.“ 


DUMINICĂ, 27 SEPTEMBRIE 
A cincisprezecea după Duminica Sfintei Treimi 


Blossom a plecat la 10:30 a.m. I-am dat un măr de 
şaisprezece penny ca s-o ajut să nu se mai gândească la 

suferinta ei. Pandora a alergat dupå remorca in care era 
dus poneiul, strigând „M-am răzgândit“, dar mașina a 
mers mai departe. 

Pandora s-a răzgândit si în privinţa lui lan Smith. 
Nu vrea să mai vadă niciodată vreun ponei sau vreun 
cal. Se simte vinovată că Blossom a fost vândută. 

Ian Smith a ajuns la 2:30 p.m. și a fost trimis înapoi. 
Faţa lui neagră avea o expresie diabolică în momentul 
în care mașina a plecat cu el. Tatăl Pandorei se duce 
mâine la bancă să anuleze cecul pe care l-a semnat joia 
trecută. Si faţa lui avea o expresie diabolică. 


LUNI, 28 SEPTEMBRIE 
Lună nouă 


Bert are ceva la picioare. Doctorii spun că are nevoie 
de îngrijire zilnică. Am fost pe la el azi, dar e prea greu, 
nu pot să-l ridic. Asistenta cartierului crede că lui Bert 
i-ar fi mai bine la azilul Alderman Cooper Sunshine. 
Dar eu nu cred. Trec pe lângă el în drum spre școală. 
Arată ca un muzeu. Bătrânii sunt ca niște exponate. 


Bert, eşti super bătrân. 

Îţi plac Sabre, sfecla roşie si țigările Woodbine. 
N-avem nimic în comun, 

Eu am paisprezece ani şi jumătate, 

Tu ai optzeci si nouă. 

Tu miroşi urât, eu nu. 

De ce suntem prieteni 

E un mister. 

MARTI, 29 SEPTEMBRIE 


Bert nu se intelege prea bine cu asistenta din cartier. 
Zice că nu-i convine să-i fie pipăite părţile intime de o 
femeie. Pe mine nu m-ar deranja. 


MIERCURI, 30 SEPTEMBRIE 


Mă bucur că se termină luna septembrie, a fost plină 
de bătăi de cap. Blossom nu mai e. Pandora e tristă. 
Bert abia se mai ține pe picioare. Tata tot fără serviciu. 
Mama tot înamorată de Lucas dubiosul. 

JOL, 1 OCTOMBRIE 


7.30 a.m. Cum m-am trezit, mi-am våzut bårbia pli- 
nå de coșuri. Cum să dau ochii cu Pandora? 

10 p.m. Am evitat-o pe Pandora toată ziua, dar m-a 
găsit la cantină. Am încercat să mănânc cu mâna peste 
barbă, dar am constatat că e foarte greu. I-am spus ade- 
vărul când am ajuns la iaurt. Mi-a acceptat infirmitatea 
cu foarte mult calm. A zis că nu schimbă cu nimic iubi- 
rea noastră, dar mi-am dat seama că săruturile ei nu 
mai aveau pasiunea de altădată când ne-am spus noap- 
te bună, după întâlnirea de la clubul pentru tineri. 


VINERI, 2 OCTOMBRIE 


6 p.m. Sunt foarte nefericit și, ca să mă consolez, 
apelez din nou la marea literatură. Nu mă surprinde că 
intelectualii se sinucid, înnebunesc sau mor din cauza 
băuturii. Simţim mai mult decât alţi oameni. Știm că 
lumea e putredă și că bărbiile sunt stricate de coșuri. 
Citesc Progres, coexistenţă și libertate intelectuală, de 
Andrei D. Saharov. 

E „un document de o importanţă inestimabilă“, așa 
scrie pe copertă. 

11.30 p.m. Progres, coexistenţă si libertate intelectuală 
e nemaipomenit de plictisitoare, după mine, Adrian Mole. 

Nu sunt de acord cu analiza lui Saharov privind cau- 
zele reînvierii stalinismului. Studiem Rusia la școală, 
așa că vorbesc în cunoştinţă de cauză. 


SÂMBĂTĂ, 3 OCTOMBRIE 


Pandora începe să fie distantă. Nu a apărut la Bert 
azi. A trebuit să fac curăţenie singur. 

M-am dus după-amiază la Sainsbury's, ca de obicei; 
vând prăjituri de Crăciun. Simt că viaţa trece pe lângă 
mine. 

Citesc La răscruce de vânturi. E genială. Dac-aș 
putea-o duce pe Pandora undeva pe o înălţime, sunt 
sigur că am regăsi vechea noastră pasiune. 


DUMINICĂ, 4 OCTOMBRIE 
A șaisprezecea după Duminica Sfintei Treimi 


Am convins-o pe Pandora să se înscrie la cursul de 
supraviețuire montană organizat în Derbyshire de 
clubul pentru tineri. Rick Lemon le trimite părinţilor 
o listă cu echipamentul de care avem nevoie și formu- 
larul prin care își dau acordul. Sau, în cazul meu, 
părintelui. Am doar două săptămâni ca să fiu în formă 
maximă. Încerc să fac cincizeci de flotări pe noapte. 
Încerc, dar nu reușesc. Până acum recordul meu e de 
șaptesprezece. 

LUNI, 5 OCTOMBRIE 


Bert a fost răpit de Asistenţa Socială! Îl tin la azilul 
Alderman Cooper Sunshine. Am fost să-l văd. Împarte 
o cameră cu un bătrân pe care-l cheamă Thomas Bell. 
Le-au fost trecute numele pe scrumiere. Sabre a primit 
un loc la Protecţia Animalelor. 

Câinele nostru s-a pierdut. E semn rău. 


MARȚI, 6 OCTOMBRIE 
Primul pătrar al Lunii 


Pandora și cu mine l-am vizitat pe Bert, dar a fost 
efectiv o pierdere de timp. 

Camera lui a avut un efect ciudat asupra noastră, 
n-am avut deloc chef de vorbă. Bert zice că o să dea în 
judecată Asistenţa Socială pentru că l-a lăsat fără drep- 
turi. Zice că acum trebuie să se culce la nouă jumate! 
Nu e corect, pentru că el s-a obișnuit să stea treaz până 
după Epilog. Am trecut prin salon pe drumul spre ieși- 
re. Bătrânii stăteau de-a lungul pereţilor în scaune 
înalte pentru copii. Televizorul era deschis, dar nimeni 
nu se uita la el, bătrânii păreau duși pe gânduri. 

Asistenţa Socială a văruit pereţii în portocaliu, ca 
să-i înveselească pe bătrâni. Nu pare să dea rezultate. 


MIERCURI, 7 OCTOMBRIE 


Thomas Bell a murit azi-noapte. Bert spune că 
nimeni nu părăsește viu azilul. Bert e cel mai bătrân 
dintre cei internaţi. E super îngrijorat de moarte. Acum 
e singurul bărbat din azil. Pandora zice că femeile 

trăiesc mai mult decât bărbaţii. Zice că e un fel de 
bonus, fiindcă femeile încep să sufere cu mult mai 
devreme. 

Câinele nostru încă nu s-a întors. Am pus un anunţ 
în magazinul domnului Cherry. 


«JOI, 8 OCTOMBRIE 


Bert încă trăiește, așa că l-am luat pe Sabre să-l vizi- 
tăm azi. L-am sprijinit pe Bert lângă fereastra camerei 
lui si i-a făcut cu mâna lui Sabre, care era pe gazonul 
de afară. Câinii nu sunt primiţi în casă. O altă regulă 
nasoală de-a lor. 

Câinele nostru tot nu s-a întors, probabil că a murit. 


VINERI, 9 OCTOMBRIE 


Directoarea azilului spune că, dacă Bert e super 
cuminte, poate să iasă duminică. Vine la noi, pentru 
prânz și cină. A venit factura de telefon. Am ascuns-o 
sub saltea. E în valoare de 289,19 lire. 


SÂMBĂTĂ, 10 OCTOMBRIE 


Sunt foarte îngrijorat pentru câinele nostru. A dis- 
părut de pe faţa suburbiei. Nigel, Pandora și cu mine 
am bătut toate fundăturile căutându-l. 

Și tata mă îngrijorează. Zace în pat până la amiază, 
dup-aia prăjește niște porcării într-o tigaie, mănâncă, 
deschide o doză sau o sticlă, după care stă și se uită la 
After Noon Plus. Nu încearcă deloc să-și găsească o 
slujbă. Ar trebui să facă o baie, să se tundă și să se 


æ 164 æ 


bårbiereascå. E şedinţă cu părinţii martea viitoare. 
I-am dus la curăţătorie cel mai bun costum. 

Am cumpărat o carte de la WH. Smith, a costat doar 
5 penny. E a unui scriitor fără succes pe nume Drake 
Fairclough; se cheamă Cordon Bleu pentru vârstnici. 
Bert vine mâine. Tatăl Pandorei a cerut să le fie decuplat 
telefonul. A descoperit convorbirile cu taxă inversă. 


DUMINICĂ, 11 OCTOMBRIE 
A șaptesprezecea după Duminica Sfintei Treimi 


VIZITA LUI BERT 

M-am trezit de dimineaţă și am scos mobila de pe hol 
ca să aibă Bert spaţiu de manevră în scaunul cu rotile. 
I-am făcut lui tata o cafea și i-am dus-o la pat, apoi 
m-am apucat să gătesc cog au vin pentru vârstnici. 
L-am lăsat să fiarbă și m-am dus sus să-l trezesc iar pe 
tata. Când am coborât, mi-am dat seama că s-a ales 
praful de coq au vin. Tot oţetul fiersese până se evapo- 
rase, iar carnea de pui era arsă. Am fost foarte dezamă- 
git fiindcă mă gândeam să-mi fac azi debutul ca bucătar. 
Voiam s-o impresionez pe Pandora cu talentele mele 
multiple, cred că începe să se plictisească de conversa- 
ţia mea despre marea literatură și industria norvegiană 
a pielăriei. 

Bert a insistat să aducă o cutie mare cu el când l-a 
luat tatăl Pandorei de la azil. Din cauza asta, apoi a 
scaunului cu rotile și a faptului că Bert s-a tolănit pe 
locurile din spate, am fost silit să mă ghemuiesc în 
portbagajul breakului. A durat o veșnicie să-l scoatem 
pe Bert din mașină și să-l punem în scaunul cu rotile. 
Aproape la fel de mult cât mi-a luat să-l fac pe tata să 
se ridice din pat. 

Tatål Pandorei a råmas så bea un påhårel, pe urmå 
un aperitiv, pe urmă încă unv’, pe urmă altul pentru 
drum. După care a mai băut un păhărel ca să demon- 
streze că el niciodată nu se îmbată ziua. Buzele Pandorei 
au început să se subţieze (probabil că femeile le învaţă 
pe fete să facă asta). I-a confiscat cheile de la mașină și 
a sunat-o pe maică-sa să vină să ia mașina. A trebuit să 
îndur să-l văd pe tata imitând nu știu ce individ pe 
care-l cheamă Frank Sinatra cântând One for My Baby 
and One More for the Road (Unu? pentru iubita mea 
şi-ncă unu’ pentru drum). Tatăl Pandorei a făcut-o pe 
barmanul cu urciorul nostru Tupperware pentru cremă 
de lapte și ou. Amândoi taţii cântau ca niște beţivi când 
a venit mama Pandorei. Buzele ei erau atât de subțiri, 
că aproape nu se mai vedeau. Le-a ordonat Pandorei și 
soțului să se ducă în mașină, apoi a apreciat că ar fi 
timpul ca tatăl meu să-și revină. A mai zis că știe că se 
simte umilit, alienat si amărât pentru că nu mai are un 
loc de muncă, dar că este un exemplu prost pentru un 
adolescent impresionabil. A plecat conducând cu două- 
zeci de kilometri la oră. Pandora mi-a trimis o bezea 
prin geamul din spate. 

Nu-s deloc de acord! Nu mă mai impresionează 
nimic din ce face tăică-meu. La cină am mâncat orez cu 
curry Vesta semipreparat, moment în care a venit 
doamna Singh și a vorbit hindi cu Bert. Se pare că 
găsea curry-ul nostru foarte amuzant, tot arăta către el 
râzând. Uneori am impresia că sunt singurul din lume 
care încă mai are maniere. 

Bert i-a spus tatei că e convins că infirmierele încear- 
că să-l otrăvească (pe Bert, nu pe tata), dar tata i-a zis 
că toată mâncarea din instituţii e la fel. Când a venit 
timpul să se întoarcă la azil, Bert a început să plângă. 

Zicea: „Nu mă puneţi să mă-ntorc acolo“ si alte lucruri 
triste. Tata i-a explicat că noi n-avem cum să-l îngrijim 
acasă, pentru că nu ne pricepem, așa că Bert a fost dus 
la mașină, deși tot lăsa în jos frâna de la scaunul cu 
rotile. Ne-a rugat să păstrăm cutia cu care venise la noi 
acasă. Zicea că trebuie deschisă la moartea lui. Tine 
cheia la gât, legată cu un șnur. 
Câinele e tot absent nemotivat. 


LUNI, 12 OCTOMBRIE 
Ziua lui Columb, SUA. Ziua Recunoștinței, Canada 


Am fost în seara asta la clubul pentru tineri „Nu 
stăm pe străzi“. Rick Lemon ne-a ţinut o prelegere des- 
pre tehnici de supraviețuire. Cel mai bun lucru de făcut 
când suferi de hipotermie este să te bagi într-un sac de 
plastic cu o femeie goală. Pandora a făcut o obiecţie 
formală, iar prietena lui Rick Lemon, Tit, s-a ridicat și 
a plecat. Asta-i norocul meu, o să fiu la munte cu o 
femeie frigidă! 

Odihnească-se în pace câinele. 


MARȚI, 13 OCTOMBRIE 
Lună plină 


Am primit un telefon furios de la bunica, întreba când 
trecem să luăm câinele. Prostul de câine s-a înființat la 
ea acasă pe 6 octombrie. M-am dus la ea imediat și am 
fost șocat de cum arăta câinele: bătrân și cărunt. A 
împlinit 11 ani omenești. În ani câineşti ar trebui să 
primească pensie. N-am mai văzut un câine care să 

imbåtråneascå asa repede. Cele opt zile petrecute cu 
bunica trebuie så fi fost un iad. Bunica e foarte severă. 


MIERCURI, 14 OCTOMBRIE 


Aproape m-am obișnuit cu bătrânele din azil. Trec 
pe-acolo în fiecare după-amiază pe drumul de întoarce- 
re de la școală. Par încântate să mă vadă. Una mi-a 
împletit o cagulă pentru weekendul de supraviețuire. O 
cheamă Queenie. 

Am făcut treizeci și șase de flotări în seara asta. 


«JOI, 15 OCTOMBRIE 


Am fost la clubul pentru tineri să probez niște 
bocanci oribili, groaznic de vechi. Rick Lemon i-a închi- 
riat de la un magazin cu articole de munte. Ca să-mi 
vină o pereche a trebuit să port trei perechi de șosete. 
Șase dintre noi mergem. Rick ne conduce. 

Nu e calificat, dar are experienţă de supravieţuire în 
condiţii vitrege. S-a născut și a crescut în Kirby New 
Town. Am fost la Sainsbury și mi-am cumpărat mânca- 
rea de supravieţuire. Trebuie să ne cărăm mâncarea și 
echipamentul în rucsac, așa că greutatea e un factor 
important. Am cumpărat: 


1 cutie de fulgi de porumb 
2 cutii de lapte 

1 cutie cu pliculeţe de ceai 
1 conservă de rubarbă 

2,5 kg de cartofi 

0,25 kg de slănină 

0,25 kg de unt 

2 påini 

0,5 kg de brånzå 

2 pachete de biscuiti 

1 kg de zahår 

1 rolå de hårtie igienicå 
såpun lichid 

2 conserve de ton 

1 conservå de carne fiartå 
1 conservå de morcovi 


Abia-mi puteam cåra måncarea pentru supravietui- 
re de la Sainsbury, așa că nu știu cum o så mă descure 
într-o drumeţie pe dealuri! Tata a sugerat să mai 
renunţ la câte ceva. Am lăsat deoparte hârtia igienică 
si fulgii de porumb. 


VINERI, 16 OCTOMBRIE 


Am hotărât să nu-mi iau jurnalul la Derbyshire. Nu 
pot garanta că n-o să fie citit de niște ochi ostili. Pe 
lângă asta, n-o să-mi încapă în rucsac. Trebuie să ter- 
min acum, microbuzul e afară și claxonează. 


SÂMBĂTĂ, 17 OCTOMBRIE 


DUMINICĂ, 18 OCTOMBRIE 
A optsprezecea după Duminica Sfintei Treimi 


8p.m. E minunat să te afli din nou în civilizaţie! 


Am trăit ca cel mai josnic sălbatic în ultimele două 
zile! Am dormit pe pământ tare, doar cu un sac de 

dormit intre mine si påmånt! M-am chinuit så fac car- 
tofi pråjiti la primus! Mi-am tåråt picioarele prin påra- 
ie in bocancii care må chinuiau! A trebuit så-mi fac 
nevoile in aer liber! M-am sters la fund cu frunze! N-am 
putut så fac baie sau så må spål pe dinti! Nu tu televi- 
zor, nu tu radio, nimic! Rick Lemon nici måcar nu ne-a 
lăsat să stăm în microbuz când a-nceput să plouă! A zis 
că trebuie să facem un adăpost din ce ne oferea generos 
natura! Pandora a găsit o pungă de plastic în care fusese 
mâncare pentru animale, am luat-o și ne-am acoperit 
pe rând cu ea. 

Nu știu cum am supravieţuit. Mi-au crăpat ouăle, mi 
s-a murat pâinea, mi s-au sfărâmat biscuiţii, nimeni nu 
avea un desfăcător de conserve. Aproape am murit de 
foame. Bafta mea a fost că brânza nu se scurge, nu se 
rupe, nu se îmbibă cu apă, nu se ţine în conserve. Am 
fost bucuros când am fost găsiţi și duși la sediul Salva- 
montului. Rick Lemon a fost certat pentru că nu avea 
nici hartă, nici busolă. A răspuns că știe dealurile ca pe 
podul palmei. Înseamnă că purta mănuși, i-a zis șeful 
salvamontiștilor, pentru că eram la unsprezece kilome- 
tri de microbuz și ne îndreptam în direcţia greșită. 

Acum voi dormi într-un pat pentru prima dată după 
două zile. Nu mă duc mâine la școală din cauza bășicilor. 


LUNI, 19 OCTOMBRIE 


A trebuit să-mi odihnesc picioarele două zile. Docto- 
rul Gray a fost foarte nemulțumit: a zis că urăște să fie 
chemat pentru câteva bășici la picioare. 

Am fost foarte surprins de atitudinea lui. E un fapt 
bine cunoscut că montaniarzii fac cangrenă la degetele 
mari de la picioare. 

MARTI, 20 OCTOMBRIE 
Ultimul påtrar al Lunii 


Stau in pat, nu pot merge din cauza durerii crunte, 
iar tata se achită de îndatoririle părintești aruncân- 
du-mi câteva sandviciuri cu şuncă de trei ori pe zi! Dacă 
mama nu vine mai repede acasă, o să ajung un defavo- 
rizat și un inadaptat. Deja sunt neglijat. 


MIERCURI, 21 OCTOMBRIE 


M-am dus șchiopătând la școală. Toţi profesorii pur- 
tau cele mai bune haine pentru că diseară e ședința cu 
părinţii. Tata s-a aranjat și și-a pus cel mai bun costum. 
Arăta OK, slavă Domnului! Nimeni n-ar fi zis că e 
șomer. Toți profesorii i-au zis că fac cinste școlii. Tatăl 
lui Barry Kent era negru de supărare. Ha! Ha! Ha! 


«JOI, 22 OCTOMBRIE 


Am șchiopătat jumătate din drumul către școală. Câine- 
le venea după mine. Am șchiopătat înapoi acasă. Am închis 
câinele în magazia cu cărbuni. Am șchiopătat tot drumul 
către școală. Cincisprezece minute întârziere. Domnul 
Scruton a zis că nu e un exemplu bun ca monitorul să 
întârzie. Ii e ușor să vorbească! El vine la școală într-un 
Ford Cortina, iar apoi tot ce trebuie să facă e să conducă 
şcoala. Eu am o mulțime de probleme, dar nu și mașină. 


VINERI, 23 OCTOMBRIE 


Am primit o scrisoare de la spital din care am aflat 
că trebuie să-mi scot amigdalele marti, pe 27. A fost un 

adevårat soc pentru mine! Tata-mi spune cå sunt pe 
lista de asteptare de cånd aveam cinci ani! Deci a tre- 
buit så sufår anual cåte un acces de amigdalitå, timp de 
nouå ani, numai pentru cå Serviciul National de Sånå- 
tate e subfinantat! 

De ce nu pot scoate moasele amigdalele la naștere? 
Ar scuti multă bătaie de cap, suferinţă și cheltuială. 


SÂMBĂTĂ, 24 OCTOMBRIE 
Ziua Naţiunilor Unite 


Am fost la cumpărături să-mi iau halat, papuci, pija- 
male și articole de toaletă. Tata se văita, ca de obicei. 
Zicea că nu înţelege de ce nu pot purta vechile haine de 
noapte la spital. I-am spus că aș arăta ridicol în halatul 
meu cu Peter Pan și în pijamalele cu ursulețul Winnie. 
Pe lângă croiala lor dezgustătoare, mi-au rămas mici și 
sunt peticite. Mi-a zis că atunci când era mic dormea 
într-o cămașă de noapte făcută din doi saci de cărbuni 
cusuţi laolaltă. Am sunat-o pe bunica să verific afirma- 
ţia asta suspectă, iar tata a fost silit s-o repete la tele- 
fon. Bunica a spus că nu era niciun sac de cărbuni, erau 
saci de făină, așa că acum știu că tata e un mincinos 
incurabil. Echipamentul de spital a ajuns să coste cinci- 
zeci și patru de lire si nouăsprezece penny; asta fără 
fructe, ciocolate și Lucozade. Pandora mi-a zis că arăt 
ca Noël Coward în noul meu halat din supraelastic 
englezesc. I-am zis „Mulţumesc, Pandora“, deși, ca să 
fiu sincer, nu știu cine este sau a fost Noél Coward. 
Sper că nu-i un criminal în serie sau ceva de genul ăsta. 

DUMINICĂ, 25 OCTOMBRIE 
A nouăsprezecea după Duminica Sfintei Treimi. 
Se schimbă ora 


Am sunat-o pe mama să-i spun despre chinul apro- 
piat al operaţiei mele. Nicio reacţie. Tipic. Mai degrabă 
ar ieşi să se distreze cu dubiosul de Lucas decât să-l 
încurajeze pe singurul ei copil! 

A sunat bunica să-mi spună că ştie pe cineva care 
ştie pe cineva care ştie pe cineva căruia i-au fost scoase 
amigdalele și a sângerat până la moarte pe masa de 
operaţie. La final mi-a spus: „Nu te îngrijora, Adrian, 
sunt sigură că o să te faci bine.“ 

Mii de mulţumiri, bunico! 


LUNI, 26 OCTOMBRIE 
Sărbătoare legală în Republica Irlanda 


11 a.m. Am împachetat, după care m-am dus să-l văd 
pe Bert. Arată din ce în ce mai rău, ar putea fi ultima 
dată când ne vedem. Și Bert știe pe cineva care a sân- 
gerat până la moarte pe masa de operaţie după ce i-au 
fost scoase amigdalele. Sper că-i aceeași persoană. 

Mi-am luat rămas-bun de la Pandora: a plâns și m-a 
emoționat. Mi-a adus una dintre potcoavele vechi ale 
lui Blossom s-o iau în spital. Mi-a zis că unui prieten al 
tatălui ei i-a fost scos un chist din piept și că nu și-a mai 
revenit din anestezie. Am fost primit în Pavilionul Ivy 
Swallow la ora 2 p.m., calculată după Greenwich. 

6p.m. Tata tocmai a plecat de lângă patul meu după 
ce a așteptat patru ore să aibă voie să plece. Mi-a fost 
examinată fiecare părticică a corpului. Mi-au fost 

prelevate substante lichide din corp, am fost cåntårit si 
imbåiat, måsurat, impins si impuns, dar nimeni nu mi 
s-a uitat în gât! 

Am pus dicționarul medical al familiei pe masa de 
lângă pat, ca să-l vadă doctorii și să fie impresionați. 
Încă nu pot spune cum arată restul pavilionului pentru 
că infirmierele au uitat să îndepărteze paravanele. De 
patul meu a fost agăţat un bilet pe care scrie „Doar 
lichide“. Mi-e super frică. 

10 p.m. Mor de foame. O soră de culoare mi-a luat 
toată mâncarea și băutura. Ar trebui să mă culc, dar e 
ca la balamuc aici. Bătrânii cad întruna din pat. 

Miezul nopții. A fost pus un bilet nou pe marginea 
patului; zice „Fără mâncare și băutură“. Mor de sete! 
Mi-aș da mâna dreaptă pentru un suc dietetic. 


MARȚI, 27 OCTOMBRIE 
Lună nouă 


4 a.m. Sunt deshidratat! 

6 a.m. Doar ce m-am trezit. Operația e abia la 10. 
Atunci de ce nu m-au lăsat să dorm? Trebuie să mai fac 
o baie. Le-am spus că interiorul corpului meu este ope- 
rat, dar nu m-ascultă. 

7 a.m. O asistentă chineză a stat în baie cu mine să 
fie sigură că nu beau vreun strop de apă. Se tot holba, 
așa că mi-am acoperit socoteala cu buretele. 

7.30 a.m. Sunt îmbrăcat ca un nebun, gata de opera- 
tie. Mi s-a făcut o injecție, ar trebui să mă adoarmă, dar 
sunt cât se poate de treaz si ascult o ceartă despre pier- 
derea fișelor unui pacient. 

8 a.m. Gura mi s-a uscat de tot, voi înnebuni de sete, 
n-am băut nimic de ieri seara, la 9:45. Simt că plutesc, 

cråpåturile din tavan aratå foarte interesant. Trebuie 
så gåsese un loc in care så-mi ascund jurnalul. Nu vreau 
så-si bage vreun curios nasul. 

8.30 a.m. Mama e la marginea patului. O så-mi punå 
jurnalul în geanta ei. A promis (pe viaţa câinelui) så 
nu-l citească. 

8.45 a.m. Mama e în parcul spitalului, fumează o 
ţigară. Arată bătrână și trasă la față. O ajunge din 
urmă dezmăţul. 

9 a.m. 'Tot vin în pavilion tărgile cu rotile, oameni 
inconștienţi sunt descărcaţi în paturi. Cei care împing 
tărgile poartă salopete verzi și sunt incåltati cu cizme 
de cauciuc. Trebuie să fie o grămadă de sânge pe podea- 
ua sălii de operaţii! 

9.15 a.m. Targa se îndreaptă către mine! 

Miezul nopții. Am rămas fără amigdale. Durerea mă 
copleșește. Treisprezece minute i-a luat mamei să-mi 
găsească jurnalul. Nu se descurcă cu propria-i geantă. 
Are șaptesprezece compartimente. 


MIERCURI, 28 OCTOMBRIE 


Nu sunt în stare să vorbesc. Și dacă gem mă doare 
groaznic. 


«JOI, 29 OCTOMBRIE 


Am fost mutat într-un salon separat. Ceilalţi paci- 
enţi nu pot îndura să m-audă suferind. 

Am primit o felicitare cu urări de însănătoșire de la 
Bert și Sabre. 

VINERI, 30 OCTOMBRIE 


Am reușit azi să înghit puţin din supa făcută de 
bunica. A adus-o în termos. Tata mi-a adus o pungă 
mare de chipsuri; putea la fel de bine să-mi aducă lame 
de ras! 

Pandora a venit să mă viziteze, n-am prea avut ce 
să-i șoptesc. Nu te mai interesează să faci conversaţie 
când te zbaţi între viaţă și moarte. 


SÂMBĂTĂ, 31 OCTOMBRIE 
Halloween 


3 a.m. A trebuit să reclam gălăgia care se-aude din 
pavilionul asistentelor. Sunt sătul să ascult (și să văd) 
asistente bete și polițiști în afara orelor de serviciu care 
topåie de colo-colo costumaţi ca vrăjitoare și vrăjitori. 
Asistenta Boldry făcea ceva deosebit de neplăcut cu un 
dovleac. 

O să-mi fac o asigurare privată de sănătate cât de 
curând. 


DUMINICĂ, 1 NOIEMBRIE 
A douăzecea după Duminica Sfintei Treimi 


Asistentele m-au tratat cu foarte multă răceală. 
Spun că ocup un pat în care ar putea sta un om bolnav! 
O să pot pleca după ce voi fi în stare să mănânc un cas- 
tron cu fulgi de porumb. Până acum am refuzat: e prea 
dureros, nu pot îndura. 

LUNI, 2 NOIEMBRIE 


Asistenta Boldry mi-a våråt pe gât, pe gâtul meu 
suferind, o lingură de fulgi de porumb și nici n-am apu- 
cat s-o diger, că ea a și început să strângă așternuturile 
de pe pat. S-a oferit să-mi dea bani de taxi, dar i-am 
spus că prefer să-l aștept pe tata să vină să mă ia cu 
mașina. 


MARȚI, 3 NOIEMBRIE 
Ziua alegerilor, SUA 


Sunt în patul meu. Pandora îmi dă putere. Comunicăm 
fără cuvinte. Operația mi-a afectat vocea. 


MIERCURI, 4 NOIEMBRIE 


Azi am spus, răgușit, primele mele cuvinte, după o 
săptămână. Am zis „Tată, sun-o pe mama și spune-i că 
greul a trecut.“ 

Tata s-a simţit ușurat și a fost copleșit de emoție. 
Râdea aproape isteric. 


«OI, 5 NOIEMBRIE 
Primul pătrar al Lunii 


Doctorul Gray zice că vorbesc așa pentru că „în 
adolescenţă vocea e în schimbare“. Tot timpul e țâfnos! 
Abia mă ţin pe picioare și el vrea să mă duc la cabi- 
netul lui, să stau la rând într-o sală de așteptare plină 
de microbi! A zis că ar trebui să fiu afară, să fac focuri 

în aer liber cu alți băieţi de vârsta mea. I-am spus că 
sunt prea bătrân pentru astfel de ritualuri păgâne. El 
a zis că are patruzeci si șapte de ani și tot se bucură de 
un foc bine făcut. 

Patruzeci și șapte! Asta explică multe, ar trebui să 
fie scos la pensie. 


VINERI, 6 NOIEMBRIE 


Tata mă duce mâine la o petrecere cu foc în aer liber 
(dacă o să fiu în stare să merg, desigur). Petrecerea e 
ţinută ca să se strângă donații pentru fondul de cheltu- 
ieli al Comitetului Consilierilor Maritali. 

Mama Pandorei aduce mâncarea, tatăl Pandorei se 
ocupă de artificii. Tata o să se ocupe de aprinderea focului, 
aşa că o să stau la o distanţă de cel puţin o sută de metri. 
L-am văzut de mai multe ori pârlindu-și sprâncenele. 

Noaptea trecută niște iresponsabili de pe strada 
noastră au făcut o petrecere cu foc în aer liber în grădi- 
na din spatele casei lor! 

Chiar așa! 

Deși au fost avertizaţi de toate pericolele posibile la 
radio, TV, Blue Peter! şi mass-media, ei au făcut ce-au 
vrut ei. N-au existat accidente, dar asta nu înseamnă 
decât că au avut noroc. 


SÂMBĂTĂ, 7 NOIEMBRIE 


Focul în aer liber al Comitetului Consilierilor Maritali 
a fost uriaș. A fost un efort al comunităţii încununat de 


1 Emisiune celebră pentru copii, difuzată de BBC din 1958. 

succes. Domnul Cherry a donat cåteva sute de reviste 
Now! A zis că zac în depozit de mai mult de un an de 
zile. 

Pandora a aruncat în foc colecţia de benzi desenate 
Jackie, a zis că „nu rezistă unei analize feministe“ și că 
nu vrea „să ajungă la niște fete tinere“. 

Domnul Singh şi toţi copiii din familia lui au adus 
pocnitori indiene. Sunt mult mai zgomotoase decât cele 
englezești. Din fericire, câinele nostru era încuiat în 
magazia de cărbuni, cu vată în urechi. | 

Nimeni nu a suferit arsuri grave, dar cred că a fost 
o greșeală să primim artificiile în același timp cu mân- 
carea. Eu am aruncat în foc factura de telefon pe care 
o primiserăm de dimineaţă. 


DUMINICĂ, 8 NOIEMBRIE 
A douăzeci şi una după Duminica Sfintei Treimi. 
Duminica comemorativă 


Strada e plină de fum înecăcios. M-am dus să văd 
focul în aer liber. Revistele Now sunt încă printre căr- 
bunii încinși, refuză să ardă. (Factura telefonică a dis- 
părut, slavă Domnului!) 

Domnul Cherry va trebui să sape o groapă mare si 
să toarne var peste revistele Now, până nu se sufocă tot 
cartierul. 

M-am dus să-l văd pe Bert. leşise cu Queenie. 


LUNI, 9 NOIEMBRIE 


Din nou la școală. Câinele e la veterinar, va suferi o 
operaţie pentru scoaterea vatei din urechi. 

MARTI, 10 NOIEMBRIE 


Mi s-au umflat sfârcurile! Mă transform în fată!!! 


MIERCURI, 11 NOIEMBRIE 
Ziua Veteranilor, SUA, Canada. Lună plină 


Doctorul Gray m-a scos de pe lista cu vizitele la 
domiciliu! A zis că umflarea sfârcurilor nu e deloc 
neobișnuită. De obicei, băieţii trec prin asta la doispre- 
zece ani și jumătate. Doctorul Gray spune că sunt ima- 
tur emoţional si fizic! Cum să fiu imatur? Doar am 
primit o scrisoare de respingere de la BBC! Și cum să 
mă fi dus la chirurgie cu sfârcurile umflate? 

Oricum nu înţeleg de ce i se spune chirurgie. El nu 
operează pe nimeni acolo. 


«JOI, 12 NOIEMBRIE 


I-am spus domnului Jones că nu pot veni la ora de 
educaţie fizică, din cauza problemei cu sfârcurile umfla- 
te. A fost extrem de crud. Nu ştiu ce i-or fi învățând la 
colegiul de pregătire a profesorilor. 


VINERI, 13 NOIEMBRIE 


Astă seară am avut cu Pandora o discuţie foarte sin- 
ceră despre relaţia noastră. Nu vrea să se mărite cu 
mine peste doi ani! 

Vrea să aibă o carieră! 

Normal cå am fost devastat de aceastå loviturå. I-am 
spus că nu m-ar deranja să aibă si ea o slujbulitå într-o 
patiserie sau ceva după nuntă, dar a zis că ea are de 
gând să facă studii universitare și că n-o să se ducă 
niciodată la patiserie decât ca să cumpere pâine. 

S-au spus vorbe grele. (Ale ei au fost mai grele decât 
ale mele.) | 


SÂMBĂTĂ, 14 NOIEMBRIE 


Revistele Now, carbonizate, plutesc peste fundătura 
noastră. Par să posede puteri speciale de supraviețuire. 
Primăria a trimis o echipă specială de curăţare ca să le 
adune. 

Câinele a scăpat de vata din urechi. Dar se preface 
că nu aude. 

Am fost să-l văd pe B.B., dar ieșise cu Queenie. Îl 
obligă să meargă cu ea la centrul de relaxare. 


DUMINICĂ, 15 NOIEMBRIE 
A douăzeci si doua după Duminica Sfintei Treimi 


Am citit Un oraș ca Alice, de Nevil Shute, e absolut 
genială. Aș vrea să am un prieten intelectual cu care să 
discut despre marea literatură. Tata crede că Un oraș 
ca Alice a fost scrisă de Lewis Carroll. 


LUNI, 16 NOIEMBRIE 


M-am întors de la școală cu o durere de cap. Atâta 
gălăgie și ţipete și agresivitate mă termină! Mă gândesc 
că profesorii ar trebui să fie mai civilizaţi. 

MARȚI, 17 NOIEMBRIE 


Tata mă îngrijorează profund. Nici măcar știrile 
neîntrerupte despre sarcina Prințesei Diana nu-i ridică 
moralul. 

Bunica deja a tricotat trei perechi de botoșei și i-a 
trimis la Palatul Buckingham. E o patrioată în toată 
puterea cuvântului. 


MIERCURI, 18 NOIEMBRIE 
Ultimul pătrar al Lunii 


Copacii sunt goi-goluți. 
Veşmintele lor autumnale 

Sunt împrăștiate pe trotuar. 
Măturătorii primăriei le dau foc 
Creând astfel ruguri orăşeneşti. 
Eu, Adrian Mole, | 

Le lovesc cu piciorul 

Şi-mi ard pantofii Hush Puppies. 


Am copiat-o cu atenţie și i-am trimis-o lui John 
Tydeman, la BBC. Mi-a lăsat impresia că e genul de 
bărbat căruia ar putea să-i placă poeziile despre frunze 
și toamnă. 

Neapărat trebuie să-mi fie citită la radio sau publi- 
cată o poezie, altfel Pandora n-o să mă mai respecte. 

JOL, 19 NOIEMBRIE 


Pandora mi-a sugerat să mă folosesc de copiatorul 
şcolii și să creez o revistă literară. Am scris primul 
număr în pauza de prânz. Titlul este Vocea tinerilor. 


VINERI, 20 NOIEMBRIE 


Pandora s-a uitat peste Vocea tinerilor. Mi-a sugerat 
să nu scriu singur toată revista, ci să invit și alți scrii- 
tori talentaţi să colaboreze. 

A zis că ea ar scrie ceva despre amenajarea ghivece- 
lor. Claire Neilson mi-a dat o poezie punk, e foarte 
avangardistă, dar nu mi-e teamă să ies din tipare. 


Poezie punk 


Societatea e o vomă, 
O borâtură împuţită. 
Pe steag 

Sid era depravat 
Johnnie era putred, 
Moarte, moarte, moarte. 
Omorâţi de cenușiu. 
Anglie împuţită. 
Cloacă universală. 
Hazna a Europei. 
Salutare punkişti, 
Regi şi Regine 

Ale străzii.! 


! Sid și Johnny sunt Sid Vicious și Johnny Rotten, solistul, 
respectiv basistul trupei Sex Pistols. 

Vrea să-l publice sub un alt nume, tatăl ei e consilier 
conservator. 

Nigel a scris un text scurt despre întreținerea cursi- 
erelor. E foarte plictisitor, dar nu-i pot spune, pentru că 
e cel mai bun prieten al meu. 

Tipărim revista miercuri. 

Pandora pregătește matriţele în weekend. Acesta e 
primul meu editorial: 


Salut, copii, 

Asta e revista voastră școlară. Da, chiar aşa! Scrisă şi produsă 
folosind numai mâna de lucru a minorilor. Mulţi poate nu știți 
miracolele amenajării ghivecelor sau bucuriile întreținerii cursi- 
erelor. Dacă nu știți despre ce e vorba, pregătiți-vă să aveţi parte 
de surprize fascinante! 


ADRIAN MOLE, EDITOR 
O s-o vindem cu douăzeci și cinci de penny. 


SÂMBĂTĂ, 21 NOIEMBRIE 


Tatăl Pandorei a furat o cutie cu matrițe de la birou. 
Eu scriu, iar Pandora bate la mașină primele pagini din 
Vocea tinerilor. Sunt la jumătatea unui articol în care 
îl denunţ pe Barry Kent. I-am pus titlul „Barry Kent: 
Adevărul!“ De la discuţia spectaculoasă pe care a avut-o 
bunica cu el, n-a îndrăznit să se mai atingă de mine, 
așa că știu că sunt în siguranţă. 

Sunt prea ocupat ca să mai trec pe la Bert, mă duc 
mâine. 

DUMINICA, 22 NOIEMBRIE 
Ultima dupå Duminica Sfintei Treimi 


Am terminat articolul despre Barry Kent. O så zgu- 
duie scoala din temelii. Am scris si despre perversiuni- 
le sexuale ale lui Barry Kent — obiceiul lui dezguståtor 
de a-și arăta socoteala pentru cinci penny. 


LUNI, 23 NOIEMBRIE 


Am primit o felicitare de Crăciun de la bunica și o 
scrisoare de la poștă prin care eram anunţaţi că o să ne 
fie tăiat telefonul! 

Am uitat să trec pe la Bert. Pandora și cu mine am 
fost foarte ocupați cu tipărirea ziarului. Ce-aș vrea să fi 
fost ocupat cu Pandora. 

2 a.m. Ce-o să fac cu factura telefonică? 


MARŢI, 24 NOIEMBRIE 


Nigel doar ce-a plecat, s-a supărat pe mine. Nu a fost 
de acord cu felul în care i-am redactat articolul. Am 
încercat să-i explic că o mie cinci sute de cuvinte despre 
spiţele de bicicletă e pur și simplu narcisism, dar n-a 
vrut s-audă. Și-a retras articolul. Slavă Domnului! 
Două pagini mai puţin de legat. Vocea tinerilor ajunge 
în clase mâine. 

Trebuie să trec mâine pe la Bert. 

MIERCURI, 25 NOIEMBRIE 


Ne confruntăm cu o grevă neautorizată! Doamna 
Claricoates, secretara școlii, refuză să se ocupe de 
Vocea tinerilor. Zice că în fișa postului ei nu scrie nică- 
ieri că trebuie să-și piardă vremea cu revista școlii. 
Echipa editorială s-a oferit să multiplicăm chiar noi 
exemplarele, dar doamna Claricoates zice că doar ea 
știe să folosească „rabla aia“. Sunt disperat. Șase ore 
de muncă degeaba! 


«JOI, 26 NOIEMBRIE 
Ziua Recunoștinței, SUA. Lună nouă 


Tatăl Pandorei fotocopiază Vocea tinerilor la copia- 
torul lui de la birou. N-a vrut, dar Pandora s-a dus 
supărată în camera ei și a spus că nu mănâncă până nu 
e de acord. 


VINERI, 27 NOIEMBRIE 


Cinci sute de exemplare din Vocea tinerilor au fost 
scoase la vânzare azi pe holul de la cantină. 

Cinci sute de exemplare au fost încuiate după-amia- 
ză în dulapul din sala de sport. Niciun exemplar vân- 
dut! Niciunul! Colegii mei sunt niște filistini și niște 
imbecili! 

Luni, scădem prețul la douăzeci de penny. 

Mama a sunat și a vrut să vorbească cu tata. I-am 
spus că e plecat pentru un weekend de pescuit cu 
Asociaţia Vânzătorilor Concediaţi de Calorifere Electri- 
ce cu Ceramică. 

O carte poștală prin care suntem anunţaţi că dacă 
tata nu sună la poștă până la cinci si jumătate, telefo- 
nul nostru va fi deconectat. 


SÂMBĂTĂ, 28 NOIEMBRIE 


O telegramă! Adresată mie! De la BBC? Nu, de la 
mama: 


ADRIAN STOP VIN ACASĂ STOP 


Cum adică „stop vin acasă“? Eu nu beau vin. 
Ne-au tăiat telefonul! Mă gândesc să fug de-acasă. 


DUMINICĂ, 29 NOIEMBRIE 
Prima duminică 
din Postul Crăciunului 


S-a întors mama — nici măcar nu m-a anunţat! A 
venit cu toate bagajele. S-a aruncat la picioarele lui 
tata și l-a rugat s-o ierte. Tata s-a aruncat pe ea. Plin 
de tact, m-am retras în dormitorul meu și acum încerc 
să înţeleg ce simt în legătură cu întoarcerea mamei. Per 
ansamblu sunt în al nouălea cer, dar mi-e groază de 
momentul în care o să vadă câtă mizerie e în casă. O să 
o ia razna când o să afle că i-am dat Pandorei haina ei 
din blană de vulpe. 

LUNI, 30 NOIEMBRIE 
Sfåntul Andrei 


Mama si tata erau incå in pat cånd am plecat la 
scoalå. f 

I-am vândut lui Barry Kent o revistă Vocea tinerilor. 
A vrut să ştie adevărul despre el însuși. Citeşte greu, 
așa că probabil abia vineri o să-l afle. O să mai lăsăm 
din preţ și o s-o vindem cu cincisprezece penny, ca să 
stimulăm cererea. Mai avem de vândut patru sute 
nouăzeci și nouă de exemplare! Mama și tata sunt din 
nou în dormitor și e abia 9 seara! 

Câinele e foarte mulțumit că mama s-a întors. A fost 
numai un zâmbet toată ziua. 


MARȚI, | DECEMBRIE 


Azi am sunat la poștă și m-am prefăcut că sunt tata. 
Mi-am îngroșat vocea și am spus o grămadă de min- 
ciuni. Am zis că eu, George Mole, am fost într-o casă de 
nebuni trei luni de zile și am nevoie de telefon ca să 
vorbesc cu cei de la Asociaţia Samaritenii ș.a.m.d. Femeia 
aia a fost absolut îngrozitoare, a zis că s-a săturat să 
audă scuzele jalnice ale neplatnicilor iresponsabili. A 
zis că telefonul o să fie reconectat doar după plata celor 
289,19 lire, plus 40 de lire taxă de reconectare, plus un 
depozit de 40 de lire! 

Trei sute șaizeci și nouă de lire! Când o să iasă ai mei 
din dormitor si o să descopere că telefonul n-are ton, 
am încurcat-o! 

MIERCURI, 2 DECEMBRIE 


Tata a încercat azi să dea telefon ca să-și caute o 
slujbă! A luat-o razna. Mama a făcut curăţenie la mine 
în dormitor, a întors salteaua și a găsit revistele Big 
and Bouncy și factura telefonică. 

Eu stăteam pe scaun, în bucătărie, iar ei mă intero- 
gau și mă insultau urlând. Tata voia să-mi tragă „o 
bătaie soră cu moartea“, dar l-a oprit mama, care a zis 
că „O pedeapsă mai mare ar fi să-l facem pe micul avar 
să dea bani din contul asociaţiei de credit imobiliar“. 
Deci asta sunt obligat să fac. 

N-o să am niciodată o casă. 


«JOI, 3 DECEMBRIE 


Am retras două sute de lire din contul imobiliar. Nu 
mi-e jenă să spun că aveam lacrimi în ochi. O să am 
nevoie de alţi paisprezece ani ca să-i pun la loc. 


VINERI, 4 DECEMBRIE 
Primul pătrar al Lunii 


Sufăr de depresie severă. Și e numai vina tatălui 
Pandorei. Ar fi trebuit să meargă în concediu în Anglia. 


SÂMBĂTĂ, 5 DECEMBRIE 


Am primit o scrisoare de la bunica, mă întreabă de 
ce nu i-am trimis o felicitare de Crăciun. 

DUMINICA, 6 DECEMBRIE 
A doua din Postul Crăciunului 


In continuare sunt tratat ca un infractor. Mama și 
tata nu vorbesc cu mine, n-am voie să ies din casă. Mai 
bine devin delincvent, ar fi același lucru. 


LUNI, 7 DECEMBRIE 


Am furat un breloc cu Kevin Keegan din magazinul 
domnului Cherry. Cadou de Crăciun pentru Nigel. 


MARȚI, 8 DECEMBRIE 


Sunt super neliniștit din cauza brelocului; azi am 
avut ora de morală si etică. 


MIERCURI, 9 DECEMBRIE 


Nu pot să dorm din cauza brelocului. Ziarele sunt 
pline de povești cu bătrâne arestate pentru c-au furat 
din magazine. Am încercat să plătesc mai mult pe un 
Mars, dar domnul Cherry m-a chemat înapoi și mi-a 
dat restul. 


«JOI, 10 DECEMBRIE 


Am visat că eram la închisoare şi un paznic mă 
închidea în celulă. Cheia mare de fier era prinsă la bre- 
locul cu Kevin Keegan. 

Nenorocitul si imputitul si oribilul de telefon e reco- 
nectat! 


VINERI, 11 DECEMBRIE 
Lunå plinå 


Am sunat la Samariteni si mi-am mårturisit 
infractiunea. Bårbatul de la telefon a zis ,,Atunci pune-l 
la loc, băiete.“ Mâine îl pun la loc. 


SÂMBĂTĂ, 12 DECEMBRIE 


Domnul Cherry m-a prins când puneam brelocul 
înapoi. Le-a scris alor mei. Mai bine mă omor cu mâna 
mea. 


DUMINICĂ, 13 DECEMBRIE 
A treia din Postul Crăciunului 


Slavă Domnului că poștașul nu vine duminica. 
Mama și tata se pregătesc de sărbători, împodobesc 
bradul de Crăciun. l-am privit întristat cum puneau 
globurile. 

Citesc Crimă si pedeapsă. E cea mai adevărată carte 
pe care am citit-o vreodată. 


LUNI, 14 DECEMBRIE 


M-am trezit la ora 5 dimineaţa, ca să-l prind pe poș- 
tas. Am plimbat câinele. Burniţa. (El ar fi vrut să mai 
doarmă, dar nu l-am lăsat.) Câinele a gemut și s-a arătat 

nemulțumit tot timpul cât l-am plimbat, așa că până la 
urmă l-am lăsat să se caţere la loc în cutia lui de car- 
ton. Aș vrea să fi fost câine; ei nu știu de etică și de 
morală. 

Poștașul a venit la șapte treizeci, când eram la WC. 
Ăsta mi-e norocul! Tata a strâns plicurile şi le-a pus 
după ceas. M-am uitat repede prin ele când își fuma 
prima ţigară a zilei și tușea. Bineînţeles că era acolo și 
scrisoarea adresată părinţilor mei, cu scrisul needucat 
al domnului Cherry! 

Mama și tata s-au giugiulit câteva minute și pe 
urmă au deschis scrisorile, în timp ce așteptau să li 
se înmoaie cerealele Rice Krispies. Șapte felicitări de 
Crăciun nenorocite — le-au agăţat pe sfoara de deasu- 
pra șemineului. Ochii mei erau lipiţi de scrisoarea 
domnului Cherry. Mama a deschis-o, a citit-o şi a zis 
„George, jigodia asta de Cherry ne-a trimis o factură.“ 
După aceea și-au mâncat cerealele și asta a fost tot. 
Am consumat o grămadă de adrenalină făcându-mi 
atâtea griji. Dacă nu am grijă, o să rămân fără adre- 
nalină. 


MARȚI, 15 DECEMBRIE 


Mama mi-a spus de ce l-a părăsit pe dubiosul de 
Lucas și s-a întors la tata. A zis: „Păpușel mă trata ca 
pe un obiect sexual, Adrian, şi voia să-i gătesc și-și tăia 
unghiile de la picioare în sufragerie și, pe lângă asta, 
tin foarte mult la tatăl tău.“ 

De mine n-a zis nimic. 

MIERCURI, 16 DECEMBRIE 


Joc într-o piesă experimentală de Crăciun pe care o 
punem în scenă la școală. Titlul ei e Jesle și stea. Eu îl 
joc pe Iosif. Pandora o joacă pe Maria. Iisus e jucat de 
cel mai mic elev din primul an. Numele lui e Peter 
Brown. Ia pastile ca să crească mai înalt. 


«JOI, 17 DECEMBRIE 


Încă o scrisoare de la BBC! 
Dragă Adrian Mole, 


Îți mulțumesc că ne-ai trimis cea mai nouă poezie a ta. După 
ce a fost bătută la maşină am înţeles-o fără probleme. Si totuşi, 
Adrian, faptul că am înţeles-o nu este de ajuns. Departamentul 
nostru de poezie este inundat cu poezii despre toamnă. Mirosul 
focurilor în aer liber şi trosnetul frunzelor ne-a umplut coridoa- 
rele. E o încercare reuşită, dar mai încearcă, da? 


Cu cele mai bune urări, 
John Tydeman 


„Mai încearcă“! E ca și cum mi-ar oferi o colaborare! 
I-am scris înapoi: 


Dragă domnule Tydeman, 


Cât o să primesc dacă una dintre poeziile mele o să fie citită 
la radio? Când vreţi s-o trimit? Despre ce vreţi să fie? Pot s-o 

citesc eu? Îmi trimiteţi bani de tren? La ce oră o så fie pe calea 
undelor? Eu trebuie să fiu în pat la ora zece. 
Cu stimă, 
A. Mole 
P.S. Sper să aveţi un Crăciun super bun. 


VINERI, 18 DECEMBRIE 
Ultimul pătrar al Lunii 


Repetiţiile de azi la Jesle si stea au fost un fiasco. 
Peter Brown e prea mare și nu încape în pătuţ, așa că 
domnul Animba, profesorul de educaţie tehnologică, 
trebuie să facă altul. 

Domnul Scruton a stat în spatele sălii de sport și a 
urmărit repetițiile. Faţa lui arăta ca versantul nordic al 
Muntelui Eiger când am ajuns la partea-n care cei trei 
magi au fost acuzaţi că sunt niște porci capitaliști. 

A dus-o pe domnișoara Elf la dușuri „ca să vorbeas- 
că în liniște“. Am auzit toți fiecare cuvinţel pe care l-a 
strigat. A zis că el vrea să vadă o piesă tradițională de 
Crăciun, cu o păpușă Tiny Tears în rolul lui lisus și 
trei magi îmbărcaţi în halate și prosoape de bucătă- 
rie. A amenințat că anulează piesa dacă Maria, alias 
Pandora, o să mai mimeze travaliul în iesle. E tipic 
pentru Scruton, e un porc fascist îngust la minte, 
provincial și inhibat sexual. Nu știu cum a ajuns 
director. De trei ani poartă același costum verde 
scămoșat. Cum s-o schimbăm acum cu totul? Piesa se 
joacă marti după-amiază. 

Mama a primit o felicitare de Crăciun de la dubiosul 
de Lucas! Înăuntru scrisese „Paulie, e la tine bonul de 
la spălătorie pentru cel mai bun costum alb al meu? Cei 
de la Sketchley's îmi fac probleme.“ Mama s-a supărat 

foarte tare. Tata a sunat la Sheffield si i-a ordonat lui 
Lucas så nu o mai caute pe mama, dacă nu vrea să aibă 
niște oţel de Sheffield între omoplaţii lui de porc. Tata 
arăta super bine când vorbea la telefon. Avea o ţigară în 
gură. Mama stătea rezemată de un colţ al frigiderului. 
Avea o ţigară în mână. Semănau puţin cu Humphrey 
Bogart și Lauren Bacall din cartea poștală de pe pere- 
tele meu. Aş vrea să fi fost copilul unui gangster adevă- 
rat, măcar așa vezi și tu ce-i aia viaţă. 


( 
N 


SÂMBĂTĂ, 19 DECEMBRIE 


N-am bani pentru cadouri de Crăciun. Dar mi-am 
făcut o listă, în caz că găsesc zece lire pe stradă. 


Pandora — O sticlă mare de Chanel No. 5 (1,50 lire) 

Mama — Un cronometru de bucătărie pentru fiert ouă 
(75 penny) 

Tata — Un semn de carte (38 penny) 

Bunica — Un pachet de lavete J-cloths (45 penny) 

Câinele — Ciocolată pentru câini (45 penny) 

Bert — 20 de ţigări Woodbine (95 penny) 

Tuşa Susan — O cutie de Nivea (60 penny) 

Sabre — O cutie de Bob Martins, mică (39 penny) 

Nigel — O cutie mare de bomboane Maltesers (34 penny) 

Domnișoara 

Elf — Mănuşă pentru cuptor (făcută în casă) 

DUMINICĂ, 20 DECEMBRIE 
A patra din Postul Crăciunului 


Pandora și cu mine am avut o repetiţie în particular, 
la mine-n dormitor, pentru rolurile Maria și Iosif. Am 
improvizat și am avut o scenă fantastică în care Maria 
se întoarce de la Clinica de Planificare Familială si îi 
spune lui Iosif că e însărcinată. Eu l-am jucat pe Iosif 
ca Marlon Brando în Un tramvai numit dorinţă. Pan- 
dora a jucat-o pe Maria à la Blanche Dubois; a fost 
super bine până să se plângă tata că ţipăm prea mult. 
Câinele trebuia să reprezinte animalele, dar n-a stat 
locului suficient de mult cât să iasă o scenă de efect. 

După cină mama a spus, în treacăt, că o să poarte 
haina din blană de vulpe la spectacolul de mâine de la 
școală. Soc și groază! M-am dus imediat la Pandora să 
iau vechitura aia de haină, dar mi-a fost dat să aflu că 
i-a împrumutat-o mamei sale ca să se ducă la petrecerea 
de Crăciun a comitetului de Consiliere Familială! 

Pandora a zis că ea nu a înţeles că haina i-a fost dată 
doar cu împrumut, ea a crezut că e un cadou din partea 
iubitului ei! Cum aș putea eu, un elev de 14 ani şi 3⁄4, 
să-mi permit să fac cadou o haină din blană de vulpe? 
Ce crede ea, că-s vreun milionar, ca Freddie Laker? 

Mama Pandorei o să vină acasă abia după miezul 
nopții, așa că înainte de școală trebuie să mă întorc să 
iau haina și s-o pun înapoi în husa de plastic, fără să fiu 
văzut. O să fie greu, dar în viața mea nimic nu mai e 
simplu și ușor. Majoritatea timpului mă simt ca un per- 
sonaj dintr-un roman rusesc. 

LUNI, 21 DECEMBRIE 


M-am trezit si m-am panicat cånd am våzut cå cea- 
sul electronic aråta opt si jumåtate! Peretii mei negri 
arătau neobișnuit de luminoși si stråluceau. M-am 
uitat afară și bănuiala mea a fost confirmată: zăpada se 
așternuse ca un covor alb. 

Am mers târâș-grăpiș prin zăpadă spre casa Pando- 
rei, cu cizmele de pescuit ale lui tata, dar când am ajuns 
nu era nici ţipenie de om. M-am uitat prin fanta pentru 
scrisori-din ușă și am văzut-o pe pisica roșcată a Pan- 
dorei sfâziind haina de blană a mamei. Am înjurat-o, 
am strigat la ea, dar nenorocita și împuțţita aia de pisică 
s-a uitat ironic la mine și a continuat să târâie haina pe 
hol. N-am avut încotro, a trebuit să forțez ușa de la 
spălătorie și m-am dus fuga pe hol să salvez haina 
mamei. Am plecat repede (atât cât se poate de repede 
când ești încălțat cu cizme de pescuit, lungi până la șold 
şi cu patru numere mai mari). Am pus haina pe mine 
ca să-mi ţină de cald pe drumul meu periculos către 
casă. La intersecţia Bulevardului Ploughman cu strada 
Shepherd's Crook era să mă pierd, dar mi-am croit 
drum prin viscol până am văzut peisajul familiar al 
garajelor prefabricate de la colțul fundăturii noastre. 

M-am prăbușit în bucătărie, epuizat și suferind de 
hipotermie; mama fuma o ţigară și făcea o plăcintă cu 
carne tocată. A ţipat „Ce dracu’ te-a apucat să te 
îmbraci cu haina mea din blană de vulpe?“ N-a fost 
drăguță sau îngrijorată sau ceva, cum sunt mamele. A 
scuturat agitată zăpada de pe haină și a uscat blana cu 
uscătorul de păr. 

Nici măcar nu m-a întrebat dacă vreau să beau ceva 
cald, nimic. A zis: „Au anunţat la radio că școala e 

închisă din cauza zăpezii, așa că fă și tu ceva folositor — 
poți să verifici paturile pliante, să nu fie ruginite. Fami- 
lia Sugden vine la noi de Crăciun.“ Familia Sugden! 
Rudele mamei din Norfolk! Scârbos. Se căsătoresc între 
ei și nu-s în stare să lege două cuvinte! 

Am sunat-o pe Pandora să-i explic tărășenia cu blana 
de vulpe și cu ușa stricată etc., dar se dusese să schieze 
pe panta din spatele brutăriei Co-op. Tatăl Pandorei 
m-a rugat să nu ţin linia ocupată pentru că trebuia să 
sune urgent la poliție. A zis că doar ce-a ajuns si a văzut 
că cineva a intrat în casă prin efracţie! A zis că toate 
erau împrăștiate (pisica, probabil, eu am fost foarte 
atent), dar din fericire singurul lucru care lipsea era o 
haină veche de blană pe care Pandora o pusese în coșul 
pisicii. 

Îmi pare rău, Pandora, dar asta e picătura care a 
umplut paharul! N-ai decât să-ţi găsești un alt Iosif, eu 
refuz să urc pe scenă alături de o fată care consideră 
confortul pisicii ei mai important decât problemele pri- 
etenului ei. 


MARŢI, 22 DECEMBRIE 


Orele au fost anulate de dimineaţă, pentru că profe- 
sorii n-au reușit să ajungă la timp, din cauza zăpezii. Să 
le fie-nvăţare de minte, așa le trebuie dacă stau la ţară, 
în mori vechi! Domnișoara Elf stă în oraș, într-o casă 
obișnuită, cu un indian din vest, așa că s-a prezentat 
eroic să pregătească spectacolul care urma să aibă loc 
după-amiază. Am hotărât să o iert pe Pandora pentru 
faza cu blana de vulpe în coșul pisicii după ce mi-a atras 
atenţia asupra faptului că pisica era gestantă. 


â 198 så 


Spectacolul nu a fost un succes. Clasa 1 G a sunat 
prea mult din clopoțel, tata a zis „Clopoţelul! Clopoţe- 
lul!“ iar mama a râs prea tare și domnul Scruton s-a 
uitat la ea. 

Orchestra școlii a fost un dezastru! Mama a zis „Cât 
îşi mai acordează instrumentele și când încep să cân- 
te?“ I-am spus că doar ce-au cântat un concert pentru 
corn de Mozart. Mama, tata și mama și tatăl Pandorei 
au râs — foarte nepoliticos. Când Alice Bernard de la 
a 3-a C, care are peste șaizeci de kile, a apărut pe scenă 
în tutu și a dansat „Moartea lebedei“ am crezut că 
mama o să explodeze. Mama lui Alice Bernard a aplau- 
dat prima, dar foarte puţini i s-au alăturat. 

Clasa cea mai mică a cântat niște colinde răsuflate — 
Barry Kent a cântat versurile variantelor vulgare (știu 
asta pentru că m-am uitat la buzele lui) —, după aceea s-au 
așezat toţi picior peste picior și căposul de Henderson 
de la a 5-a K a cântat la trompetă, la drâmbă, la pian și 
la chitară. Lingău nemernic. Arăta super superior în 
timpul aplauzelor, cu reverenţele lui. După aceea a fost 
o pauză si m-am schimbat în costumul de Iosif — tricoul 
alb și blugi Wrangler. Agitaţia din spatele scenei era 
electrizantă. Am stat în culise (e un termen din lumea 
teatrului, înseamnă margine laterală a scenei) și m-am 
uitat la spectatorii care se așezau din nou la locurile lor. 
După aceea muzica din Întâlnire de gradul trei a bubu- 
it în boxe și cortina s-a ridicat deasupra unei iesle abs- 
tractizate, iar eu abia am apucat să-i șoptesc Pandorei 
„Noroc, draga mea“, și domnișoara Elf ne-a și împins 
pe scenă. Am fost genial! Chiar l-am simţit pe Iosif, dar 
Pandora nu a fost la fel de bună, a uitat să-l privească 
pe Lisus/Peter Brown cu tandrețe. 

Cei trei derbedei/magi au fåcut prea multå gålågie cu 
lanturile lor si mi-au compromis tirada despre situatia 
din Orientul Mijlociu, iar îngerii care o intruchipau pe 
doamna Thatcher au fost fluieraţi de public atât de 
tare, că nu s-a mai înţeles nimic din corul lor despre 
șomaj. 

Dar, una peste alta, piesa a fost bine primită de 
public. Domnul Scruton s-a ridicat și a ţinut un discurs 
ipocrit în care a vorbit despre „un experiment curajos“ 
și „efortul neobosit al domnișoarei Elf“, după care am 
cântat cu toţii un colind. 

În mașină, în drum spre casă, tata a zis „A fost cea 
mai amuzantă piesă de Crăciun pe care am văzut-o. A 
cui a fost ideea transformării ei în comedie?“ N-am răs- 
puns. Nu era o comedie. 


MIERCURI, 23 DECEMBRIE 


9 a.m. Doar două zile mai sunt deschise magazinele 
și eu sunt tot lefter. Am făcut o mănușă pentru cuptor 
cu Blue Peter pentru domnișoara Elf, dar ca să i-o dau 
trebuie să ajung în ghetou, unde risc să fiu jefuit. 

Trebuie să merg cu colindul, altfel n-am cum să fac 
rost de bani. 

10 p.m. Doar ce m-am întors de la colindat. La case- 
le de la periferie m-am dus degeaba. Au țipat „De Cră- 
ciun se colindă“, fără să deschidă măcar ușa. Cel mai 
mare succes l-am avut la beţivii care intrau și ieșeau pe 
trei cărări, la Black Bull. Unii chiar au plâns când au 
auzit cât de frumos cânt Noapte de vis. Trebuie să spun 
că era emoționant să mă vezi stând în ninsoare, cu chi- 
pul meu tânăr ridicat către cer, indiferent la chefliii beţi 
din jurul meu. 

Am strâns 3,13 Ye lire, plus zece penny irlandezi și o 
sticlă de Guinness. Mâine mă duc din nou. O să mă 
îmbrac în uniformă, cred că aș mai putea face câteva lire. 


«JOI, 24 DECEMBRIE 


I-am dus lui Bert ţigările Woodbine la azil. E supărat 
că n-am fost să-l văd. A zis că nu vrea să petreacă Cră- 
ciunul cu niște babe rele. El și Queenie au provocat un 
scandal. Sunt logodiţi neoficial. Și-au scris numele pe o 
scrumieră. I-am invitat pe Bert și pe Queenie la noi de 
Crăciun. Mama nu știe încă, dar sunt sigur că n-o s-o 
deranjeze, avem un curcan mare. Am cântat câteva 
colinde pentru bătrânele doamne. Am primit două lire 
și unsprezece penny de la ele, așa că m-am dus la 
Woolworth's să-i iau Pandorei Chanel No. 5. Nu aveau, 
așa că i-am luat un deodorant. 

Casa e curată și strălucește, miroase fantastic, a 
mâncare și a mandarine. Am căutat cadourile pentru 
mine, dar nu le-am găsit în locurile unde sunt ascunse 
de obicei. Vreau o cursieră, nimic altceva nu m-ar 
mulțumi. E timpul să am libertate de mișcare. 

11 p.m. Doar ce m-am întors de la Black Bull. Pan- 
dora a fost cu mine; eram îmbrăcaţi în uniforme și toţi 
beţivii și-au adus aminte că au și ei copii. Având 
conștiința încărcată, ne-au dat douăsprezece lire si 
cincizeci și șapte de penny! Așa că de Ziua Cadourilor o 
să mergem la un spectacol de pantomimă și o să ne 
luăm câte o ciocolată mare cu lapte Cadbury! 

VINERI, 25 DECEMBRIE 
Cråciunul 


M-am trezit la 5 dimineaţa ca să fac o plimbare cu 
cursiera. Tata a plătit-o cu cardul American Express. 
N-am ajuns prea departe din cauza zăpezii, dar nu con- 
tează. Îmi place pur și simplu să mă uit la ea. Tata a 
scris pe eticheta de cadou atașată de ghidon „Să nu o 
lași și pe asta afară în ploaie“ — nici n-aveam de gând! 

Ai mei erau mahmuri, așa că le-am dus micul dejun 
la pat și le-am dat și cadourile tot atunci. Mama a fost 
super încântată de cronometrul de bucătărie pentru 
fiert ouă și tata a fost și el la fel de mulțumit de semnul 
de carte, de fapt totul a fost bine până am spus, în trea- 
căt, că Bert și Queenie erau invitaţii mei și l-am între- 
bat pe tata dacă l-ar deranja să se dea jos din pat și să 
se ducă după ei cu mașina. 

Scandalul a durat până la venirea teribilei familii 
Sugden. Bunica și bunicul Sugden, și unchiul Dennis, 
și soţia lui, Marcia, și fiul lor, Maurice, sunt toţi la fel, 
zici că se duc în fiecare zi la câte o înmormântare. Nici 
nu-mi vine să cred că mama e rudă cu ei. Sugdenii au 
refuzat orice băutură, au băut niște ceai în timp ce 
mama dezgheţa curcanul în baie. L-am ajutat pe tata 
să îi scoată pe Queenie (nouăzeci și cinci de kile) și pe 
Bert (optzeci și opt de kile) din mașină. Queenie face 
parte din categoria bătrânelor stridente care-și vopsesc 
părul și încearcă să pară mai tinere. Bert e îndrăgostit 
de ea. Mi-a spus asta când îl ajutam să se ducă la toaletă. 

Bunica Mole si tușa Susan au ajuns la douăsprezece 
şi jumătate și s-au prefăcut că-i plac pe Sugdeni. Tuşa 
Susan a spus niște povești amuzante despre cum e 

viata la inchisoare, dar nimeni n-a rås, in afarå de 
mine, de tata, de Bert si de Queenie. 

Am mers la baia de la etaj și acolo am găsit-o pe 
mama plângând și întorcând curcanul pe toate părţile 
sub robinetul de apă fierbinte. A zis „Drăcia asta nu se 
dezgheaţă, Adrian. Ce mă fac?“ Am zis „Bagă-l în cuptor.“ 
Și așa a făcut. 

Ne-am așezat la masa de Crăciun cu o întârziere de 
patru ore. Tata era deja prea beat ca să mai mănânce. 
Sugdenii au fost încântați de Discursul Reginei, dar în 
rest nimic altceva n-a părut să le fie pe plac. Bunica 
Sugden mi-a dat o carte intitulată Povești biblice pentru 
băieți. N-aveam cum să-i spun că mi-am pierdut 
credința, așa că am zis mulțumesc și am zâmbit fals 
atât de mult timp, că mă durea gura. 

La ora zece, Sugdenii s-au dus la culcare în paturile 
pliante. Bert, Queenie, mama și tata au jucat cărţi, iar 
eu mi-am șters bicicleta. Ne-am distrat glumind pe sea- 
ma Sugdenilor. După aceea tata i-a dus pe Bert si pe 
Queenie înapoi la azil, iar eu am sunat-o pe Pandora și 
i-am spus că o iubesc mai mult decât iubesc viața. 

Mă duc pe la ea mâine să-i dau deodorantul și o să 
mergem apoi împreună la spectacolul de pantomimă. 


SÂMBĂTĂ, 26 DECEMBRIE 
Sărbătoare legală în Marea Britanie şi Republica Irlanda 
(o altă zi din timpul săptămânii va fi liberă). 
Lună nouă 


Sugdenii s-au trezit la 7 dimineaţa și au stat cu 
braţele încrucișate în hainele lor cele mai bune. Arătau 
respectabil. Eu am ieșit cu bicicleta. Când m-am întors, 

mama era tot in pat, iar tata se certa cu bunicul Sugden 
din cauza comportamentului câinelui nostru, așa că am 
ieșit să mai dau o tură. 

Am trecut pe la bunica Mole, am mâncat patru plă- 
cinte cu carne tocată, pe urmă m-am dus acasă. Am 
ajuns la 50 km/h pe șoseaua cu două benzi pe sens, a 
fost super bine. M-am îmbrăcat cu haina cea nouă de 
piele întoarsă și pantalonii reiaţi (prin bunăvoința car- 
dului Barclay al lui tata) și m-am dus la Pandora; mi-a 
oferit de Crăciun un after-shave. A fost un moment 
extraordinar, a simbolizat Ieşirea din copilărie. 

Ne-a plăcut destul de mult spectacolul de pantomi- 
mă, dar a fost cam infantil pentru noi. Bill Ash și Carole 
Hayman au fost buni ca Aladin, respectiv ca Prinţesă, 
dar hoţii jucaţi de Jeff 'Teare și Ian Giles au fost cei mai 
buni. Sue Pomeroy a fost foarte comică în rolul Văduvei 
Twankey. A fost și ajutată mult de vaca ei, jucată de 
Chris Martin și Lou Wakefield. 


DUMINICĂ, 27 DECEMBRIE 
Prima după Crăciun 


Familia Sugden s-a întors la Norfolk, slavă Domnu- 
lui! 

Casa e acum vraiște, ca de obicei. Ai mei au luat o 
sticlă de votcă și două pahare când s-au dus în dormitor 
noaptea trecută. De-atunci nu i-am mai văzut. 

M-am dus până la Melton Mowbray cu bicicleta, am 
făcut cinci ore. 

LUNI, 28 DECEMBRIE 


Am încurcat-o, aseară am lăsat bicicleta afară. Ai 
mei nu vorbesc cu mine. Nici nu-mi pasă, doar ce m-am 
bărbierit și mă simt minunat. 


MARȚI, 29 DECEMBRIE 


Tata e prost dispus pentru că nu mai e nimic de 
băut, a mai rămas doar o sticlă de vin VP S-a dus la 
părinţii Pandorei să împrumute o sticlă de tărie. 

Câinele a dărâmat bradul de Crăciun și toate acele 
de pin au intrat în covor. 

Am terminat de citit toate cărţile primite de Crăciun 
şi biblioteca e încă închisă. Am ajuns să citesc revistele 
lui tata Reader's Digest si îmi testez vocabularul. 


MIERCURI, 30 DECEMBRIE 


Toate baloanele s-au dezumfiat. Arată ca sânii bătrâ- 
nelor din documentarele TV despre lumea a treia. 


JOI, 31 DECEMBRIE 


Ultima zi din an! Foarte multe s-au întâmplat anul 
ăsta. M-am îndrăgostit. Am avut un singur părinte. Am 
devenit Intelectual. Și am primit două scrisori de la 
BBC. Nu-i deloc rău pentru 14 ani și 3⁄4! 

Mama și tata s-au dus la o petrecere de Revelion la 
Grand Hotel. Mama s-a îmbrăcat în rochie! A trecut 

mai mult de un an de când nu și-a mai arătat picioare- 
le în public. 

Pandora și cu mine am trecut în noul an împreună; 
am avut un super moment de pasiune acompaniat de 
Andy Stewart și de un cimpoier. 

La unu noaptea tata a intrat valvârtej în casă cu un 
cărbune în mână.! Beat, ca de obicei. 

Mama spunea întruna ce fiu minunat sunt și ce mult 
mă iubește. Păcat că nu zice niciodată așa ceva când e 
trează. 


1 Conform tradiției scoțiene, pentru a avea noroc tot anul, 
prima persoană care intră în casă în noaptea de Anul Nou trebuie 
să fie un bărbat brunet care aduce, printre altele, și o bucată de 
cărbune. 

œ VNIVI e 


VINERI, 1 IANUARIE 
Sårbåtoare legalå in Marea Britanie, 
Republica Irlanda, SUA si Canada 


Lucruri pe care vreau så le fac in noul an: 


1. O så-i fiu fidel Pandorei. 
2. O să-mi aduc bicicleta în casă noaptea. 
"3-N-o să citesc cărţi care nu merită citite. 
4. O să învăţ mult pentru examene și o să iau note 
maxime. 
5. O să încerc să fiu mai drăguţ cu câinele. 
6. O să încerc să găsesc puterea de a-i ierta lui Barry 
Kent nenumăratele lui păcate. 
7. O să spăl cada după ce fac baie. 
8. N-o să-mi mai fac griji în legătură cu mărimea 
socotelii. 
9. O să fac în fiecare seară exerciţiile de stretching 
pentru spate. 


10. O să învăţ în fiecare zi câte un cuvânt nou si o 
să-l folosesc. 

SÂMBĂTĂ, 2 IANUARIE 
Zi liberă legală în Scotia 
(o altă zi din timpul săptămânii poate fi dată liberă) 


Ce interesant că aabec e o scoarță de copac australi- 
an folosită pentru a stimula transpiraţia. 


DUMINICĂ 3 IANUARIE 
A doua după Crăciun. Primul pătrar al Lunii 


Nu m-ar deranja să merg în Africa si să vânez un 
aardvark. 


LUNI, 4 IANUARIE 


În Africa m-aș duce în sud și aș căuta un aardwolf. 


MARȚI, 5 IANUARIE 


Si aș evita să am de-a face cu un aasvogel.! 


MIERCURI, 6 IANUARIE 
Epifania 


Am tot felul de coșmaruri cu bomba atomică. Sper să 
nu fie aruncată înainte de august 1983, când primesc 


1 Aardvark („porcul termitelor“), aardwolf („lupul de pământ“), 
aasvogel („vultur“) sunt cuvinte din afrikaans, un dialect al lim- 
bii olandeze vorbit de urmașii burilor în Africa de Sud. 

rezultatele examenelor de nivel avansat. N-aș vrea să 
fiu și virgin, si necalificat când mor. 


«JOI, 7 IANUARIE 


Nigel a trecut pe la mine să-mi vadă cursiera. A zis 
că e produsă în serie, spre deosebire de a lui, care „a 
fost făcută de un meșteșugar din Nottingham“. Mi s-a 
luat de Nigel și mi s-a cam luat și de bicicletă. 


VINERI, 8 IANUARIE 


Am primit o invitaţie de nuntă de la Bert și Queenie, 
se căsătoresc pe 16 ianuarie la biroul de stare civilă din 
strada Pocklington. 

După părerea mea, e pierdere de vreme. Bert are 
aproape nouăzeci de ani, iar Queenie, aproape optzeci. 
N-o să cumpăr cadoul de nuntă decât în ultima clipă. 

A început să ningă iar. Am rugat-o pe mama să-mi 
cumpere niște cizme verzi de cauciuc ca ale Reginei, dar 
s-a întors de la magazin cu unele negre, super comune. 
Am nevoie de ele doar prin curte, ca s-o conduc pe Pan- 
dora până la poartă. O să stau în casă până se topește 
zăpada. Spre deosebire de majoritatea tinerilor de vâr- 
sta mea, mie nu-mi place să mă joc cu zăpadă. 


SÂMBĂTĂ, 9 IANUARIE 
Lună plină 


Nigel a zis că noaptea asta vine sfârșitul lumii. Zicea 
că Luna o să dispară complet. (Nigel ar trebui să citeas- 
că Reader's Digest ca să-și îmbogăţească vocabularul.) 

Luna s-a intunecat, intr-adevår, mi-am tinut respiratia 
si m-am temut de ce poate fi mai råu, dar luna si-a 
revenit si viata a mers mai departe ca de obicei, cu 
exceptia faptului cå in York soarta a vrut ca centrul 
oragului så fie inundat. 


DUMINICA, 10 IANUARIE 
Prima dupå Epifanie 


Nu pot så inteleg de ce tata, la patruzeci si unu de 
ani, pare mai bătrân decât Președintele Reagan la 
șaptezeci. Tata nu are slujbă, nu are nicio grijă, și totuși 
arată super distrus. Președintele Reagan, bietul de el, 
are responsabilitatea siguranţei întregii lumi pe umerii 
lui şi totuși zâmbeşte și e vesel tot timpul. N-are niciun 
sens. 


LUNI, Îl IANUARIE 


M-am uitat prin jurnalul de anul trecut și mi-am 
amintit că Malcolm Muggeridge nu mi-a răspuns la 
scrisoarea în care-l întrebam ce e de făcut dacă ești 
intelectual. O taxă de poștă prioritară plătită degeaba! 
Ar fi trebuit să scriu la British Museum, acolo se adună 
toţi intelectualii. 


MARȚI, 12 IANUARIE 


Pandora și cu mine ne-am dus aseară la clubul pen- 
tru tineri. A fost destul de bine. Rick Lemon a moderat 
o discuţie despre sex. Nimeni n-a zis nimic, dar el a 
arătat niște imagini interesante cu burti tăiate în două. 

MIERCURI, 13 IANUARIE 


Pårintii Pandorei s-au certat råu. Dorm in camere 
diferite. Mama Pandorei s-a inscris in Partidul Social 
Democrat, iar tatål Pandorei råmåne loial Partidului 
Laburist. Pandora este liberală, așa că se înţelege bine 
cu amândoi. 


«JOI, 14 IANUARIE 


Tatăl Pandorei a pus cărțile pe masă și a recunoscut 
că este de partea lui Tony Benn. Pandora îi rămâne ală- 
turi, dar dacă află cei de la Lăptăria Co-op, e terminat. 


VINERI, 15 IANUARIE 


Slavă Domnului, se topește zăpada! Pot în sfârșit să 
mă plimb liniștit pe străzi, sigur că niciun bulgăre de 
zăpadă n-o să-mi intre pe sub hanorac. 


FA SÂMBĂTĂ, 16 IANUARIE 
Ultimul pătrar al Lunii 


Bert s-a căsătorit azi. 

Azilul Alderman Cooper Sunshine a închiriat un 
autocar pentru bătrâne, ca să facă un cortegiu de onoa- 
re cu cadrele lor de mers. 

Bert arăta super bine. Şi-a încasat asigurarea de 
viață si cu banii primiți a cumpărat un costum nou. 
Queenie purta o pălărie din flori si fructe. Avea foarte 
mult fard portocaliu pe față, ca să-și acopere ridurile. 

Până și Sabre avea un papion roșu. A fost foarte drăguţ, 
din partea celor de la Protecţia Animalelor că l-au lăsat 
pe Sabre să vină la nunta stăpânului lui. Tatăl meu și 
tatăl Pandorei au cărat scaunul cu rotile pe scări: la 
urcare, Bert era burlac, la coborâre era însurat. Bătrâ- 
nele au aruncat orez și confetti, iar mama și mama 
Pandorei au pupat-o pe Queenie și i-au oferit o potcoa- 
vă, ca să-i poarte noroc. 

Am fost fotografiaţi de un reporter de la un ziar și de 
un fotograf. M-au întrebat cum mă cheamă, dar am zis 
că nu vreau să fac publice actele mele caritabile cu Bert. 

Petrecerea a avut loc la azil. Infirmiera șefă a făcut 
un tort pe care a scris „B“ si „Q“ cu jeleuri. 

Bert și Queenie se mută luni într-o căsuță, după ce 
își petrec luna de miere în azil. 

Lună de miere! Ha! Ha! Ha! 


DUMINICĂ, 17 IANUARIE 
A doua după Epifanie 


Azi-noapte am visat că un băiat care semăna cu mine 
stătea în ploaie și strângea pietricele. A fost un vis 
super ciudat. 

Citesc Prinţul negru de Iris Murdoch. Înţeleg doar 
un cuvânt din zece. Îmi doresc foarte mult să reușesc 
să citesc cu plăcere o carte scrisă de ea. Atunci voi sti că 
sunt superior oamenilor de rând. 

LUNI, 18 IANUARIE 


Scoalå. Prima zi din trimestru. Multe teme pentru 
examenele avansate. N-o să fac faţă. Sunt eu intelectu- 
al, dar nu sunt foarte deștept. 


MARȚI, 19 IANUARIE 


Am adus acasă patru sute optzeci și trei de exempla- 
re din Vocea tinerilor pe care le-am pus în ghiozdan și 
în geanta Adidas. Domnul Jones are nevoie de dulapul 
din sala de sport. 


MIERCURI, 20 IANUARIE 


O temă de două ore și jumătate! Stresul ăsta mă 
omoară. 


«JOI, 21 IANUARIE 


Mă dor creierii. Doar ce-am terminat de tradus în 
engleză două pagini din Macbeth. 


VINERI, 22 IANUARIE 


Mi-e scris să fiu muncitor manual. Nu mai suport 
atâta stres. Domnișoara Elf zice că temele mele sunt 
foarte „satisfăcătoare“, dar nu e destul de bine, pe toate 
temele Pandorei scrie cu roșu „Excelent“. 

SAMBATA, 23 IANUARIE 


Am stat in pat pånå la cinci jumate ca så fiu sigur cå 
nu merg la Sainsbury's. Am ascultat o piesă de teatru 
la Radio Four despre nefericire și familie. Am sunat-o 
pe Pandora. Mi-am făcut tema la geografie. Am întărâ- 
tat câinele. Am dormit. M-am trezit. Am fost cuprins de 
neliniște timp de zece minute. M-am ridicat din pat. 
Mi-am făcut niște cacao. 

Sunt cu nervii la pământ. 


DUMINICĂ, 24 IANUARIE 
A treia după Epifanie 


Mama dă vina pe Iris Murdoch pentru nervozitatea 
mea. Zice că nu ar trebui să citesc despre chinurile 
adolescenţei când învăţ pentru examene. 


LUNI, 25 IANUARIE 
Lună nouă 


Nu m-am descurcat cu tema la mate. Am sunat la 
Samariteni. Domnul amabil care mi-a răspuns mi-a zis 
că rezultatul este nouă optimi. A fost super de treabă 
cu un om disperat. 


MARŢI, 26 IANUARIE 


Tâmpitul de Samaritean a greșit răspunsul! Era 
şapte cincimi. Am făcut bine doar șase exerciţii din 

douåzeci. Pandora le-a fåcut bine pe toate. Ei i-a iesit 
sutå la sutå. 


MIERCURI, 27 IANUARIE 


Mama își ţine întâlnirile pentru drepturile femeilor 
în salonul nostru. Nu mă pot concentra să-mi fac tema 
cu atâtea femei care râd, ţipă și tropăie pe scări. Nu se 
poartă deloc ca niște doamne. 


«JOI, 28 IANUARIE 


La istorie am luat cincisprezece puncte din douăzeci. 
Pandora a luat douăzeci și unu din douăzeci. A primit 
un punct în plus pentru că a știut cum îl chema pe tatăl 
lui Hitler. 


VINERI, 29 IANUARIE 


Am plecat mai devreme de la școală. Am o migrenă 
cumplită (am lipsit de la testul de religie comparată). 
L-am găsit pe tata uitându-se la Play School și prefă- 
cându-se că e o ghindă care crește și se face stejar. 

M-am înţins în pat, prea șocat ca să pot vorbi. 


SÂMBĂTĂ, 30 IANUARIE 


Migrenă. Prea bolnav să scriu. 

DUMINICA, 31 IANUARIE 
A patra după Epifanie 


Pandora a trecut pe la mine. Am copiat tema de la 
ea. Mă simt mai bine. 


LUNI, 1 FEBRUARIE 
Primul pătrar al Lunii 


Mama i-a dat un ultimatum lui tata: ori își găseşte un 
loc de muncă, ori începe să facă curat în casă, ori pleacă. 
Isi caută un loc de muncă. 


MARŢI, 2 FEBRUARIE 
Întâmpinarea Domnului 


Bunica Mole a venit să-mi spună că, săptămâna tre- 
cută, biserica spiritualistă, la care se duce ea, a anunțat 
sfârșitul lumii. A zis că ar fi trebuit să se întâmple ieri. 

Ar fi venit mai devreme dacă n-ar fi fost prinsă cu 
spălatul perdelelor. 


MIERCURI, 3 FEBRUARIE 


Lui tata i-au fost anulate toate cardurile! Barclays, 
Nat West și American Express s-au săturat de cheltuie- 
lile lui excesive. Timpul nu e de partea noastră. In ser- 
tarul cu șosete nu mai are decât câteva lire din banii de 
concediere. 

Mama își caută un loc de muncă. 

Am o senzaţie de déjå-vu. 

«JOI, 4 FEBRUARIE 


Am trecut pe la Bert și Queenie. Căsuţa lor e plină 
cu tot felul de nimicuri, nici n-ai loc să te miști. Sabre 
dărâmă cel puţin zece lucruri de fiecare dată când dă 
din coadă. Par destul de fericiţi, deși viața lor sexuală 
n-are cum să fie cine știe ce. 


VINERI, 5 FEBRUARIE 


Trebuie să scriu un eseu despre cauzele celui de-al 
Doilea Război Mondial. Ce pierdere de vreme! Toată 
lumea știe care au fost cauzele. Peste tot pe unde mergi 
dai de poza lui Hitler. 


SÂMBĂTĂ, 6 FEBRUARIE 


Am terminat eseul — am copiat din Enciclopedia 
Pear's. 

Mama s-a dus la un curs de auto-apărare pentru 
femei. Așa că, dacă tata o mai boscorodeşte că a ars 
pâinea prea tare, o să-i dea o karată în trahee. 


DUMINICĂ, 7 FEBRUARIE 
A treia duminică înainte de Postul Paștelui 


M-am plictisit de moarte toată ziua. Ai mei niciodată 
nu fac nimic duminica, doar citesc ziarele de duminică. 
Alte familii vizitează rezervaţii etc. Noi, niciodată. 

Când o să am copii, o să facem numai lucruri intere- 
sante în weekend. 

LUNI, 8 FEBRUARIE 
Lună plină 


Mama și-a găsit un loc de muncă. Strânge banii din 
aparatele Space Invader. A început de azi, după ce a 
primit un telefon urgent de la agenţia de recrutare 
unde e înregistrată. 

A zis că cele mai pline sunt aparatele din cafenelele 
dubioase și din internatele studenţeşti. 

Cred că mama își trădează principiile. Profită de pe 
urma obsesiilor unor oameni slabi, fără discernământ. 


MARȚI, 9 FEBRUARIE 


Mama și-a dat demisia. A zis că e hărțuită sexual 
când își desfășoară activitatea și este și alergică la 
monedele de zece penny. 


MIERCURI, 10 FEBRUARIE 


Tata vrea să-și pună pe picioare propria afacere, cu 
suporturi pentru condimente. A cheltuit ultimii bani 
din prima de concediere pe lemn de pin și lipici. Came- 
ra de oaspeţi a fost transformată în atelier. S-a umplut 
casa de rumeguș. 

Sunt foarte mândru de tata. Acum este directorul 
unei companii, iar eu sunt fiul unui director! 

JOI, 11 FEBRUARIE 


După școală i-am dus doamnei Singh un suport 
imens pentru condimente. A fost nevoie de două per- 
soane ca să-l transportăm și să-l instalăm pe peretele 
din bucătărie. Am băut o ceașcă de ceai indian gretos 
de dulce și, după ce doamna Singh i-a dat banii lui tata, 
a început să-și pună condimentele exotice indiene. Ară- 
tau mult mai interesant decât pătrunjelul și cimbrul lu’ 
mama, care-s niște plicticoșenii. 

Tata a cumpărat o sticlă de șampanie ca să sărbăto- 
rească prima vânzare! Nu are pic de respect pentru 
rolul investiţiilor. 


VINERI, 12 FEBRUARIE 


Pandora s-a dus la Londra cu taică-su să asiste la 
discursul lui Tony Benn. Mama Pandorei s-a dus la 
Loughborough la un miting al Partidului Social Demo- 
crat. E trist când familiile ajung să fie dezbinate de 
politică. 

Nu sunt sigur cu cine o să votez. Uneori mă gândesc 
că doamna Thatcher e o femeie destul de de treabă. Pe 
urmă o văd la televizor și mă bagă-n sperieţi. Are o pri- 
vire de criminal psihopat, dar vocea ei pare să fie vocea 
unui om bun. E puţin derutant. 


SÂMBĂTĂ, 13 FEBRUARIE 
ga 


Pandora e înnebunită după Tony Benn, aşa cum îna- 
inte fusese înnebunită după Adam Ant. Zice că bărbații 
mai in vârstă sunt fascinanti. 

Încerc să-mi las mustață. Mâine e Ziua Indrågostiti- 
lor. Poștașul a adus azi o felicitare mare, cu ștampilă de 
Sheffield. 


DUMINICĂ, 14 FEBRUARIE 
A doua duminică înainte de Postul Paștelui. 
Ziua Indrăgostiților 


In sfârșit am primit și eu o felicitare de la cineva 
care nu mi-e rudă de sânge! Felicitarea Pandorei a fost 
încântătoare, mi-a scris un mesaj simplu de dragoste: 


Adrian, tu și numai tu. 


I-am dat Pandorei o felicitare în stil pseudo-victori- 
an, iar înăuntru am scris: 


Iubire-a tinereţii mele 

Cu păr de melasă şi şosete trei-sferturi 
Sistemul mi-l cutremuri. 

Arăţi fermecător: 

Eu sunt Roy Rogers, tu eşti Trigger. 


Nu sună prea bine, dar am scris-o pe fugă. Pandora 
n-a înţeles paralela cu Roy Rogers, așa că i-am împru- 
mutat almanahurile Roy Rogers vechi ale lui tata. 

Tata a aruncat la coșul de gunoi felicitarea din 
Sheffield. Mama a luat-o din coș când s-a dus tata la 
cârciumă. Înăuntru scria: 


Pauline, sunt disperat. 
Mama a zâmbit si a rupt-o în bucăţi. 

LUNI, 15 FEBRUARIE 
Ziua lui Washington, SUA. Ultimul pătrar al Lunii 


Când m-am întors de la școală am auzit-o pe mama 
vorbind la telefon cu Lucas cel dubios. Avea o voce 
greţoasă si zicea chestii de genu’: „Nu-mi cere așa ceva, 
Păpuşel!“ şi „Între noi totul s-a terminat, dragule. Tre- 
buie să încercăm să uităm“. 

Numai de-un motiv în plus de stres n-am nevoie. 
Mi-ajunge tot stresul emoţional cu învățatul și cu lupta 
cu Tony Benn pentru atenţia Pandorei. 


MARȚI, 16 FEBRUARIE 


Mama Pandorei a trecut pe la noi aseară să ne spună 
că suportul pentru condimente nu e bun. A căzut de pe 
perete și tot rozmarinul și curcuma s-au împrăștiat pe 
plăcile ei de plută. Mama și-a cerut scuze în numele lui 
tata, care se ascundea în magazia de cărbuni. 

Mă gândesc foarte serios dacă n-ar fi mai bine să 
renunţ la tot și să fug, să fiu un vagabond. Chiar mi-ar 
plăcea o astfel de viaţă, cu condiţia să am parte de o 
baie în fiecare zi. 


MIERCURI, 17 FEBRUARIE 


Domnișoara Elf ne-a vorbit azi despre prietenul ei. 
Îl cheamă Winston Johnson. Are o diplomă de master 
în arte și nu-și găsește un loc de muncă! Atunci eu ce 
şanse am? `. 

Domnisoara Elf zice cå in toatå tara existå absolventi 
disperaţi. A zis că domnului Scruton ar trebui să-i fie 
rușine că are pe birou o fotografie cu doamna Thatcher. 

Cred că devin adeptul radicalismului. 


«JOI, 18 FEBRUARIE 


Dimineaţă toată școala a fost convocată în sala de 
consiliu. Domnul Scruton a urcat pe scenă. A fost ca-n 
înregistrările cu Hitler. A zis că în atâţia ani de când 
predă n-a pomenit un asemenea act de vandalism. Toţi 
tăceam și ne întrebam ce s-o fi întâmplat. Scruton a zis 
că cineva a intrat în biroul lui, i-a desenat o mustață lui 
Margaret Thatcher și a scris pe decolteu „Trei milioane 
de șomeri“. 

A zis că profanarea celui mai mare lider pe care l-a 
avut ţara asta vreodată e o crimă împotriva umanităţii. 
Este o trădare și, când vinovatul va fi găsit, va fi ime- 
diat exmatriculat. Ochii lui Scruton ieșiseră așa de tare 
din orbite, că niște elevi din primul an au început să 
plângă. Domnișoara Elf i-a dus afară, ca să fie în sigu- 
rantå. 

Toatå scoala trebuie så facå un test grafologic. 


VINERI, 19 FEBRUARIE 


Domnisoara Elf a demisionat. O så-mi fie dor de ea, 
ei îi datorez formarea mea politică. Sunt un radical con- 
vins. Sunt împotriva a tot, aproape. 

SAMBATA, 20 FEBRUARIE 


Pandora, Nigel, Claire Neilson si cu mine am creat 
un grup radical. Suntem „Brigada Roz“. Discutăm des- 
pre război (suntem împotriva războiului), despre pace 
(suntem pro pace) şi despre distrugerea definitivă a 
societăţii capitaliste. 

Tatăl lui Claire Neilson este capitalist. Are un apro- 
zar. Claire încearcă să-l convingă să le dea mâncare ief- 
tină oamenilor care n-au niciun venit, dar el nu vrea. 
Se îngrașă lăsându-i pe alţii să moară de foame! 


DUMINICĂ, 21 FEBRUARIE 
Ultima duminică înaintea Postului Mare 


M-am certat cu tata, pentru că citește Sunday Express. 
Nu înţelege că se lasă manipulat de dreapta reacționară. 
Refuză să treacă la Morning Star. Mama citește orice. Ea 
își prostituează calitatea de a fi alfabetizată. 


LUNI, 22 FEBRUARIE 


Iar sunt plin de coșuri. Și extrem de frustrat sexual. 
Sunt sigur că o repriză pasională de dragoste mi-ar face 
pielea să arate mai bine. 

Pandora zice că ea nu riscă să crească singură un 
copil doar ca să scap eu de câteva coșuri. Așa că iar 
trebuie să mă ocup singur de asta. 

MARȚI, 23 FEBRUARIE 
Lăsatul secului de carne. Lună nouă 


Am mâncat nouă clătite acasă, trei la Pandora si 
patru la Bert și Queenie. Bunica s-a simţit foarte răni- 
tă pentru că am refuzat-o când s-a oferit să-mi facă 
niște clătite, dar eram sătul. 

E dezgustător când știi că Lumea a Treia trăiește 
doar cu câteva boabe de orez. 

Mă simt super vinovat. 


MIERCURI, 24 FEBRUARIE 
Miercurea Cenuşii, prima zi de post 


Doamnele de la cantina școlii au fost date afară! 
Mâncarea vine acum în caserole de la o bucătărie spe- 
cializată. Aș fi organizat un protest, dar mâine am test 
la geografie. 

Doamna Leech a primit cadou un cuptor cu micro- 
unde pentru cei treizeci de ani cât a trudit deasupra 
urciorului cu cremă de lapte și ouă. 


«JOI, 25 FEBRUARIE 


Am luat cincisprezece din douăzeci de puncte azi la 
geografie. Am fost depunctat pentru că am spus că 
Insulele Falkland aparţin Argentinei. 


VINERI, 26 FEBRUARIE 


Socoteala mea are acum treisprezece centimetri când 
se lungește. Când se contractă nu merită măsurată. 

in rest, corpul meu evolueazå favorabil. Cred cå 
exercitiile de stretching pentru spate dau rezultate. 
Cåndva eram genul de båiat cåruia i se aruncå nisip in 
fatå, acum sunt genul care stå pe margine si vede cum 
le e aruncat altora nisip in fatå. 


SÂMBĂTĂ, 27 FEBRUARIE 


Tata n-a făcut și n-a vândut niciun suport pentru 
condimente. Acum trăim din banii de la Protecţia Soci- 
ală și din ajutorul de șomaj. 

Mama nu mai fumează. Câinelui i-a fost redusă 
porţia la jumătate de conservă Chum pe zi. 


DUMINICĂ, 28 FEBRUARIE 
Prima din Postul Paștelui 


La masa de duminică am avut ouă, cartofi prăjiţi și 
mazăre! Fără budincă! Nici măcar șerveţele n-am avut! 
Mama spune că suntem les nouveaux săraci. 


LUNI, 1 MARTIE 
Sfântul David (în Țara Galilor) 


Tata nu mai fumează. Se-nvârte de colo-colo, alb la 
faţă, si îmi găsește nod în papură, orice aș face. 

Ai mei s-au certat, pentru prima oară de când s-a 
întors mama. Din cauza câinelui, care a mâncat conser- 
va de carne pe care o păstram pentru cină. Nu s-a putut 
controla, săracu' de el era înnebunit de foame. De-acum 
o să-i dăm o conservă Chum pe zi. 

MARTI, 2 MARTIE 
Primul påtrar al Lunii 


Ai mei sunt în sevraj nicotinic. E foarte amuzant, 
pentru un nefumător ca mine. 


MIERCURI, 3 MARTIE 


A trebuit să-i împrumut lui tata bani pentru patru 
litri de benzină, avea un interviu de angajare. Mama l-a 
tuns și l-a bărbierit și i-a zis ce să spună și cum să se 
poarte. Mă doare să văd că, de când e șomer, a ajuns să 
depindă de alţii, ca un copil. 

Așteaptă vești de la Agenţia de Ocupare a Forţei de 
Muncă. 

Faptul că nu fumează îl îmbolnăvește. Ieşirile lui 
sunt din ce în ce mai explozive. 


«JOI, 4 MARTIE 


Nicio veste încă despre angajare. Stau cât pot de 
mult pe-afară. Părinţii sunt insuportabili. 
Mai că-mi doresc să se apuce din nou de fumat. 


VINERI, 5 MARTIE 


L-au angajat!!! 

Începe luni, e supervizor al Renovărilor Rambleului 
de Canal. E șeful câtorva tineri care nu și-au terminat 
studiile. Ca să sărbătorească, mamei i-a cumpărat trei 

pachete de Benson and Hedges si lui si-a luat trei pache- 
te de Players. Eu am primit o pungå de batoane Mars. 

Măcar o dată e toată lumea super fericită. Chiar si 
câinele e mai vesel. Bunica îi împleteşte lui tata o căciu- 
lă de lână pentru muncă. 


SÂMBĂTĂ, 6 MARTIE 


Eu și Pandora ne-am dus să vedem porțiunea de ram- 
bleu de care se ocupă tata. O mie de ani dac-ar munci 
și tot n-ar reuși s-o curețe de biciclete vechi, cărucioare, 
buruieni și doze de Coca-Cola! 

I-am spus lui tata că n-are cum să o scoată la capăt, 
dar el a zis „Din contră, într-un an o să fie o frumuseţe“. 
Sigur! Iar eu sunt Nancy Reagan, tată! 


DUMINICĂ, 7 MARTIE 
A doua din Postul Paștelui 


Dimineaţă tata s-a dus să vadă canalul. A venit aca- 
să și s-a închis în dormitor. E încă acolo, o aud pe mama 
încurajându-l. 

Nu se ştie dacă o să se ducă la muncă mâine. Una 
peste alta, cred că nu. 


LUNI, 8 MARTIE 


S-a dus la muncă. 

După ore, în drum spre casă, am făcut o plimbare pe 
lângă canal. L-am văzut făcând pe șeful cu o gașcă de 
chelioşi și punkiști. Erau ursuzi și deloc cooperanți. 
Niciunul nu voia să-și murdărească hainele. Tata părea 

så fie singurul care muncea. Era plin de noroi. Din 
politete, am incercat så schimb cåteva vorbe cu båietii, 
dar am fost respins. Am atras atentia asupra faptului 
că sunt alienati de o societate crudă și nepåsåtoare, dar 
tata a zis „Șterge-o, du-te-acasă, Adrian. Spui numai 
rahaturi stângiste“. O să aibă parte de-o revoltă curând, 
dacă nu are grijă. 


MARŢI, 9 MARTIE 
Lună plină 


Studiile mele sunt în cădere liberă. Am luat doar cinci 
puncte din douăzeci la dictare. E posibil să fiu anorexic. 


MIERCURI, 10 MARTIE 


Tata m-a rugat să nu vin cu Pandora la canal după 
ore. Zice că după ce pleacă ea nu se mai înţelege cu 
băieţii. E adevărat că este uluitor de frumoasă, dar 
băieţii ăia ar trebui să înveţe să se stăpânească. Eu am 
învăţat. Pandora refuză ca relaţia noastră să evolueze. 
Uneori mă întreb ce vede la mine. Trăiesc zi de zi cu 
groaza că relaţia noastră s-ar putea încheia. 


JOI, 11 MARTIE 


Pandora și mama Pandorei au intrat în grupul pen- 
tru femei al mamei. Bărbaţii și băieţii n-au voie în 
camera din faţă. Tata a trebuit să se ocupe de crega din 
sufragerie. 

Herod, fetiţa lui Rick Lemon, se târa pe sub masă 
strigând „Tit! Tit!“. Tata tot încerca s-o facă să tacă 

pånå i-am explicat cå Tit e numele mamei lui Herod. 
Herod e un copil foarte radical care nu månåncå dul- 
ciuri niciodatå si stå treaz pånå la 2 dimineata. 

Tata zice cå femeile ar trebui så stea acaså, la cratitå. 
A zis asta in șoaptă, ca så nu fie omorât cu lovituri de 
karate. 


VINERI, 12 MARTIE 


Tata a avut o zi bună la canal. Aproape-a dat de iar- 
bă. Ca să sărbătorească evenimentul, i-a adus pe cheli- 
oși și pe punkiști la noi, la un pahar de bere făcută în 
casă. Doamna Singh și mama au fost șocate când băieţii 
au intrat tropăind în bucătărie, dar tata le-a făcut 
cunoștință cu Baz, Daz, Maz, Kev, Melv și Boz și s-au 
mai relaxat un pic. 

Boz o să mă ajute să repar frânele la bicicletă, e 
expert: de la șase ani fură biciclete. 


SÂMBĂTĂ, 13 MARTIE 


Boz m-a invitat azi să trag lipici pe nas, dar am refu- 
zat, mulțumindu-i. 


DUMINICĂ, 14 MARTIE 
A treia din Postul Paștelui 


Toate femeile pe care le știu s-au dus la un miting să 
protesteze pentru dreptul la muncă al femeilor. Doam- 
na Singh s-a deghizat. 

L-am văzut pe Rick Lemon în parc, o dădea pe Herod 
în leagăn si o împingea cam sus. Herod striga: „Tit! Tit!“ 

LUNI, 15 MARTIE 


Sunt iubit de două femei! Elizabeth Sally Broadway 
i-a dat azi Victoriei Louise Thomson un bileţel la ora de 
științe. Scria: „Întreabă-l pe Adrian Mole dacă vrea să 
iasă cu mine.“ 

Victoria Louise Thomson (numită în continuare 
V.L.T.) mi-a transmis mesajul. Răspunsul meu pentru 
V.L.T. a fost negativ. 

Elizabeth Sally Broadway (numită în continuare 
E.S.B.) a fost super tristă și a început să plângă peste 
becul Bunsen. 

E minunat să știu că Pandora și Elizabeth sunt 
amândouă îndrăgostite de mine. Poate nu sunt chiar 
așa urât până la urmă. 


MARȚI, 16 MARTIE 


Pandora și E.S.B. s-au luat la bătaie în curtea școlii. 
Sunt dezgustat de Pandora. La ultima ședință a Brigă- 
zii Roz a jurat să fie pacifistă toată viața. Pandora a 
câștigat! Ha! Ha! Ha! 


MIERCURI, 17 MARTIE 
Sfântul Patrick. Sărbătoare legală (în Irlanda). 
Ultimul pătrar al Lunii 


Domnul O'Leary a fost adus acasă de o mașină a 
poliţiei la 10:30 seara. Doamna O'Leary a venit să-l 
roage pe tata s-o ajute să-l ducă pe domnul O'Leary sus, 
în dormitor. Tata e încă acolo. Prin geamul dublu aud 

muzicå si oameni care cåntå. Nu-i deloc amuzant, eu 
am nevoie de somn ca så fiu odihnit la scoalå. 


«JOI, 18 MARTIE 


Citesc De ce au copiii eșecuri, de John Holt. E super 
bună cartea asta. Dacă nu iau exemenele, e numai din 
vina părinților. 


VINERI, 19 MARTIE 


Eseul meu creativ pentru ora de engleză: 


Primăvara, de A. Mole 


Copacii explodează înmugurind, unii dintre ei au si înfrunzit. 
Crengile li se avântă către cer ca nişte sperietori bete de ciori. 
Trunchiurile lor se răsucesc şi se contorsionează către pământ, 
într-o pletoră de rădăcini. Cerul strălucitor e nehotărât, ca o mirea- 
să timidă în pragul camerei nupțiale. Păsările planează şi-şi impri- 
mă traiectoria neregulată în norii albi ca bumbacul, ca niște 
sperietori bete de ciori. Pârâul transparent clipoceşte maiestuos, 
apropiindu-se de sfârşitul călătoriei. „Către mare!“, strigă, „Către 
mare!“, repetă la nesfârşit. 

Un băiat singur, cu trupul înfierbântat, stă jos şi se uită la refle- 
xia lui calmă în pârâul torențial. Dar inima lui e grea. Ochii îi cad 
pe pământ şi se opresc la un minunat și maiestuos fluture multi- 
color. Insecta înaripată îşi ia zborul şi ochii băiatului o urmăresc 
până departe, până când nu mai e decât o pată în orizontul înroşit 
de apus. În zefir vede o speranţă pentru omenire. 


Pandora a zis că e cel mai bun text pe care l-am scris 
până acum, dar eu știu că mai am multe de învăţat. 

SÂMBĂTĂ, 20 MARTIE 
Echinocţiul de primăvară 


Mama s-a tuns zero. Arată ca deţinutele tușii Susan. 
Nu mai arată a mamă deloc. Nu știu dacă să-i iau sau 
nu un cadou de Ziua Mamei. Aseară a tunat și-a fulge- 
rat pe tema asta, zicea că e o șarlatanie comercială 
vârâtă pe gâtul proștilor creduli. 


DUMINICĂ, 21 MARTIE 
A patra din Postul Paștelui. Ziua Mamei 


11:30 a.m. Nu i-am luat nimic mamei și toată 
dimineaţa a fost prost dispusă. 

1 p.m. Tata a zis: „În locul tău, băiete, aș da o fugă 
pe la domnu” Cherry și i-aș lua o felicitare și un cadou.“ 
Mi-a dat două lire, așa că i-am luat o felicitare pe care 
scrie „Mami, te iubesc“ (era ultima, ăsta mi-e norocul) 
și cinci cutii de bomboane cu gust de lemn dulce (cu 
preț redus, pentru că erau turtite cutiile). S-a înveselit 
si nici nu i-a mai påsat când tata s-a dus să-i dea bunicii 
un buchet de lalele și s-a întors peste cinci ore mirosind 
a băutură. 

Pe mama Pandorei au dus-o la restaurant și-au 
răsfăţat-o. O s-o duc și eu pe mama când o să fiu celebru. 


LUNI, 22 MARTIE 


Am catalogat cărţile din biblioteca mea din dormitor. 
Am o sută cincizeci și una de cărţi, fără cele ale lui Enid 
Blytons. 


&æ 234 så 


MARTI, 23 MARTIE 


Mai sunt unsprezece zile și fac cincisprezece ani. Așa 
că, dacă vreau să mă însor, nu mai am de așteptat decât 
un an și unsprezece zile. 


MIERCURI, 24 MARTIE 


Singurul lucru care mă preocupă cu adevărat legat 
de felul în care arăt sunt urechile mele. Ies în afară 
într-un unghi de nouăzeci de grade. Le-am măsurat cu 
setul de geometrie, deci e un fapt științific. 


«JOI, 25 MARTIE 
Buna Vestire. Lună nouă 


Am trăit o trezire spirituală. Am fost vizitaţi de doi 
domni drăguţi care reprezentau un grup religios, 
Oamenii Luminii Soarelui. Au spus că numai ei pot să 
aducă pacea în lume. Costă douăzeci de lire înscrierea. 
O să fac cumva rost de bani. Niciun preţ nu e prea mare 
când e vorba despre pace. 


VINERI, 26 MARTIE 


Am încercat s-o conving pe Pandora să se înscrie în 
grupul Oamenii Luminii Soarelui. N-au convins-o argu- 
mentele mele. Mâine vor veni să-mi cunoască părinţii 
și să semneze contractul. 

SÂMBĂTĂ, 27 MARTIE 


Oamenii Luminii Soarelui au venit la ora șase. Tata 
i-a ținut afară, în ploaie. Li s-au udat robele. Tata le-a 
zis că încearcă să spele pe creier un copil fără minte. 
Când au plecat, mama s-a uitat după ei. A zis: „Acum 
nu par foarte carismatici, sunt uzi leoarcă.“ Am vărsat 
câteva lacrimi. Cred că am plâns de ușurare — douăzeci 
de lire sunt ceva bani. 


DUMINICĂ, 28 MARTIE 
Duminica Patimilor. 
Se trece la ora de vară 


Tata a uitat să potrivească ceasurile aseară, așa că 
am întârziat la ședința Brigăzii Roz, ţinută în salonul 
Pandorei. Am votat pentru excluderea tatălui Pandorei 
de la ședință, din cauza înclinațiilor lui de extremă 
stângă. Am hotărât să-l susţinem pe Roy Hattersley în 
viitoarea luptă pentru conducere. 

Pandorei nu-i mai place Tony Benn de când a desco- 
perit că e un fost aristocrat. 

Claire Neilson a prezentat o membră nouă, o chea- 
mă Barbara Boyer. Arată super bine si e și super inte- 
ligentă. Nu a fost de acord cu Pandora pe tema politicii 
armelor nucleare promovate de NATO. Pandora a tre- 
buit să admită că China este un factor necunoscut. 
Pandora i-a cerut lui Claire Neilson să n-o mai aducă 
pe Barbara. 

LUNI, 29 MARTIE 


La prânz, la școală, am stat lângă Barbara Boyer. 
E o fată minunată. A precizat că Pandora are multe 
defecte. A trebuit să-i dau dreptate. 


MARȚI, 30 MARTIE 


Comit adulter non-sexual cu Barbara. Sunt centrul 
eternului triunghi. Nigel e singurul care știe: a jurat să 
păstreze secretul. 


MIERCURI, 31 MARTIE 


Pe Nigel l-a luat gura pe dinainte și toată școala mi-a 
aflat secretul. Pandora a stat toată după-amiaza în 
biroul infirmierei-șefe. 


(JOI, 1 APRILIE 
Ziua păcălelilor. Primul pătrar al Lunii 


Barbara Boyer a pus punct scurtei noastre aventuri. 
Am sunat-o la pet shopul unde lucrează cu jumătate de 
normă (face curățenie în cuști). A zis că nu poate supor- 
ta să vadă durerea din ochii Pandorei. Am întrebat-o 
dacă e păcăleală de 1 aprilie, a zis că nu și a precizat că 
e trecut de ora 12. 

Am învăţat o lecţie importantă: din cauza dorinţei 
sexuale mi-am pierdut iubirea. 

Mâine fac cincisprezece ani. 

M-am bărbierit, ca să mă mai înveselesc. 

VINERI, 2 APRILIE 


Am cincisprezece ani, dar sunt încă un copil din 
punct de vedere legal. Azi nu pot face nimic din ce nu 
puteam face ieri. Ce ghinion! 

Am primit șapte felicitări de la rude și trei de la prie- 
teni. Cadourile primite sunt veșnicele japonezării, dar 
de la Bert am primit un model de aeroplan făcut în 
Germania de Vest. 

Pandora n-a dat niciun semn de ziua mea. N-o învi- 
novăţesc. I-am trădat încrederea. 

Boz, Baz, Daz, Maz, Kev și Melv au venit de la canal 
şi m-au tras de urechi. Boz mi-a dat un tub de lipici 
pentru aeroplan. 


SÂMBĂTĂ, 3 APRILIE 


8 a.m. Marea Britanie e în război cu Argentina!!! 
Doar ce-am auzit știrea la Radio Four. Sunt foarte 
entuziasmat. Jumătate din mine crede că e o tragedie, 
cealaltă jumătate crede că e super emoționant. 

10 a.m. L-am trezit pe tata să-i spun că Argentina a 
invadat Insulele Falkland. A sărit imediat din pat, pen- 
tru că el credea că Insulele Falkland sunt lângă coasta 
Scoției. Când i-am zis că sunt la aproape 13 000 de kilo- 
metri de noi, s-a băgat înapoi în pat și și-a tras pătura 
peste cap. 

4 p.m. Am trecut prin cea mai umilitoare experiență 
din viaţa mea. Începusem să-mi asamblez modelul de 
aeroplan. Aproape-l terminasem când m-am gândit să 
fac un experiment și să inhalez lipici, să văd cum e. 
Mi-am pus nasul sub șasiu și am inhalat timp de cinci 

secunde. N-am avut nicio experientå spiritualå, numai 
cå nasul mi-a råmas lipit de aeroplan! Tata m-a dus la 
urgente. Nu stiu cum am putut indura atåtea råsete si 
chicote. 

Doctorul de la urgente a scris pe fișa de externare 
„Drogare cu lipici“. 

Am sunat-o pe Pandora. O să treacă pe la mine după 
lecţia de violă. Dragostea e singurul lucru care mă ajută 
să nu-mi pierd minţile... 


ak soam- 


Adrian Mole e un båiat care se con front cu 


problemele. tipice adolescenţei: fetele, părinții, 


| profii iar nimănui nu-i pasă de necazurile lui. Dar, 


spre deosebire de alţi adolescenţi de vârsta lui, el 
fine un jurnal de un haz nebun, c ce devine o cronică 
a. dezastrelor la care SE: supune viața. Iubita l-a 
părăsit, mama are un "amant, câinele a fugit 


de- -acasă, iar « cei de la BBC — în civda insistențelor 
sale: — nu vor nici în ici în ruptul c ul capului să-i publice poe- 


ziile. Cu cât disperarea e mai mare, cu atât i 


însemnările sale sunt mai „amuzante. 


Deo sinceritate cuceritoare, vocea tânărului 


E „Adrian a atras eana de cititori, încă de la prima 

